އިސްލާމް ދީނާއިމެދު މިޙަޤީޤަތްތައް ކޮންމެ މުސްލިމަކަށްވެސް އެނގެން ޖެހެއެވެ!\nއިސްލާމް ދީނުގައި ބައެއް ކާބޯތަކެތި ޙަރާމް ކުރައްވަވާފައިވުމުން އެކަމަށް ފާޑުކިޔާ މީހުން ކާން ބޭނުން ވަނީ "ޙަލާލްފުޑެވެ." ބަނގުރާ ބުއިން ޙަރާމް ކުރައްވަވާފައިވާތީ ފާޑުކިޔަމުން ދައްކަނީ އެ ބުއިމުން ޞިއްހަތަށް ލިބޭ ގެއްލުންތަކާއި އިޖުތިމާޢީ ގެއްލުންތަކުގެ ވާހަކައެވެ. ބަނގުރަލުން ލިބޭ ގެއްލުން ޤަބޫލުކޮށް ބަނގުރަލާއި އަމިއްލައަށް ދުރުހެލިވެގެން ތިބީ ދުނިޔޭގެ އެންމެ ބޮޑެތި ކިތަށް ފާދިރީންނާއި ހާމުދުރުން ހެއްޔެވެ؟\n"ﷲ ތައާލާ އެއްކައުވަންތަ ކުރުމުގެ ވާހަކަ، ތައުޙީދުގެ ވާހަކަ ދައްކައިފިނަމަ ޝިރުކުގެ އަހުލުވެރިން ނުރުހި، ރުޅި އައިސް އެއްޗެތި ގޮވާނެއެވެ. ކައު އިތުރު ރަސޫލާ މުޙައްމަދު ﷺ ގެ ސުންނަތުގެ ވާހަކަ ދައްކައިފިނަމަ ދީނަށް އައު ކަންކަން ވައްދަން ބޭނުންވާ މީހުން ނުރުހި، ރުޅި އައިސް އެއްޗެތި ގޮވާނެއެވެ. ދީނުގެ ކަންކަމުގައި ކީރިތި ޤްރްއާނާއި ރަސޫލާ (ﷺ)ގެ ސުންނަތުން ހެކި ދައްކާނަމަ، ދީނުގައި އޮތް ގޮތް ބަލަން ބޭނުން ނުވާ ސޫފީންނާއި ޖާހިލުން ނުރުހި، ރުޅި އައިސް އެއްޗެތި ގޮވާނެއެވެ.\nހަމަ އެއާއިއެކު ދިރިއުޅުމާއި އިސްލާމް ދީނާއި ގުޅުވައިގެން ނުވަތަ ދިރިއުޅުމުގައި އަމަލުކުރަން އިސްލާމް ދީނުގައި އަންގަވާފައި ގޮތުގެ ވާހަކަ ދައްކައިފިނަމަ އެއްވެސް ދީނެއް ޤަބޫލުނުކުރާ މީހުންނާއި ދިރިއުޅުމާއި ދީނަކީ ގުޅިފައިވާ އެއްޗެއް ނޫންކަން ދައްކަން ބޭނުންވާ މީހުން ނުރުހި، ރުޅި އައިސް އެއްޗެތި ގޮވާނެއެވެ."\nމިއީ ނާޞިރުއްދީން އަލް އަލްބާނީ ރަޙިމަހުﷲ ވިދާޅުވެފައިވާ ވަރަށް ޢިބްރަތްތެރި ބަސްފުޅުތަކެކެވެ. މިއީ މިއަދުގެ ދުނިޔެއިން ފެންނަމުން މިދާ ޙަޤީޤަތްތަކެކެވެ.\nމިއަދު ދުނިޔޭގެ ބޮޑެތި މީޑިއާތަކުންނާއި ސޯޝަލް މީޑިއާތަކުން މިފެންނަނީ މިބަޔާންކުރި ކަންކަން ހިނގަމުންދާ ތަނެވެ. މި ބުނި މަޤްޞަދު ޙާޞިލުކުރުމަށްޓަކައި އިސްލާމް ދީނުގެ ހަޤީޤަތް އޮޅުވާލަން މަސައްކަތްކުރަމުން ގެންދާތަނެވެ. ހިތާމައަކީ މިފަދަ ކަންކަމުގެ ސަބަބުން ފިތުނަ އުފެދި ޢާއިލާތައް ވެސް ބައިބައިވަމުންދާކަމެވެ. ހުރިހާ މުޞީބާތްތަކެއް ކުރިމަތިކުރުވަނީވެސް ރަސޫލް (ޞޢވ)ގެ ސުންނަތުގައާއި ކީރިތި ޤްރުއާނުގައި ހިފަހައްޓައި ސާބިތުވާން ބޭނުންވާ މީހުންނަށެވެ.\nމުސްލިމުން މިއަދުވެސް ތިބީ ހަމަ ސާބިތުކަންމަތީގައެވެ. މުސްލިމުން އިސްލާމް ދީން ބަލައިގަތީވެސް ޣައިބަށް އީމާންވެ ތިބެއެވެ. މިއަދުވެސް މުސްލިމުން މިތިބީ ހަމަ އެގޮތުގައެވެ. ރަސޫލް (ޞޢވ)ގެ ސުންނަތުންނާއި ކީރިތި ޤްރުއާނުން ސާބިތުވުމުން މުސްލިމުންނަށް ފުދި އިތުރުވެއެވެ. އިތުރު އެއްވެސް ގޮތެއް ބޭނުމެއް ނުވެއެވެ.\nމީހުން ކޮރަޕްޓް ވަނީ ހަމައެކަނި ޚިޔާނާތްތެރިވުމަކުން ނޫނެވެ. މީހުންގެ ވިސްނުންވެސް ކޮރަޕްޓްވެއެވެ. އެއީ ޢަޤީދާއެއް ނެތުމުންނެވެ. ނުވަތަ ޢަޤީދާ ބަލިކަށިވުމުންނެވެ. މުސްލިމުން އެމީހުންގެ ގޮތުގައި ތިބިނަމަ އެމީހުންގެ ވިސްނުން ކޮރަޕްޓް ކުރެވޭނެ ހަމަ އެކަކުވެސް ނުހުންނާނެއެވެ. ވީމާ އަހަރެމެން މުސްލިމުން އެންމެ ބޮޑަށް ގަދައަޅައި މަސައްކަތް ކުރަންވީ އަހަރެމެންނާއި އަހަރެމެންގެ ދަރިންގެ ޢަޤީދާ ވަރުގަދަކުރުމަށެވެ.\nލޮބުވެތި އަޚުންނާއި އުޚުތުންނޭވެ! އިސްލާމް ދީނުގައި ބަޔާންވެގެންވާ ކަންކަމަށް ފާޑުކިޔާ އެއްވެސް މީހަކަށް އިސްލާމް ދީނުގައި ބަޔާންވެގެންވާ ޙުކުމްތަކަށްވުރެ ފުރިހަމަ އެއްވެސް ޙުކުމެއް ނުދެއްކެއެވެ. މަރުގެ އަދަބު ނުދިނުމަށް ގޮވާ ޤައުމުތަކުގައި މަރުގެ އަދަބުދެއެވެ. މީހުން ގެއްލުވައިލައެވެ. އަނިޔާ ނުކުރަން ގޮވާ ޤައުމުތަކުން ގޮސް އެމީހުން ބޭނުންވާ ބައެއްގެ ބޮލަށް ބޮން އަޅައެވެ.\nފާހިޝް އަމަލުތައް ހިންގުމަކީ ކުށެއް ނޫން ކަމަށާއި އިންސާނީ ޙައްޤެއް ކަމަށް ބުނާ މީހުން ދައްކަނީ އެކަން ކުރުމުން ބޮޑެތި ބަލިތައް ޢާންމުވާ ވާހަކައެވެ. އަދި އެމީހުންގެ އަމިއްލަ އަނބިދަރިން، މައިން، އުޚުތުން އެފަދަ ކަމެއް ކޮށްފިނަމަ އިންތިހާއަށް ރުޅިއާދެއެވެ. އެހިސާބުން އެބުނާ އިންސާނީ ޙައްޤުވެސް އޮންނަނީ ނެތިފައެވެ.\nވައްކަން ކުރުމުން އަތްކެނޑުމާއި ދެކޮޅު ހަދާ މީހުން، އެމީހުންގެ މުދަލުން މީހަކު ވައްކަންކޮށްފިނަމަ ތިބެނީ ޝަރީއަތްކުރުމަކާއިވެސް ނުލައި އެކަން ކުރި މީހާގެ ހަތަރެސްފައި ކަނޑަންވެސް ތައްޔާރަށެވެ. މިއީ ކޮން ގޮތަކުން ބުއްދި ޤަބޫލުކުރާ ކަންކަން ހެއްޔެވެ؟\nކޮންމެ މީހަކަށްވެސް އެމީހަކު އުޅެން ބޭނުންވާ ދީނަކަށް އުޅެވެން ޖެހޭނެ ކަމަށް ބުނުމަށްފަހު އިސްލާމް ދީނަށް ފުރައްސާރަކުރުމުން ބުނެވޭ ބަހާއި ކުރެވޭ ކަންތައްތައް ދިމާނުވާކަން އިސްލާމް ދީނަށް ފުރައްސާރަކުރާ މީހުންނަށް އެނގޭބާވައެވެ!\nބަޔާން މިކުރި މިންވަރުންވެސް އެނގެނީ އިސްލާމް ދީނަށް ގޮންޖަހާ މީހުންގެ ތެރެއިން ވެސް ހަޤީޤަތް އެއީ ޙަޤީޤަތް ކަމަށް ޤަބޫލުކުރާ އެންމެން ވެސް އަމަލުކުރަނީ އިސްލާމް ދީނަށް ކަމެވެ. އިސްލާމް ދީނުގެ ޙުކުމްތަކަށްވުރެ މަތިވެރި ޙުކުމެއް އެއްވެސް މީހަކަށް އަދި ޖަމާއަތަކަށްވެސް ނުނެރެވޭ ކަމެވެ. އަދި މިހައިތަނަށްވެސް ނެރެވިފައި ނެތްކަން ޔަޤީނެވެ.


galehiri: ހަވަރުތިނަދޫ ޢުމަރުހުތާގެ ޢާއިލާ\nހަވަރުތިނަދޫ ޢުމަރުހުތާގެ ޢާއިލާ\nހަވަރުތިނަދޫ ޢުމަރުހުތާގެ ޢާއިލާވަނީ އެރަށު ބޮޑުކައްތިކަލަހާނު(ބޮޑުކަތީބު ކަލޭގެފާނު) ޢާއިލާއާއި ގުޅިފައެވެ. ޢުމަރުހުތާ ކައިވެނިކުރެއްވި ބޭކަނބަލެއްކަމަށް އެނގިފައިވަނީ ހަވަރުތިނަދޫ ބޮޑުކައްތިކަލަހާނު (ބޮޑުކަތީބު ކަލޭގެފާނު)ގެ ދޮން ޙުސައިންތަކުރުފާނު ބޮޑު ދޮންބޭގެ ފާޠިމަތު (ފާތިންދިޔެ ނުވަތަ ފާތިޔެ) އާ އެވެ. ޢުމަރުހުތާގެ ދަރިންނަކީ:\n1- ޢާއިޝާ ދޮންއައިސާ/ޖޭނެސްޓް)\n2- ސިއްތި (ސިއްތިދައިތާ)\n3- ޢަލީ (ދޮންފުތު/އީގަލް)\n4- ކަމަނަ (ޔެލޯހައުސް)\n5- މޫސާ (މޫސިޔާ/ބްލެކްއެންޑްވައިޓް)\n6- ޢަލީ (ޢަލިފުތާ/ޖަވާހިރުއާގެ)\n7- ފާޠިމާ (ފާތިންދިޔެ/ނަރުގިސްވިލާ)\n9- ކުދެކަލޯ (މާލިމީ ހުތެކުއްދާ ގަންޖާމުގެ/ގއ.މާމެންދޫ)\n10- ދޮންކަލޯ އަޅިވިލާގެ/މާމެންދޫ)\n12- ޛުލައިޚާ (ދަލިކާ/މީރާގެ)\n-1 ހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ ޖޭނެސްޓް އާއި ކައިވެނިކުރެއްވީ ހަވަރުތިނަދޫ މެދުއަވަށު ދޮން މޫސާ ކަލޭގެ ފުތް ރައްކަލާކަލޭގެ ޢަލިފުޅު(ބޮޑު ކުދެބެއްޔާ)ގެ ޤާސިމްފުޅު ނުވަތަ މެދުކުއްދާބެ އެވެ. މިކައިވެނީގެ ދަރިންނަކީ ޢަލީ ޤާސިމް(ރެއްކާބެ) ޖޭނެސްޓް/ތިނަދޫ، އާދަމް ޤާސިމް(އާދަމްބެ) ގ.ރައިހާނުގެ/މާލެ، ފާޠިމަތު ޤާސިމް(ދިޔެ) މ.ދިމިޝްގު/މާލެ، ޙަސަން ޤާސިމް(ޙަސަންކަލޯ) ގ.ރައިހާނުގެ/މާލެ، މޫސާ ޤާސިމް(މޫސާކަލޯ) މ.ބީޗްކޯނަރ/މާލެ، އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ ޢަލީ ޤާސިމް(ރެއްކާބެ) ޖޭނެސްޓް/ތިނަދޫ ގެ ދަރިންނަކީ މުޙައްމަދު ޒުބައިރު ޖޭނެސްޓް/ ތިނަދޫ، މުޙައްމަދު ޒުހައިރު ޖޭނެސްޓް/ ތިނަދޫ، ވަޙީދު ލުޠުފީ/ ނޫވިލު/ ތިނަދޫ ފާޠިމަތު ފަރީދާ ޖޭނެސްޓް/ ތިނަދޫ މުޙައްމަދު ރަޝީދު ޖޭނެސްޓް/ ތިނަދޫ އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ އާދަމް ޤާސިމް(އާދަމްބެ) ގ.ރައިހާނުގެ/މާލެ ގެ ޢާއިލާނެތެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ ފާޠިމަތު ޤާސިމް(ދިޔެ) މ.ދިމިޝްގު/މާލެ ގެ ދަރިންނަކީ މުޙައްމަދު ޝަރީފު މ.ދިމިޝްގު/މާލެ، ޝަރީފާ އިބްރާހީމް މ.ދިމިޝްގު/މާލެ އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ ޙަސަން ޤާސިމް(ޙަސަންކަލޯ) ގ.ރައިހާނުގެ/މާލެ ގެ ދަރިންނަކީ އާމިނަތު ޙަސަން ގ.ރައިހާނުގެ/މާލެ، ފާޠިމަތު ޙަސަން ގ.ރައިހާނުގެ/މާލެ އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ މޫސާ ޤާސިމް(މޫސާކަލޯ) މ.ބީޗްކޯނަރ/މާލެ ގެ ދަރިންނަކީ ޒުބައިދާ މޫސާ މ.ބީޗްކޯނަރ/މާލެ، މުޙައްމަދު ޖަމީލު މ.ބީޗްކޯނަރ/މާލެ، މާރިޔާ މޫސާ މ.ބީޗްކޯނަރ/މާލެ އެވެ.\n2- ހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)\nހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)ގެ ދަރިންނަކީ ރެކިބީފާނުއާއި މޫސާ ތަކުރުފާނެވެ.\nހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)ގެ ރެކިބީފާނުގެ ދަރިންނަކީ މުޙައްމަދުފުޅު(މާކުން)އާއި ޢަބުދުއްރައޫފު(މާކުން) އެވެ.\nހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)ގެ މޫސާ ތަކުރުފާނުގެ ދަރިންނަކީ މުޙައްމަދު މޫސާދީދީ ކިޔުޕިޑް/ތިނަދޫ އާއި ޢާއިޝަތު ވަޙީދާއާއި މަރިޔަމް ސަޢީދާ އެވެ.\n3- ހަވަރުތިނަދޫ ޢުމަރުހުތާގެ ޢަލީ (ދޮންފުތު/އީގަލް)\nހަވަރުތިނަދޫ ޢުމަރުހުތާގެ ޢަލީ (ދޮންފުތު/އީގަލް)ގެ ދަރިންނަކީ އަޙުމަދު ޢަލީ (އަޙުމަދުފުތު)އީގަލް އާއި ޙުސައިން ޢަލީ(ބޮޑު ޙުސައިންބެއްޔާ) އެދުރުގެ އެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ އަޙުމަދު ޢަލީ (އަޙުމަދުފުތު)އީގަލްގެ ދަރިންނަކީ މުޙައްމަދު އަޙުމަދު(ދޮންމުޙައްމަދު) ދިލާސާގެއާއި ޙުސައިން އަޙުމަދު އީގަލްއާއި އަލީ އަޙުމަދެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ އަޙުމަދު ޢަލީ (އަޙުމަދުފުތު)އީގަލްގެ މުޙައްމަދު އަޙުމަދު(ދޮންމުޙައްމަދު) ދިލާސާގެ ދަރިންނަކީ އާމިނަތު މުޙައްމަދުއާއި ޙަސީނާ މުޙައްމަދު/ ސިނަމާލެއާއި މަރިޔަމް މުޙައްމަދު ދިލާސާގެ އެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ އަޙުމަދު ޢަލީ (އަޙުމަދުފުތު)އީގަލްގެ ޙުސައިން އަޙުމަދުގެ ދަރިންނަކީ ޢަލީ ޙުސައިން/އީގަލް، އާދަމް ޙުސައިން/އީގަލް، މުޞްޠަފާ ޙުސައިން/އީގަލް، ޢާރިފު ޙުސައިން/އީގަލް އެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ ޙުސައިން ޢަލީ(ބޮޑު ޙުސައިންބެއްޔާ) އެދުރުގެ ދަރިންނަކީ ޙަސަން ޙުސައިން އެދުރުގެއާއި ޚަދީޖާ ޙުސައިން ދުންތަރި އެވެ.\n4- ހަވަރުތިނަދޫ ޢުމަރުހުތާގެ ކަމަނަ (ޔެލޯހައުސް)\nހަވަރުތިނަދޫ ޢުމަރުހުތާގެ ކަމަނަ(ޔެލޯހައުސް)އާއި ކައިވެނިކުރެއްވީ ހަވަރުތިނަދޫ ޢަލިކަލޭގެ ފުތް މުކުރިބެއްޔާގެ ދޮންބެއްޔާގެ އިސްމާޢީލްއެވެ. މިކައިވެނިން ޢަލީ އިސްމާޢީލް(ޢަލިބެއްޔާ/ޔެލޯހައުސް) ލިބިލެއްވި އެވެ.\nހަވަރުތިނަދޫ ޢުމަރުހުތާގެ ކަމަނަ(ޔެލޯހައުސް)ގެ ޢަލީ އިސްމާޢީލް(ޢަލިބެއްޔާ/ޔެލޯހައުސް)ގެ ދަރިންނަކީ ޢާއިޝަތު ޢަލީ(އައިސާދިޔެ)ތާޒާގެ/ތިނަދޫ، ރާމިޒާ ޢަލީ ޔެލޯހައުސް/ތިނަދޫ، އަޙުމަދު ޚަލީލު ޔެލޯހައުސް/ތިނަދޫ، ޢަބުދުލްޤާދިރު ޔެލޯހައުސް/ތިނަދޫ، އެވެ.\n5- ހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ދަރިންނަކީ ޢުސްމާނު/ބޯލިކޯ، ދޮންކަލޯ/ބޯލިކޯ، ދޮންކަމަނަ/ބޯލިކޯ، މުޙައްމަދު/ބޯލިކޯ، ކުދެކަލޯ/ބޯލިކޯ، އައިހާ/ބޯލިކޯ، އާމިނަތު ޢަލީ(ކުދެދިޔެ/ބޯލިކޯ) އަޙުމަދުފުތު/ބޯލިކޯ އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ޢުސްމާނު/ބޯލިކޯގެ ދަރިންނަކީ ގާސިމް ޢުސްމާނު/ކޮލަމާފުށި، ދޮންތައްކާނު/ކޮލަމާފުށި، ސަޢީދު ޢުސްމާނު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ދޮންކަލޯ/ބޯލިކޯގެ ދަރިންނަކީ އާމިނާދިޔެ ސީޝެލް/ތިނަދޫ، މުޙައްމަދު ރަޝީދު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ދޮންކަމަނަ/ބޯލިކޯގެ ދަރިއަކީ މުޙައްމަދު ސަޢީދު ޙުސައިން ހީނާމާގެ/ކޮލަމާފުށި އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ މުޙައްމަދު/ބޯލިކޯގެ ދަރިންނަކީ ޢަބުދުލްމަޖީދު، މަންޞޫރު، ރުގިއްޔާ، ޖަމީލާ، ރަޝާދު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ކުދެކަލޯ/ބޯލިކޯގެ ދަރިންނަކީ ޝާކިރު، ދޮންފާންދިޔެ، އާމިނަތު، ރަޝީދާ އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އައިހާ/ބޯލިކޯގެ ދަރިންނަކީ އާދަމް ތަކުރުފާނު، ނާޞިރު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އާމިނަތު ޢަލީ(ކުދެދިޔެ/ބޯލިކޯ)ގެ ދަރިންނަކީ މުޙައްމަދު ނަސީމު، އަޙުމަދު ނަސީމު، ޙަސަން ނަސީމު، ފާޠިމަތު ޢަލީ ގުލްޒާރުގެ، ޚަދީޖާ ޢަލީ އާފަތިސް އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އަޙުމަދުފުތު/ބޯލިކޯގެ ދަރިންނަކީ ޢަބުދުލްމުޙުސިނު، އާމިނާފާނު، މަރިޔަމްފާނު، ޙައްވާފާނު، ޞާލިޙު، ޙިލްމީ، ޚަލީލު، ޖަމީލު އެވެ.\n6- ހަވަރުތިނަދޫ ޢުމަރުހުތާގެ ޢަލީ (ޢަލިފުތާ/ޖަވާހިރުއާގެ)\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ/ޖަވާހިރުއާގެ) ދަރިންނަކީ ދޮންކަލޭގެފާނު ބްލެކްއެންޑްވައިޓް، އަބޫބަކުރު ކަތީބު ކަލޭގެފާނު ޖަވާހިރުއާގެ، ޚަދީޖާ (ކައިދާ/ވައިލެޓްވިލާ)، އާމިނަތު (އާމިންދިޔެ) އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ދޮންކަލޭގެފާނު ބްލެކްއެންޑްވައިޓް އާއި ހަވަރުތިނަދޫ ދިހެރޭ ޙުސައިން ކަލޭގެފާނުގެ ޢާއިޝާފާނުގެ ކަލޭގެފާނު(ކަލޯބެ)ގެ ދޮންމަނިކެއާއި ދެކަނބަލުންގެ ދަރިންނަކީ ކަތްދާމަނިކެ އާއި ޢަލިތަކުރުފާނެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ދޮންކަލޭގެފާނު ބްލެކްއެންޑްވައިޓްގެ ކަތްދާމަނިކެ އާއި ކައިވެނިކުރެއްވީ ހަވަރުތިނަދޫ އަޅިވިލާގޭ ޢަބުދުﷲ ކަޠީބު ކަލޭގެފާނެވެ. މިދެކަނބަލުންގެ ދަރިންނަކީ ޑރ. ޢަބުދުއްޞަމަދު ޢަބުދުﷲ/ ހ.ހުވަދޫ، މުޙައްމަދު ލަޠީފު، ޢަބުދުއްސައްތާރު، ޢަބުދުއްރައްޒާޤު، ޢަބުދުލްޤާދިރު، ޢަޒީޒާ ޢަބުދުﷲ އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ދޮންކަލޭގެފާނު ބްލެކްއެންޑްވައިޓްގެ ޢަލިތަކުރުފާނު ކައިވެނިކުރެއްވީހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އާމިނަތު ޢަލީ(ކުދެދިޔެ/ބޯލިކޯ)އާ އެވެ. މިކައިވެނިން މުޙައްމަދު ނަސީމު، އަޙުމަދު ނަސީމު، ޙަސަން ނަސީމު، ފާޠިމަތު ޢަލީ ގުލްޒާރުގެ، ޚަދީޖާ ޢަލީ އާފަތިސް ލިބިލެއްވިއެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ އަބޫބަކުރު ކަތީބު ކަލޭގެފާނު ޖަވާހިރުއާގެ ދަރިންނަކީ މޫސާ ރިފުޢަތު/މ.ނޫތަރި، މަރިޔަމްމަނިކެ/ހިޔާދޭގެ، މުޙައްމަދު ޖަމީލު، ފާޠިމަތު ލަޠީފާ، އަޙުމަދު ވާފިރު، މުޙައްމަދު ލަޠީފު، ރަޝީދު އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ޚަދީޖާ(ކައިދާ)ގެ ދަރިންނަކީ ޢަލީ ނަޞީރު، އަޙުމަދު ނަޞީރު ވައިލެޓްވިލާ/ ތިނަދޫ އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ އާމިނަތު(އާމިންދިޔެ)ގެ ފާތިޔެގެ ދަރިއަކީ ޝަމީމާ/މާލެ އެވެ.\n7- ހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ދަރިންނަކީ ކައިދާ/މާކަރީވިލާ، ޙައްވާ މުގުރިގެ/ގައްދޫ، ދޮންއައިސާދައިތާ/ނަރުގިސްވިލާ، މާވަޑިކުދެކަލޯ/ލިލީއޮފްދަވެލީ، ޙަލީމާ ހިޔަލީގެ/ގައްދޫ އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ކައިދާ/މާކަރީވިލާގެ ދަރިންނަކީ ތުއްތު/މިއުނިކް، އަޙުމަދު ވަޙީދު/މާކަރީވިލާ، މަރިޔަމްފާނު އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ޙައްވާ މުގުރިގެ/ގައްދޫގެ ދަރިންނަކީ ޢަލީ މުޙައްމަދު މުގުރިގެ/ގައްދޫ، އާމިންދިޔެ ރަންކޮކާގެ/ގައްދޫ އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ދޮންއައިސާދައިތާ/ނަރުގިސްވިލާގެ ދަރިންނަކީ ތުއްތު/ޑިއަރެސްޓް، ޢަލީ/ނަރުގިސްވިލާ، ކަމަނާ/ނިވިޔާގެ، މަރިޔަމްދިޔެ/ކަންޑާގެ، އަޙުމަދު، މުޙައްމަދުފުތު، ރެކިދިޔެ އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ މާވަޑި ކުދެކަލޯ/ލިލީއޮފްދަވެލީގެ ދަރިންނަކީ ޙުސައިންފުތު/ލިލީއޮފްދަވެލީ، މުޙައްމަދު ސަޢީދު މ.ހެޕީޑޯން، ދިޔެ/ކަންޑާގެ، ޙަސަންފުތު، ޢަލިފުތު އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ޙަލީމާ ހިޔަލީގެ/ގައްދޫގެ ދަރިންނަކީ މަރިޔަމް ރަންކޮކާގެ/ ގައްދޫ، ޢާއިޝާ ރަންކޮކާގެ/ގައްދޫ އެވެ.\n8- ހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ\nހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ ދަރިންނަކީ މުޙައްމަދު ނޫކޮކާގެ/ތިނަދޫ، ކަމަނާ ގުލްބަކާގެ/ ތިނަދޫ، ކަޅުދައިތަ ރޭންބޯ/ ތިނަދޫ، ޢަލީ(ދޮންކަލޯ) ބިންހިމަގެ/ތިނަދޫ އެވެ.\nހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ މުޙައްމަދު ނޫކޮކާގެ ދަރިންނަކީ ފާޠިމަތު މުޙައްމަދު(ފާތިޔެ) ނޫކޮކާގެ، ޙައްވާ މުޙައްމަދު(ޙައްވާ) ފެހިކޮކާގެ އެވެ.\nހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ ޢަލީ(ދޮންކަލޯ) ބިންހިމަގެ/ތިނަދޫގެ ދަރިންނަކީ ޙުސައިންފުތު ބިންހިމަގެ/ ތިނަދޫ، ރެކިދިޔެ މއ.މޫވީލައިޓް އެވެ.\n9- ހަވަރުތިނަދޫ ޢުމަރުހުތާގެ ކުދެކަލޯ (މާލިމީ ހުތެކުއްދާ ގަންޖާމުގެ/ގއ.މާމެންދޫ)\nހަވަރުތިނަދޫ ޢުމަރުހުތާގެ ކުދެކަލޯ (މާލިމީ ހުތެކުއްދާ/މާމެންދޫ) މިޢާއިލާވަނީ ހުވަދުއަތޮޅު މާމެންދޫގައެވެ.\n10- ހަވަރުތިނަދޫ ޢުމަރުހުތާގެ ދޮންކަލޯ އަޅިވިލާގެ/މާމެންދޫ)\nހަވަރުތިނަދޫ ޢުމަރުހުތާގެ ދޮންކަލޯ އަޅިވިލާގެ/މާމެންދޫ) މިޢާއިލާވަނީ ހުވަދުއަތޮޅު މާމެންދޫގައެވެ.\n11- ހަވަރުތިނަދޫ ޢުމަރުހުތާގެ ރެކިދިޔެ/އީގަލް\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އާއި ކައިވެނިކުރެއްވީ ހަވަރުތިނަދޫ ހޫޅަބެއްޔަގެ ޙަސަން އެވެ. މިކައިވެނިން އިސްމާޢީލް ލިބިލެއްވި އެވެ. މި އިސްމާޢީލްއާއި ދަންވަރު ދޮންކަލޭގެފާނުގެ ދޮންކަމަނައާއި ކައިވެނިކުރައްވައިގެން ލިބިލެއްވި ދަރިންނަކީ މަރިޔަމް އިސްމާޢީލް ޗިޗަންޑާގެ/ ތިނަދޫ، އާމިނަތު އިސްމާޢީލް/ ދިޔަމިގިލީގައި، ޢާއިޝަތު އިސްމާޢީލް ފޮނިމާގެ/ ތިނަދޫ، ފާޠިމަތު އިސްމާޢީލް އީގަލްސް/ ތިނަދޫ، ޢަލީ ޖަމާލް ލާލްމަޙައްލު/ ތިނަދޫ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ މަރިޔަމް އިސްމާޢީލް ޗިޗަންޑާގެ/ ތިނަދޫ ގެ ދަރިންނަކީ ޙައްވާ ޤާސިމް ސިއްކަގެ/ ތިނަދޫ، ޢަބުދުﷲ ޤާސިމް ޗިޗަންޑާގެ/ ތިނަދޫ، މުޙައްމަދު ޤާސިމް ޗިޗަންޑާގެ/ ތިނަދޫ، ޢާއިޝަތު ރަޝީދާ ޗިޗަންޑާގެ/ ތިނަދޫ، އަޙުމަދު ވަޙީދު ޗިޗަންޑާގެ/ ތިނަދޫ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ އާމިނަތު އިސްމާޢީލްގެ ޢާއިލާވަނީ ދިޔަމިގިލީގައެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ ޢާއިޝަތު އިސްމާޢީލް ފޮނިމާގެ/ ތިނަދޫ ގެ ދަރިންނަކީ އަޙުމަދު ޤާސިމް ފޮނިމާގެ/ ތިނަދޫ، ފާޠިމަތު ޤާސިމް އިރުފޮހޭގެ/ މާލެ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ ފާޠިމަތު އިސްމާޢީލް އީގަލްސް/ ތިނަދޫ ގެ ދަރިންނަކީ ޢަލީ ޙުސައިން އީގަލްސް/ ތިނަދޫ، އާދަމް ޙުސައިން އީގަލްސް/ ތިނަދޫ، މުޞްޠަފާ ޙުސައިން އީގަލްސް/ ތިނަދޫ، ޢާރިފު ޙުސައިން އީގަލްސް/ ތިނަދޫ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ ޢަލީ ޖަމާލް ލާލްމަޙައްލު/ ތިނަދޫ ގެ ދަރިންނަކީ މަރިޔަމް ޢަލީ ކަންޑާގެ/މާލެ، ޒުލައިޚާ ޢަލީ އުޖާލާއާގެ/ ތިނަދޫ، އާމިނަތު ޢަލީ ލާލްމަޙައްލު/ ތިނަދޫ، އިސްމާޢީލް ޢަލީ ލާލްމަޙައްލު/ ތިނަދޫ، ޢަބުދުﷲ ޢަލީ ލާލްމަޙައްލު/ ތިނަދޫ، ނާއިލާ ޢަލީ ލާލްމަޙައްލު/ ތިނަދޫ އެވެ.\n12- ހަވަރުތިނަދޫ ޢުމަރުހުތާގެ ޛުލައިޚާ (ދަލިކާ/މީރާގެ)\nހަވަރުތިނަދޫ ޢުމަރުހުތާގެ ޛުލައިޚާ(ދަލިކާ)މީރާގެ ދަރިންނަކީ އައިހާ ކެޔޮގަސްދޮށުގެ/ހޯޑެއްދޫ، އިބްރާހީމް (ކަޓި އިބިރިހިންބެއްޔާ) އެވެ.\nހަވަރުތިނަދޫ ޢުމަރުހުތާގެ ޛުލައިޚާ (ދަލިކާ)މީރާގެ އައިހާ ކެޔޮގަސްދޮށުގެ/ހޯޑެއްދޫގެ ދަރިންނަކީ ޢަބުދުލްކަރީމް އާދަމް(ރެކިބޭ) ކެޔޮގަސްދޮށުގެ/ ހޯޑެއްދޫ، ރެކިދިޔެ ކުރެދިމާގެ/ ހޯޑެއްދޫ އެވެ.\nހަވަރުތިނަދޫ ޢުމަރުހުތާގެ ޛުލައިޚާ (ދަލިކާ/މީރާގެ) އިބްރާހީމް (ކަޓި އިބިރިހިންބެއްޔާ)ގެ ދަރިންނަކީ ޙައްވާ އިބްރާހީމް/ މީރާގެ، އާމިނަތު އިބްރާހީމް/މާވާގެ، ރެކިފުތު/ރޭއަލިވާގެ، ޢަލީ އިބްރާހީމް/ކަރަންކާގެ، ދޮންބީފާނު ހ.ލަގްޒަރީހޯމް އެވެ.\n29 ޖެނުއަރީ 2017މ.


Firumaaladheyshey, Episode 69\n14 ޑިސެންބަރ 20183ކޮމެންޓް\nނިދިބަރުވެފައި އޮތުމުން، އެއަޑެއް ފާހަގަކުރާން ފަސޭހައެއްނުވިއެވެ. ރޯވަރުން ކިޔާނުކިޔާއެއްޗެއް ސާފެއްވެސް ނުވެއެވެ.\n"ހަލޯ ކާކަށް ތިގުޅަނީ..؟" ބޮލަށް އުނދަގޫވުމުން އިންމައަށް ކޮށްލެވުނީ ސުވާލެކެވެ. ގުޅައިގެންއުޅެނީ އަންހެނަކަށްވާތީ، ވާނުވާ އޮޅުންފިލުވައިނުލައި ފޯނުބާއްވަން އިންމައަށް ނުކެރުނީއެވެ.\n"ނިދަނީތަ؟ ނޭގުނީތަ؟ ނޫނީ އިންމަވެސް ނޭގޭކަމަށްހެދީތަ؟ އަހަރެންމިއީ ޔާދާ! އިންމަ ނޫނީ އަހަރެންގެ ކާކުހުރީ؟ އިންމަ ނޫނީ ދެންތިބީ ބޭވަފާތެރީން! އަހަރެންގެ ހުރިހައިވެސް މީހަކީ މިވަގުތު ތިއީ.. އައި ނީޑް ޔޫ ސޯ ބޭޑްލީ.. ހެލްޕް މީ ޕްލީޒް" ގިޔާދާގެ މަޅީގައި އިންމަ ޖައްސަން މަސައްކަތްކުރިއެވެ.\nޔަގީނުންވެސް އިންމައަށް ފޯނުބާއްވަން ނުކެރޭވަރުކުރާނަމޭ ގިޔާދާގެ ހިތުގައި އޮތެވެ. ރާނިޔާއާއި ގިޔާދާގެ އެކުވެރިކަމުގައި ބޭނުންކުރާނަމުން، އަމިއްލައަށް މުޚާތަބުކުރީވެސް ގާތްކަން އޮތްވަރު އިންމައަށް އިހުސާސްކޮށްދިނުމަށެވެ. އިންމަގެ މިޒާޖު އެނގޭތީ އެކަމުގެ ފައިދާ ނެގެން އޮތް ހުރިހައި ގޮތަކާއިމެދުގައި ގިޔާދާވަނީ ވިސްނާފައެވެ.\n"ޔާދާއޭ؟ އެއީ އަހަރެންގެ އަންހެނުންގެ ތަންކޮޅެއް ކުރީގެ ރައްޓެއްސެއްގެ ނަން..! އަހަންނަށް އެނގިގެން އަހަރެންގެ ލޯބިވާ އަންހެނުންނާއި ތިޔަބުނާ މީހަކާދެމެދު މިހާރަކު ގުޅުމެއް ނޯވޭ..! އޮތްނަމަ، ތިޔަ ޔާދާއެއް ގުޅާނީ މަގޭ އަންހެނުންނަށް.. މަށަކަށް ނޫން! އަހަރެންގެ އަންހެނުންގެ ތިބޭނީ ވަރަށް ތެދުވެރި އެކުވެރިން.. ހީލަތްތެރި މަކަރުވެރިން އޭނާގެ އެކުވެރިންގެ ލިސްޓުން މިހާރު ޑިލީޓްކޮށްލައިފި.. އެ ލިސްޓުގައި މިހާރު ތިބޭނީ، އަހަންނާއި، އަހަރުމެންގެ ދަރިފުޅާ އަދި އެދަރިފުޅުގެ ވާންއުޅޭ އަނބިމީހާ.. އިތުރުބަޔަކު ނުތިބޭނެ! އެހެންވީމައި ތިޔަބުނާ ޔާދާއެއްވެސް މަށަކަށް މިހހާރަކު ގުޅާކަށް ނުޖެހޭނެނުން!"\nގަސްތުގައި ގިޔާދާ ލަދުގަންނަވާލުމަށް އިންމަ ބޭނުންކުރީ ބާރުގަދަ އުކުޅެކެވެ. އެތައް ކަމެއްގެ މައްޗަށް ގިޔާދާއާއި ނަވީންއަށް އިންމަގެ ހިތުގައި ޝަކުވާތައް އޮތީ ފުނިޖެހިފައެވެ.\n"އިންމަ ބޭނުންކޮށްމެ އެއްޗެއް ކިޔަސް މަށަށް ހެޔޮ.. ތިއީ ވަރަށް ހިތްހެޔޮ އެންމެންނަށް އެންމެ އޯގާތެރި އިންމަ.. ހެޔޮނުވާނެ އަހަންނަށް އެހީތެރިވެދީ.. އިންމަބުނި ކޮންމެކަމެއް ކުރުމަށް އަހަރެން މިހިރީ ތައްޔާރަށް.. އިންމައަށްވެސް އިނގޭނެ، އަހަންނަކީ އަބަދުވެސް ފިރިމީހާއަށް ވަފާތެރި އަންބެއްކަން.. ރާނިޔާ އުޅޭވައްތަރަށް ދުވަހަކުވެސް އަހަރެން ނޫޅެން.. އެހެންވީމައި އިންމައަށްވެސް ވަރަށް ފަސޭހަވާނެ އަހަންނަށް އިތުބާރުކުރަން ދޯ! އަހަރެންގެ ހިތުގައި އަބަދުވެސް ޚާއްޞަ ގަދަރެއް އޮވޭ އިންމަގެ މައްޗަށް.. އިންމަ އެދުނު، ކޮންމެ ކަމެއްވެސް ކޮށްދޭނަން.. ބަދަލުގައި އަހަންނަށްކޮށްދޭންވީކަމަކީ، އަހަރެންގެ ދަރިފުޅާއި ހަމައަށް ދެވޭނެގޮތް ހަދައިދިނުން.. އަހަރެން މޮޔަވެދާނެ މިހާލުގައި.. ޕްލީޒް ހެލްޕްމީ.. ނަވީންވެސް އަހަންނަކަށް އެހީއެއްނުވި.. އެއީ އަބަދުވެސް ނަވީން ހަދާގޮތް! އަތުން ފައިސާފޮއްޗެއް ހިނގައިދާނެ ކޮންމެކަމެއް ދިމާވިޔަސް، އަހަރުމެން އިގްނޯރކޮށްލާނެ.. އެކަމަކު މިވަރުގެ ބޮޑުކަމެއް ދިމާވީމައި، އަހަރެންނާއި ވާހަކަދައްކަންވެސް އޭނާ ފަސްޖެހެނީ ކީއްވެކަމެއް ނޭގުނު.. އަހަރެން ދެން ދާނީ ކާކު ކައިރިއަށް؟ އިންމަނޫނީ އަހަރެންގެ ހުރީ ކާކު؟ އަހަރެންވެސް މިއީ އަންހެނެއް! ހިތުގައިވެސް ރިއްސާނެ ދޯ" ރޮމުން ރޮމުން ގިޔާދާ ވާހަކަދެއްކިއެވެ.\nތެދެކެވެ. އިންމައަކީ ކޮންމެ މީހަކަށްވެސް އެންމެ ހިތްހެޔޮ، އެންމެ އޯގާތެރި، އެންމެ ދީލަތި އެހީތެރިޔާއެވެ. ނަމަވެސް މިފަހަރު އިންމަ ކަންތައްކުރާނީ އޭނާއަށް ކުރެވުނު ތަޖުރިބާގެ އަލީގައއެވެ.\n"އަހަރެން މަޅީގައި ޖައްސަން، ވަރަށް މޮޅަށް ރާވައިލައިގެންދޯ ގިޔާދާ ތިގުޅީ! ބުނަންތަ ވާހަކައެއް! މީގެކުރިން ތިޔަހެން ރޮއެލައިގެން އަހަރެންގެ އަތުން ފައިސާތައް ހޯދައިގެން ތިއްބަސް، އެދުވަސް މާޒީވެއްޖެ.. މިހާރަކު މިއީ އެދުވަހެއްނޫން.. އޭރުވެސް ގިޔާދާ ވިއްކީ، ފިރިމީހާ! އަހަރެންގެ އަންހެނުންގެ ސިކުނޑިއަށް ސަވާރުވެގެން އޭނާގެ ދުވަސްދުއްވާލަން ގިޔާދާ ލިޔުނު ތަމްސީލުގެ ސްކްރިޕްޓް ކަތުރުފަނިކައި ހުސްކުރީމައި އަހަރެންނާއި ވިއްދާލަން ނޫޅެއްޗޭ.. މިހާރަކު އަހަރެންގެ އަންހެނުންނަކާވެސް ނުކުޅެވޭނެ.. މަށަކާވެސް ނުކުޅެވޭނެ" ވަރަށް ސާފުކޮށް އިންމަ ބުނެދިނެވެ.\nގިޔާދާގެ ސިކުނޑި ހީވަނީ ފަޅައިގެން ހިނގައިދާނެހެންނެވެ. އެތައް ވާހަކައެއް ދައްކައިގެންވެސް އިންމަގެ ވިސްނުން ބަދަލުކުރެވޭތޯ ގިޔާދާ ކުރިމަސައްކަތްވީ ބޭކާރެވެ.\n"މިބުނަނީ އެންމެފަހު ވާހަކަ.. އަޑުއަހާ!" ވަރަށް ހިތްހަމަނުޖެހިފައި އިންމަ ބުނެލިއެވެ. އޭރުވެސް ގިޔާދާގެ އާދޭސްކުރުމަށް ބަދަލެއް ނާދެއެވެ.\n"އަހަރެންގެ އަންހެނުން ބޭނުންކޮށްގެން ކަލޭމެން ދެމަފިރިން އަހަރެންގެ އަތުން ނަގާފައިވާ، ފައިސާއާއި ހުރިހައި ނާޖާއިޒް ފައިދާއަކަށް އަހަރެން މައާފުކޮށްފިން.. މިއަދުގެ މި ފޯނުކޯލްގެ ފަހުން އަހަންނަށް ނުވަތަ އަހަރެންގެ އާއިލާއަށް އެއްވެސް ގޮތަކުން ކަލޭމެން އެކަކުގެ އުނދަގުލެއް ކުރިމަތިވިޔަސް އެހުރިހައި ކަމަކަށް ދަޢުވާކުރާނަން.. ބަދަލުވެސް ހޯދާނަން! އުއްމީދުކުރަން އަހަރެންގެ އަންހެނުންނާއި އަހަރެންގެ ދަރިފުޅާއި އޭނާގެ ލޯބިވެރިޔާއާއި ހަމައަށް ވައިވެސް ނޭޅޭނެކަމަށް! އަހަރުމެންގެ އުފާވެރިކަމަށް ތިޔަފަދަ ކަޅުހިޔަންޏެއް އެޅޭކަށް އަހަރެން ފުރުސަތެއް ނުދޭނަން.. އަހަރެންގެ ރާނިޔާއަކީ އަހަރެންގެ ދުނިޔެ.. އަހަރެންގެ ދުނިޔެއާއި ގާތްނުވާތި" އަމުރުވެރި ގޮތަކކަށް އިންމަ ބުނެލިއެވެ. ރާނިޔާގެ ނަފުސުގެ ކޮންޓްރޯލް ގެއްލުނީ ރާނިޔާއަށް ތަޢުރީފުކުރި އަޑުއިވުމުންނެވެ.\n"ކަލޭމެން އެންމެން ހީކުރީ އަހަންނާއި އަހަރެންގެ ދަރިފުޅަށް ބޭނުންހައި ގޮތެއް ހެދިދާނެކަމަށްތަ؟ ނުހެދޭނެ! އެކަކަށް، އެއްކަމެއްވެސް ނުކުރެވޭނެ.. ކަލޭމެން އެންމެން ރާވައިގެން އެކުއްޖާފަކީރު ޖަލަށްލައި ހައްޔަރުކޮށް، އޭނައަށް ނަފުސާނީ އަދި ޖިސްމާނީ އަނިޔާތައް ތިދެނީ! ތިއެންމެންގެ މައްޗަށް ދައުވާކުރާނަން.. ކަލޭމެން އެކަކުވެސް ތިޔަބުނާ އުފަލުގައި އުޅުނަ ނުދޭނަން.. ހުރިހައި އެންމެންގެ ލޮލުން ކަރުނަ އޮހޮރުވާލާނަން.. ބަލަން ހުންނާތި!" ގިޔާދާ ރުޅިގަދަވެގެން ކިޔޭ ނުކިޔޭ އެއްޗެއްވެސް ނޭގެއެވެ. ހިތައް އައިހައި އެއްޗެއް ގޮވަނީއެވެ.\nވަރަށް ހިތްހަމަޖެހިގެން އިންމަ ފޯނު ކަނޑާލިއެވެ. ރާނިޔާ ރުއި، ރުއިން އިންމައަށް ވަނީ ފެނިފައެވެ. އެ ވޭން އިހުސާސްކުރިއެވެ. އަނބިމީހާގެ ކުށަށް އިންމަވަނީ މަޢާފުކޮށްފައެވެ. ފީނައިގެން، މާޒީގެ ކަނޑުގައި ފަތައިގެން ނުތަނަވަސްކަމާއި ނަފުރަތު ނޫން އެއްޗެއް ފެންމަތިނުވެއެވެ. އިންމަގެ ހިތުން، ކަޅު އެ ދުވަސްތައް ފޮހެލައިފިއެވެ. ބޮލަށް ނުހަނު ލުއިވެއްޖެކަން ޔަގީނެވެ.\nހަށިފުރައި ނޭވާއެއް ދޫކޮށްލީ، ހަށިގަނޑުގެ ހުރިހައި ނުތަނަވަސްކަމެއް ވައިރޯޅިއާއި ހަވަލުކޮށް ކަނޑުގެ ރާޅުތަކުގެތެރެއަށް ދޫކޮށްލުމަށެވެ. ހަމައެވަގުތު އިންމަ ޑައިލްކޮށްލީ ރާނިޔާއަށެވެ.\nމާޔާ އުޅުނީ ބަދިގޭގައެވެ. ތަންކޮޅެއް އަވަހަށް އޮފީހުން އާދެވުނީތީވެ، ރޭގަނޑުގެ ކެއްކުން އަވަސްކޮށްލީއެވެ. މިރެއަކީ މާޔާއަށް ވަރަށް ޚާއްޞަ ރެއެކެވެ. އީތަންއަށްވެސް އެކަންވަނީ ސިއްރުކޮށްފައެވެ. އަވަންގައި ފިހަންލައިފައި އޮތް ކުކުޅުގެ މީރުވަސް މުޅި ގޭތެރޭގައި ހިފާލާފައއިވެއެވެ. ފަރާޓާފިހަން ތައްޔާރުކޮށްފައި އޮތް ފުންގަނޑު މޭޒުމަތީގައި އޮތް ލަކުޑި ކަޓިންގބޯޑްމަތީގައި އޮތެވެ. ދާދި ދެންމެ އުނދުންމަތީން ބޭލި ޑާލްފްރައި ތެލިންދުވާ ހިތްގައިމުވަހުން ކައިގެންހުރި މީހަކުވެސް ބަނޑުހައިވާވަރުވެއެވެ.\nމަންމަދެއްކި ވާހަކައާއެކު އީތަން އެއައީ މާޔާ ގާތަށެވެ. ފޯނު ނުނަގާތީއެވެ. ބަދިގެއަށް ކައްކަންދަނީކަމަށް ބުނަންވެގެން ގުޅިފަހުން ފޯނުން އަދި ޚަބަރެއްނުވާތީ، މާޔާއުޅޭނީ ކޮން މަސައްކަތެއްގައިކަން، އީތަންއަށް އިނގެއެވެ.\n"ވޮވް.. !" އަނގަ ވަށްކޮށްލާފައި އީތަން ބުނެލިއަޑަށް މާޔާ ބަލައިލިއެވެ.\n"ކައިވެންޏަކަށް ކައްކަނީތަ؟" ބަދިގެތެރެއަށް ލޯހިންގާލަމުން އީތަން އަހައިލިއެވެ.\n"އޯހް.. ސްވީޓްހާޓް! ކައިވެންޏެއް ކުރެވޭތޯ މިއުޅެނީ.. އެދުވަސް އަންނަންވާއިރަށް ދަސްކުރަނީ!" މަޖާވެލާފައި މާޔާ ބުންޏެވެ.\n"މިގަޑީގައި މިތަނުގައި ހުރެއްޖިއްޔާ، ކެއްކި މީހާއެކޭ ހަމައެއްފަދަވާނެ.. މުޅިގައިގަ ވަސްދުވާނެ.. މަންމަ ކައިރިއަށް ގޮސްލަންވީނުން.. އަދި އިރުކޮޅެއްވާނެ" ތުންކޮޅު އޫކޮށްލާފައި ނޭފަތާއި ނިއްކުރިއަށް ރޫއަރުވާލާފައި މާޔާ ބުންޏެވެ.\nހަށަން ބަނދެލައިގެން ހުރެ، އީތަން މާޔާއާއި ދިމާއަށް ބަލަމުންދިޔައީ އިޝްގީ ނަޒަރަކުންނެވވެ. ބޮލު މެދުގައި ޖަހާފައި އިން ބޮޑު ހުޅިން ފެށިގެން ފައިގެ ކުޑަވައި އިނގިއްޔާ ހަމަޔަށް އީތަން ބަލަނީއެވެ. މަތިން ތިރިއަށެވެ. އަދި ތިރިން މައްޗަށެވެ. މާޔާ ލަދުގަތީ ސަބަބެއް ނެތިއެއްނޫނެވެ. އެވަރުގެ ކުރު ސޯޓްކޮޅެއްލައިގެން ހުއްޓައި އީތަންއަށް މިހާތަނަށް ފެނިފައެއްނުވާނެއެވެ. ހާމައަށް ފެންނާން އޮތް، ދޮން ދެފައިގެ އޮމާންކަމުން އީތަންއަށް އަސަރުތަކެއް އެބަކުރެއެވެ. އީތަންގެ ތުންފަތުގެ އިޝްގީ އަސަރުން މާޔާއަށް ގޮތްގޮތް ނުވާވަރެއްނޫނެވެ. އެހެން ދިމާއަކަށް ބަލައިލުމަށް ހިތެއް ނޭދެއެވެ.\n"ޕްލީޒް ލަވް! ތިވަރަށް ނުބަލާ! ލަދުގަނޭ" ވަރަށް ލަދުން މާޔާއަށް ބުނެވުނެވެ.\n"ލަދުގަތީމައި އަދި މާ ލޯބި! ހެޔޮނުވާނެ ލަސްނުކުރޭ! ބީ މައި ވައިފް.. ޕްލީޒް މައި ލަވް! އަހަރެންގެ ކެތްތެރިކަން ކޮޅުންލައިގެން ހިނގައިދާނެ.. ތިއީ މިދުނިޔެމަތީގެ ކަމެއް ނޫން.. ޔޫ އާރ ސޯ ބިއުޓިފުލް! ހިތައް އަރަނީ ހެއްދެވިފަރާތުގެ ފުރިހަމަކަން.. އަހަރެން.. ކިހިނެއް..؟ ކިހިނެއް މައިތިރިކުރާނީ؟" ލޯބީގެ އަސަރުގަދަ ބުނެލުމެކެވެ. އީތަންއާއި ދިމާއަށް ބަލައިލަންވެސް މާޔާއަށް ނުކެރުނެވެ.\nއިޝްގުގެ ވައިރޯޅީގައި އީތަންގެ ލޮލުގެ ހަރަކާތުންވެސް ލަދުވެތިކަމެއް ނޫނީ މާޔާއަށް ނުފެންނާނެކަން އެވަގުތު މާޔާއަށް އެގެއެވެ. ހަގީގަތުގައިވެސް ވަރަށްބޮޑަށް ލަދުގަތްފިއެވެ.\n"އައިލަވްޔޫ! އެކަމަކު މިވަގުތު ވަރަށް ހަޑ.." މާޔާއަށް ބަލައިލެވުނީ ލައިގެން ހުރި ސޯޓާއި އަމިއްލަ ދެފަޔަށެވެ.\n"ޝޫޝޫޝްޝ.. މިވަގުތު ތިހުރީ ވަރަށް ލޯބިކޮށް! އަހަރެން މިވަގުތު ދުރައްދާނީ ކިހިނެއް؟ އައިވޯންޓް އީޓް ޔޫ! ހިއްސުތަކުގައި އަލިފާން ރޯވެއްޖެ!" އީތަންގެ އަޑުންވެސް މާޔާގެ ހަތަރެސްފައިން ހީނބިހިނެގިއެވެ. ލޮލުގެ އެއްސފިޔައެއްވެސް އީތަން ތަޅުވާނުލައެވެ.\n"އަލިފާން ނިއްވާލަންވީނުން!" ވަރަށް މަޑުމަޑުން މާޔާ ބުނެލިއެވެ.\nނަމަވެސް ވަގުތަކީ މަންމައަށް ކާންދޭން ދްރޫހީ އަންނާނެ ވަގުތެވެ. ތަނަކީ ބަދިގެއެވެ. އީތަންގެ ހިއްސުތަކުގައި ތަޅުއަޅުވަންޖެހޭނީ މާޔާއެވެ. ތިރީތުންފަތުގައި ދަތް އަޅައިލުމަށްފަހު، ކަނާއަތުގެ ޝަހާދަތްއިނގިލިން މާޔާ އިޝާރާތްކޮށްލީ، ގާތަށް އައުމަށެވެ. ދެޖީބަށް އަތްޖަހައިލައިގެންހުރެ ލލަސް ހިނގުމެއްގައި އީތަން ގާތްވާންފެށިއެވެ. އެކަކު އަނެކެއްގެ ނޭވާގެ އިހުސާސްކުރެވުނުވަގުތު، މާޔާގެ ތުންފަތުގައި ދަތް އަޅާލަމުން ދެލޯ މަރައިލީ އިޝްގީ ގޮތަކަށެވެ. ހަމައެވަގުތު، އަތުޖެހޭ ހިސާބުގގައި ހުރި ފެންތަށި މާޔާ ދަމައިގަތީ ވަރަށް ހުށިޔާރުކަމާއެކުއެވެ. އީތަންގެ ގަޔަށް ފެންތަށި އޮއްސައިލުމާއެކު ދެމީހުން އެކުގައި ހީނގަތީ ވަރަށް ބާރަށެވެ. އެއަޑު ހައްވާފުޅުގެ ކޮޓަރިއާއި ހަމައަށް އިވުނެވެ. ދެލޯބިވެރިންނަށް އިތުރުވަގުތުތަކެއް ލިބުނީ، އެއަޑު އެހެން ކަންފަތްތަކާއި ހަމައަށް ފޯރީތީއެވެ.\n"ރޯވި އަލިފާންގަނޑު ނިއްވާލަންވާނެ ނޫންތަ! އެހެންވެ ފެން ޖެހީ.. މިގޭގައި ރޯވެދާނެތީ" ހެމުން، ސަކަރާތްޖަހަމުން މާޔާ ބުންޏެވެ.\n"އިންސާފެއްނޫންދޯ..!" އީތަން ބެއްދީ މާޔާގެ މެދުހަށީގައެވެ.\nސިންކާއި ކައިރިކޮށްލުމަށެވެ. ދޮވެފައި ހުރި ތަށިތަކުގެތެރެއިން ބޯތައްޓެއް ނަގާފައި ފެންފުރާލުމަށްފަހު މާޔާގެ ބޮލަށް އަޅައިލިއެވެ. ދެމީހުންވެސް ސަކަރާތްޖެހީ މަޖާ މޫޑްގައެވެ. ނަމަވެސް ހާލަތު ބަދަލުވީ ހިނދުކޮޅެއްގެ ތެރޭގައެވެ. މާޔާ ލައިގެންހުރީ ތުނި ޓީޝާޓެކެވެ. ދޮން ހަށިގަނޑުން ބައެއް ހާމައަށް އޮތްފަދައެވެ. އީތަންގެ ދެލޯ މާޔާއާއި ދުރުކޮށްނުލެވުނެވެ. ބައެއް ގުނަވަންތައް ހާމައަށް ފެނެއެވެ. ހިތްއެދެނީ ގާތްވުމަށެވެ. ލޯބީގެ މީރުކަން މާޔާއަށް އިހުސާސްކޮށްދިނުމަށެވެ. އީތަންއަށް އިތުރަށް ކެތްނުވާނެކަން މާޔާއަށް ހާމަކޮށްދިނުމަށެވެ.\n"އަހަރެންވަރުގެ ނަސީބުދެރަ ފިރިހެނަކު އުޅޭނެތަ؟" އީތަންގެ ޖުމުލައިން މާޔާގެ މޫޑް ބަދަލުވިއެވެ. އެކަން އީތަންއަށް ޔަގީންކުރެވުނީ ދެބުމަދޭތެރެއަށް ރޫއަރުވާލާފައި ދެލޯ ވައްކޮށްލިގޮތުންނެވެ.\n"ނޫން.. ތިއީ ނަސީބުވެރިއެއް! މަންމައަކާއި ބައްޕައެއްގެ އެންމެ ލޯބިވާ، ދަރިފުޅު! ތިއީ އއެދެމީހުންގެ ފުރާނަ.. އަންހެނަކު މިއޮތް މޮޔަވަނީ ނުލިބިގެން! އެހެން އަންހެނަކު ބަލައިލިޔަސް ހިތް ކުދިކުދިވާވަރުވޭ! ތިޔަށްވުރެން ނަސީބުވެރި ފިރިހެނަކު އަހަރެން ނުދެކެން" މާޔާގެ އަޑުގައި މިވަގުތު ހުރީ ސީރިއަސްކަމެވެ.\n"މައިންބަފައިން ގުޅިގުޅިއަށް އަޅާފައި ރައްކާކޮށްފައި ހުރި ލޯބިތަކުން ނުފުދޭތީދޯ، ލޯބިވވެރިން ހޯދައިގެން ލޯބިކޮށްފައި ކައިވެނިކުރަނީ.. ތިޔަބުނާ އަންހެންކުއްޖާއަށް އާދޭސްކޮށްކޮށް އަހަރެން މޮޔަވާވަރުވެއްޖެ"އީތަންގެ އަޑުގައި ހުރި ރާގުން މާޔާގެ ހިނިގަނޑު ހިފަހައްޓައިނުލެވުނެވެ. އުއްމީދުނުކުރާ އެއްޗެއް އީތަން ބުނިތީއެވެ.\n"ލޯބިވެސްކުރެވޭނެ.. ކައިވެނިވެސް ކުރެވޭނެ.." ފަޚުރުވެރިކަމާއެކު މާޔާ ބުންޏެވެ.\n"އަހަރެންގެ ކުރިމަތީގައި، ދުނިޔޭގެ އެންމެ އަގުބޮޑު ޖަވާހިރު! އޭގައި އަތްލެވޭ.. އިހްސާސްވެސްކުރެވޭ.. އަހަރެން ބޭނުންވާގޮތަށް، ބޭނުމެއް ނުކުރެވޭ! އަހަރެންގެ އަމިއްލަ އެއްޗަކަށް ހެދުމުގެ ގާބިލުކަމެއް އަހަރެންގެ ކިބައިގައި އަދިވެސް ނެތް.. ސޯ؟" މާޔާ ދެރަކޮށްލުމުގެގޮތުން އީތަން ބުންޏެވެ.\n"ވަރަށް އަވަހަށް..! ވަރަށް ވަރަށް އަވަހަށް އަމިއްލަ ކުރެވޭނެ! މިހާރުވެސް މިއީ އީތަންގެ ހައްގެއް.. އީތަންގެ މިލްކެއް.. މިކަން ބަދަލެއްނުވާނެ" ވަރަށް ޔަގީންކަމާއެކު މާޔާ ބުނެލިއެވެ. އެވަގުތު ހިތުގައި އޮތީ މިއަދު މަންމަ ދެއްކިވާހަކައެވެ.\n"ދޭބަލަ މަންމައާއި ވާހަކަދައްކައިލަން.. އެއްކަލަ ވާހަކަ މަންމަވެސް މިއަދު ދައްކައިފި.. ވަރަށް އުފަލުން އޮތީ.. ދާނަން ބަދިގެ ނިންމާލާފައި.." އީތަންގެ ބުރަކަށީގައި ދެއަތް އަޅާއި ކޮށްޕާލަމުން މާޔާ ބުނެލިއެވެ.\n"ހާދަ ވަރަކަށް ތި ކައްކަނީ؟ ނިމޭކަށްވެސް ނޫޅޭތަ؟" ބޮޑާހާކައިލަމުން އީތަން ބުންޏެވެ.\n"އަލަމާރީގައި އިންނާނެ އީތަންގެ ދެ ޝީޓް.. ބޭނުމިއްޔާ ބަދަލުކޮށްލާ އިނގޭ! އިރުކޮޅަކުން ދާނަން ނަގައިދޭން.. މަޑުކޮށްލިޔަސް އޯކޭ" ވަރަށް ލޯބިން މާޔާ ވާހަކަދެއްކިއެވެ.\nވާހަކައިގެ އަނެއްބަޔަށް ހާދަ އިންތިޒާރެއް ތި\nކުރުވަނީ. އަނެއްބައި އަވަހަށް އަޕްކޮށްދީބަލަ.\nހާދަ ރޮމެންޓިކޭދޯ ކުދިންކުދިން😍\nސޯ ސުވީޓް. ލަދު ގަންނުވާ ލައިފި ހަމަ.. ހަޒް މަތިން ހަދައިން ވީ ހަމަ...


ވަޒީފާގެ ފުރުޞަތު (ސަޕޯޓް ސްޓާފް)\nމަޤާމް :ސަޕޯރޓް ސްޓާފް - ފިރިހެން\nސަޕޯރޓް ސްޓާފް- ފިރިހެން\nސަޕޯރޓް ސްޓާފް - ގްރޭޑް 5\nއެހެނިހެން އެލަވަންސް : 3500.00 ރުފިޔާ\nއިތުރުގަޑީގެ ފައިސާގެ ގޮތުގައި އަސާސީ މުސާރައިގެ 100 ޕަސެންޓް ލިބޭނެއެވެ.\n- ރޯޑް ޑިވެލޮޕްމަންޓް ކޯޕަރޭޝަންގެ މާލޭ ސައިޓް ނުވަތަ ޕްރޮޖެކްޓް ސައިޓްތައް\n- ޞިއްޙަތު ރަނގަޅު ގިނަވަގުތު މަސައްކަތުގައި އުޅެވޭނެ އަސާސީ ތަޢުލީމު ހުރި މީހަކު ކަމުގައިވުން.\n- އަމިއްލައަށް އިސްނަގައިގެން މަސައްކަތްކުރުމުގެ ތަޖުރިބާ އަދި ޤާބިލުކަން ހުރުން\n- ގިނަ ވަގުތު މަސައްކަތުގައި އުޅެވޭނެ މީހަކު ކަމުގައިވުން.\n- މެޝިނަރީއާއި ޓޫލްސް ސާފުކުރުމުގެ މަސައްކަތް ކުރުން.\n- މަސައްކަތްކުރާ ސަރަޙައްދު ސާފުކޮށް ބެލެހެއްޓުން.\n- ޕްރޮޖެކްޓް ސްޕަވައިޒަރު ދައްކާ ތަފާތު އެކި ލޭބަރ މަސައްކަތްކުރުން.\n- މިވަޒީފާއަށް އެދޭ ފަރާތްތަކުން، އެޕްލިކޭޝަނަ ފޯމް ފުރިހަމަކުރުމަށްފަހު، 31 މާރިޗު 2021 ވާ އަންގާރަ ދުވަހުގެ 15:00 ގެ ކުރިން، މިކޯޕަރޭޝަނުގެ ހެޑް އޮފީހަށް ނުވަތަ ހިއުމަން ރިސޯސް ޑިޕާޓްމަންޓުގެ އީ މެއިލް[email protected] އަށް ފޮނުއްވުން އެދެމެވެ.\n- ވަޒީފާއަށް އެދޭ ފޯމު މިކޯޕަރޭޝަނުގެ ވެބްސައިޓް www.rdc.com.mv އިން ޑައުންލޯޑް ކުރެވޭނެއެވެ. އަދި މިކޯޕަރޭޝަންގެ ހެޑް އޮފީހުގެ (އޯކިޑް މަގު، އެމްއެސްއެލް ބިލްޑިންގ ގެ ފުރަތަމަ ފަންގިފިލާ / މާލެ) ކައުންޓަރުން ލިބެން ހުންނާނެއެވެ. އަދި އިޢުލާނާއެކު ވަޒީފާ ފޯމް އެޓޭޗް ކުރެވިފައިވާނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nވަޒީފާއެއް އަދާކޮށްފައިވާނަމަ، އަދާކޮށްފައިވާ ވަޒީފާ، ވަޒީފާގެ މުއްދަތު އަދި ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން. ނުވަތަ ވަޒީފާ އަދާކުރިގޮތް އަންގައިދޭ ލިޔުމެއް.\n- މި މަޤާމަށް މީހަކު ހޮވުމަށް ކުރެވޭ އިންޓަވިއު އޮންނާނީ، އޭޕްރިލް މަހުގެ ތާރީޚެއްގައިއެވެ.\nއިތުރު މަޢުލޫމާތު ސާފުކުރުމަށް ބޭނުންވާނަމަ މިކޯޕަރޭޝަނުގެ 3339060 ނަންބަރު ފޯނަށް ގުޅުން އެދެމެވެ.\n24 މާރިޗް 2021\nސުންގަޑި: 31 މާރިޗު 2021 1500


William aai Kate ge dharikanbalun dhakkalaifi\nވިލިއަމް އާއި ކޭޓްގެ ދަރިކަނބަލުން ދައްކާލައިފި\nވިލިއަމް އާއި ކޭޓް ދަރިކަނބަލުންނާ އެކު\nއިނގިރޭސި ވިލާތުގެ ޕްރިންސް ވިލިއަމް އާއި އޭނާގެ އަނބިކަނބަލުން ކޭޓް މިޑްލްޓަނަށް މިއަދު ލިބިވަޑައިގެންނެވި ދަރިކަނބަލުން އާންމުންނަށް ދައްކާލައިފި އެވެ.\nވިހޭތާ 10 ގަޑިއިރު ފަހުން ދެ ކަނބަލުން ދެ ވަނަ ބޭފުޅާއާ އެކު މިހާރު ވަނީ ގަނޑުވަރަށް ވަޑައިގެންފަ އެވެ. ހުދު ބްލޭންކެޓެެއްގެ ތެރޭގައި އޮތް ދަރިކަނބަލުންނާ އެކު ކުޑަ ވަގުތުކޮޅަކަށް ސެއިންޓް މޭރީ ހޮސްޕިޓަލްގެ ދޮރުމަތީ ދެ ކަނބަލުން މަޑުކޮށްލެއްވި އިރު އެތައް ހާސް ބަޔަކު މަރުހަބާ ކިޔަން އެ ސަރަހައްދަށް ޖަމާވެފައިވެ އެވެ.\nޝާހީ ދަރިކަލުންނަށް ކިޔާނެ ނަމެއް އަދި އިއުލާނުކޮށްފައި ނުވާއިރު އިނގިރޭސި މީޑިއާގައި ދަނީ ކިޔާނެ ނަމަކާ މެދުގައި ބޮޑެތި ބަހުސްތައް ކުރަމުންނެވެ.\nދެމަފިރިންނަށް ކުރިން ފިރިހެން ދަރިފުޅަކު ލިބިވަޑައިގެންފައިވާއިރު އެ ދަރިފުުޅުގެ އުމުރަކީ އަދި އެއް އަހަރެވެ. މި ފަހަރު ލިބިވަޑައިގަތް ދަރިފުޅުގެ ހާލު ރަނގަޅު ކަމަށާއި ދަރިފުޅުގެ ބަރުދަނުގައި ތިން ކިލޯ ހުރި ކަމަށް ވެއެވެ. އަދި ކޭޓް ވިހޭ ވަގުތު ގާތުގައި ވިލިއަމް ހުންނެވި ކަމަށް ވެސް ގަނޑުވަރުން ބުންޏެވެ.\nޝާހީ އާއިލާއަށް މިއަދު މި އިތުރުވި އަންހެން ބޭފުޅަކީ އިނގިރޭސި ތަހުތަށް ވެޑުވޭނޭ ބޭފުޅުންގެ ލިސްޓްގައި ހިމެނިވަޑައިގަންނަވާ4ވަނަ ބޭފުޅާއެވެ. ވިލިއަމްގެ މާމަ، ރާނީ އެލިޒަބަތު2އަށް ފަހު އެ ތަހުތާ އެންމެ ގާތުގައި ހުންނެވީ ވިލިއަމްގެ ބައްޕަ ޗާލްސްއެވެ. އެއަށް ފަހު ވިލިއަމް އާއި ވިލިއަމް އަދި ކޭޓްގެ ފިރިހެން ދަރިފުޅު ޖޯޖްއެވެ.


ކޮވިޑް – 19 އާއި ގުޅިގެން ރާއްޖޭގެ އުފެއްދުންތައް އިތުރުކުރުމަށް ދަތުރުވެރިންގެ މާރުކޭޓްގެ ޚިދުމަތް ފަށައިފި - Male' City Council\nކޮވިޑް – 19 އާއި ގުޅިގެން ރާއްޖޭގެ އުފެއްދުންތައް އިތުރުކުރުމަށް ހިތްވަރު ދިނުމުގެ ގޮތުންނާއި އަދި ރޯދަމަހަށް ތައްޔާރުވުމުގެ ގޮތުން މާލޭ ދަތުރުވެރިންގެ މާރުކޭޓްގެ ޚިދުމަތް ފަށައިފިއެވެ.\nމާލޭ ދަތުރުވެރިންގެ މާރުކޭޓްގެ ޚިދުމަތް މެދުކެނޑުމަށް ފަހު އަލުން ޚިދުމަތް މި ފެށުނީ 165 ގޮޅިއާއެކުގައެވެ. ސިޓީ ކައުންސިލުން ހުޅުވާލި ފުރުޞަތަށް އިޖާބަދީ ހުށަހެޅި ފަރާތްތަކުގެތެރެއިން ކެޓަގަރީތަކަށް ކަނޑައެޅި ކަންކަން ފުރުހަމަވެގެންނާއި އަދި ޕޮއިންޓް އެއްވަރުވެގެން ގުރުއަތުން ދިމާވެގެން ގޮޅި ލިބުނު ގިނަ ފަރާތްތަކާ މިހާރު ވަނީ ގޮޅިތައް ހަވާލުކުރެވިފައެވެ.\nކޮވިޑް – 19 ގެ ދުވަސްވަރު މާރުކޭޓް ހުޅުވާއިރު ރޯގާއިން ސަލާމަތްވުމަށް އަޅަންޖެހޭ ޚާއްޞަ ފިޔަވަޅުތައް ތަނުގައި ވަނީ އެޅިފައެވެ. އެގޮތުން މީހުން ވަދެ ނިކުތުމަށް ވަކި އަދަދެއްގެ ދޮރުތައް ކަނޑައަޅައި، މާރުކޭޓަށް ވަނުމަށް ވަކިން އަދި ނުކުތުމަށް ވަކިން ދޮރުތަށް ވަނީ ޚާއްޞަ ކުރެވިފައެވެ. ހަމައެއާއެކު މުދާ ވައްދާ ނެރުމަށްވެސް ވަކި ދޮރުތަކެއް ވަނީ ޚާއްޞަކުރެވިފައެވެ. މީގެ އިތުރުން މާރުކޭޓްގެ ގޮޅިތަކުން ވިޔަފާރިކުރުމަށް ތިބޭ މީހުން ތިބެންޖެހޭ ތަންތަން އިޖްތިމާޢީ ގައިދުރުކަން ހިމެނޭގޮތަށް ވަނީ ފާހަގަކުރެވިފައެވެ.\nމާރުކޭޓްގެ ގޮޅިތަށް މިފަހަރު ދޫކުރިއިރު ކުރިން ތަނުގައި ވިއްކުން މަނާ ބައެއް ކާބޯތަކެތި މިފަހަރު ވަނީ ވިއްކުން ހުއްދަކޮށްފައެވެ. އަދި ބިދޭސީންނަށް ތަނުގައި ނުތިބެވޭގޮތަށް އުސޫލު ބަދަލުކޮށް، ބިދޭސީން ތިބޭނަމަ ގޮޅި ވަކިކުރާ ގޮތަށް ވަނީ ހަމަޖައްސާފައެވެ. ހަމައެއާއެކު ގޮޅި ނަގައިގެން ކުއްޔަށް ދިނުންފަދަ ކަންކަން މަނާކޮށް، ގޮޅީގައި ތިބޭ މީހުންނަކީ ސިޓީ ކައުންސިލްގައި ރަޖިސްޓްރީވެގެން ތިބޭ ބައެއްކަމުގައި ވަނީ ހަމަޖައްސާފައެވެ.\nމާރުކޭޓްގެ ގޮޅިތަށް ކުރިން ހިންގަމުން އައިގޮތަށް ބަލާއިރު ބައެއް ގޮޅިތަށް ބިދޭސީންގެ ވިޔަފާރީގެ ގޮތުގައި ބިދޭސީން ހިންގަމުން އައިކަން ވަނީ ފާހަގަކުރެވިފައެވެ.\nމިފަހަރު ގޮޅިތަށް ދޫކޮށްފައިވަނީ މީލާދީ އެއްއަހަރުގެ މުއްދަތަށެވެ.


Mivaguthu icu gai9meehakah faruvaa dhemundhey | ThePress\n08 August 2020, 22:10\nދަރުމަވަންތަ ހޮސްޕިޓަލް / ފޮޓޯ: ހަސަން އަތޫފް \_ ދަ ޕްރެސް\nމިވަގުތު އައިސީޔޫގައި9މީހަކަށް ފަރުވާ ދެމުންދާ ކަމަށް ހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގެ ތަރުޖަމާނު ޑރ. ނަޒްލާ ރަފީގު ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ވިދާޅުވީ މިވަގުތު ނުވަ މީހަކަށް އައިސީޔޫގައި ފަރުވާ ދެމުންދާ ކަމަށާއި އެއީ ޑީއެޗް11 ގައި ދެމީހުންނާއި ހުޅުމާލެ މެޑިކަލް ފެސިލިޓީގައި ހަތް މީހަކު ކަމަށެވެ.\nހުޅުމާލެ މެޑިކަލް ފެސިލިޓީގެ އައިސީޔޫގައި ފަރުވާ ދެމުންދާ މީހުންގެ ތެރެއިން އެކަކު އޮތީ ވެންޓިލޭޓަރުގައި ކަމަށް ޑރ. ނަޒްލާ ވަނީ ވިދާޅުވެފައެވެ. މިވަގުތު ވޯޑުގައި 135 މީހަކަށް ފަރުވާ ދެމުންދާ ކަމަށް ވެސް ޑރ. ނަޒްލާ ވަނީ ވިދާޅުވެފައެވެ.\nމިއަދު ރާއްޖެއިން 129 މީހަކު ވަނީ ކޮވިޑަށް ޕޮޒިޓިވް ވެފައެވެ. އޭގެ ތެރޭގައި 128 މީހުން ޕޮޒިޓިވެ ވެފައި ވަނީ މާލެއިންނެވެ. އަދި އަތޮޅުތެރެއިން އެކަކު ވަނީ ޕޮޒިޓިވް ވެފައެވެ. މިއަދު 37 މީހަކު ވަނީ އެބަލިން ރަނގަޅުވެފައެވެ.\nރާއްޖޭގައި މިވަގުތު ކޮވިޑްގެ ކޭސް 12 ރަށަކުން ފެނިފައި ވެއެވެ. އެއީ ހއ. ކެލާ، ހއ. ހިގަވަންދޫ، ހއ. ފިއްލަދޫ، ހދ. ނާވައިދޫ، ބ، ކުޑަރިކިލު، ބ.ކަމަދޫ، ރ. އިނގުރައިދޫ، ރ. ހުޅުދުއްފާރު، ޅ.ހިންނަވަރު، ކ. މާފުށި، ވ.ފުލިދޫ އަދި ފުވައްމުލަކު ސިޓީއެވެ.


SunOnline: Raees ge Aadheys: Raajje ge enmen avahah Vaccine jahsavaa\nރައީސްގެ އާދޭސް: ރާއްޖޭގެ އެންމެން އަވަހަށް ވެކްސިން ޖައްސަވާ\nޝަފްނާ ހުސައިން 04 Feb 2021, 09:14\nރާއްޖޭގައި އުޅޭ އެންމެން ވެސް ކޮވިޑް19 ވެކްސިން ޖެހުމަށް ރައީސް އިބްރާހިމް މުހައްމަދު ސޯލިހު މިއަދު އިލްތިމާސް ކުރައްވައިފި އެވެ.\nމި އަހަރަށް ރައްޔިތުންގެ މަޖިލިސް ހުޅުވާ ޖަލްސާގައި ރިޔާސީ ބަޔާން އިއްވަވައިދެއްވަމުން ރައީސް ވިދާޅުވީ ދުނިޔޭގެ އެކި ގައުމުތަކުގައި ކޮވިޑް19 ފެތުރެން ފެށުމާއެކު، ސަރުކާރުގެ އެންމެ އިސް ސިޔާސަތަކަށް ހެދީ، އެންމެހާ ދިވެހިންނާއި ރާއްޖޭގައި އުޅޭ އެންމެން ބަލިން ރައްކާތެރިކުރުން ކަމަށެވެ.\nއެގޮތުން ކުރިއަރާފައިވާ ގައުމުތަކުން، ކޮވިޑް19 އަށް ވެކްސިނެއް އުފެއްދުމުގެ މަސައްކަތް ފެށުމާއެކު، ރާއްޖެއަށް ބޭނުންވާ ވަރަށް ވެކްސިން ހޯދުމުގެ މަސައްކަތް ސަރުކާރުން ފެށި ކަމަށެވެ.\nއެ މަސައްކަތުން މިހާރު ރާއްޖެއަށް ބޭނުންވާ ވަރަށް ވެކްސިން ލިބޭނެކަން ކަށަވަރު ކުރެވިފައިވާ ކަމަށާއި، ހުރިހާ ދިވެހިންނަށާއި، ރާއްޖޭގައި ދިރިއުޅޭ އެންމެނަށް މުޅިން ހިލޭ ކޮވިޑް ވެކްސިން ޖަހައިދެއްވާނެކަމުގެ ޔަގީންކަން ތަކުރާރުކޮށް ދެއްވި އެވެ.\nރައީށް ވިދާޅުވީ ކޮވިޑްގެ ދަތިތަކަށް ފަހު، ވިޔަފާރިތައް އަލުން ހިނގައިގަނެ، ސްކޫލް މަދަރުސާތަކުގެ ކިޔެވުން ދާއިމީ ގޮތެއްގައި ފެށޭނީ، އަދި އާންމު އުސޫލުން ދަތުރުފަތުރުތައް ފެށޭނީވެސް، ރާއްޖޭގެ ވީހާ ގިނަ ބަޔަކު، ވެކްސިން ޖަހައި، ބައްޔާ ދެކޮޅަށް ރައްކާތެރިކަން ހޯދައިގެން ކަމަށެވެ.\n"އެހެންކަމުން މި ފުރުސަތުގެ ބޭނުން ހިއްޕަވައި، ހުރިހާ ބޭފުޅުންވެސް ވެކްސިން ޖެއްސެވުމަށް އަޅުގަނޑު އިލްތިމާސްކުރަން،" ރައީސް ވިދާޅުވި އެވެ.\nރާއްޖޭގައި ކޮވިޑް ވެކްސިން ދޭންފެށީ ފެބްރުއަރީ ފުރަތަމަ ދުވަހު އެވެ. އިއްޔެއާ ހަމައަށް ޖުމްލަ 1،578 މީހުންނަށް ވެކްސިން ދީފައި ވެއެވެ.\nމިހާރު ވެކްސިން ދެނީ ސިއްހީ ޕްރަންޓްލައިން ވޯކަރުންނަށް އަދި ސޯޝަލް ކެއާ ވޯކަރުންނަށާއި 70 އަހަރުން މަތީގެ މީހުންނަށެވެ. އަދި މިއަދު ޓޫރިޒަމް ސިނާއަތުގައި މަސައްކަތްކުރާ ފްރަންޓު ލައިނާސް އާއި 65 އހަަރުން މަތީގެ މީހުންނަށް ވެކްސިން ދޭން ފަށާނެ އެވެ.\nޓޫރިޒަމް މިނިސްޓްރީން ބުނީ މިއަދު ދޭން ފަށާ ވެކްސިންގެ ބެޗުގައި ޓޫރިޒަމް ސިނާއަތުގައި މަސައްކަތްކުރާ 10،000 މުވައްޒަފުން ހިމެނޭނެ ކަމަށެވެ.\nޓޫރިޒަމް ސިނާއަތުގައި މަސައްކަތްކުރާ މުވައްޒަފުންގެ ތެރެއިން ފަތުރުވެރިންނާ ބައްދަލުވާ، ފްރަންޓްލައިންގައި މަސައްކަތްކުރާ މުވައްޒަފުން ވެކްސިން ޖަހަން ރަޖިސްޓްރީވުމަށް މިހާރު ވަނީ ޕޯޓަލްއެއް ގާއިމްކޮށް ރެޖިސްޓާ ވާން ހުޅުވާލައިފަ އެވެ.\nރާއްޖޭގައި ދޭން ފަށާފައި ވަނީ އިންޑިއާއިން ހިލޭ ހަދިޔާކޮށްފައިވާ ވެކްސިނުގެ 100،000 ޑޯޒް އެވެ. ކޮންމެ މީހަކަށް އޭގެ ދެ ޑޯޒް ދޭން ޖެހޭނެތީ އޭގެއިން ވެކްސިން ޖެހޭނީ 50،000 މީހުންނަށެވެ.\nސަރުކާރުން ވަނީ އިތުރު 700،000 ޑޯޒް ގަންނަން އެސްޓްރާޒެނެކާއާއެކު އެއްބަސްވުމެއް އެކުލަވާލާފަ އެވެ. އެ އެއްބަސްވުމުގެ ދަށުން ގެންނަ ވެކްސިން އަންނަ މާޗު މަހު ލިބޭނެ ކަމަށް ހެލްތު މިނިސްޓަރު އަހުމަދު ނަސީމް ވަނީ ވިދާޅުވެފަ އެވެ. އަދި ޑަބްލިއުއެޗްއޯގެ ކޮވެކް ފެސިލިޓީގެ ދަށުން ރާއްޖެއަށް ލިބޭ ވެކްސިން މި މަސްތެރޭ ލިބޭނެ ކަމަށްވެސް މިނިސްޓަރު ވަނީ ވިދާޅުވެފަ އެވެ.


City aai Bayern molhuvi iru, Real balinuve salaamaiyvee kiriyaa - AO News\nޖަރަމަނުގެ ބޮރޫޝިއާ މޮންޗެންގްލަޑްބަކާ ދެކޮޅަށް ރެއާލް މެޑްރިޑް ކުޅުނު މެޗުގެ ތެރެއިން. --ފޮޓޯ: ޔުއެފާ.ކޮމް\nޔުއެފާ ޗެމްޕިއަންސް ލީގުގައި ރޭ މެންޗެސްޓާ ސިޓީ އާއި ޖަރުމަނުގެ ބަޔާން މިއުނިކް މޮޅުވިއިރު، މުބާރާތުގެ އެންމެ ކާމިޔާބު ޓީމު ސްޕެއިނުގެ ރެއާލް މެޑްރިޑް ބަލިނުވެ ސަލާމަތްވީ ކިރިޔާ އެވެ.\nރަށުން ބޭރުގައި ފްރާންސްގެ މާސޭ އަތުން ސިޓީ މޮޅުވީ 3-0 އިންނެވެ. ރަޝިޔާގެ ލޮކޮމޯޓިވް މޮސްކޯގެ ދަނޑުގައި އެންމެ ފަހުގެ ޗެމްޕިއަން ބަޔާން މޮޅުވީ 2-1 އިންނެވެ. ޖަރުމަނުގައި ބޮރޫޝިއާ މޮންޗެންގްލަޑްބަކްއާ ދެކޮޅަށް ރެއާލް ކުޅުނު މެޗު ނިމުނީ 2-2 އިން ދެ ޓީމު އެއްވަރުވެގެންނެވެ.\nސިޓީ އަށް ރޭގެ މެޗުގެ ފުރަތަމަ ހާފުގެ 18 ވަނަ މިނެޓުގައި ބެލްޖިއަމްގެ ތަރި ކެވިން ޑިބްރޭނާ ތަނަވަސްކުރި ފުރުޞަތަކުން ލީޑްނަގައިދިނީ ފެރާން ޓޮރޭސް އެވެ. ސިޓީގެ ދެވަނަ ލަނޑު، މެޗުގެ 76 ވަނަ މިނެޓުގައި ރަހީމް ސްޓާލިން ދިން ބޯޅައަކުން އިލްކާއި ގުންޑޮގާން ކާމިޔާބުކުރިއިރު އެ ޓީމުގެ ފަހުލަނޑުޖަހައިދިނީ ޑިބްރޭނާ ދިން ޕާހަކުން ސްޓާލިން އެވެ. މިއީ ދާދިފަހުން އަނިޔާއަށް ފަހު ކުޅުމަށް އެނބުރިއައި ޑިބްރޭނާ އެ ޓީމުގެ ފުރަތަމަ އެގާރައިގައި ހިމެނިގެން ކުޅުނު ފުރަތަމަ މެޗެވެ.\nލޮކޮމޯޓިވް މޮސްކޯގެ ދަނޑުގައި ރޭ ކުޅުނު މެޗުގެ 13 ވަނަ މިނެޓުގައި ފްރާންސްގެ ޑިފެންޑަރު ބެންޖަމިން ޕަވާޑް ނަގައިދިން ހުރަހަކުން ލެއޮން ގޮރެޓްޒްކާ ބޮލުން ވައްދާލި ލަނޑުން ބަޔާން ލީޑްނަގާފައިވަނިކޮށް، މެޗުގެ 70 ވަނަ މިނެޓުގައި މޮސްކޯ އަށް އެއްވަރުކޮށްދިނީ މެންޑެސް އަންޑްރާޑޭ ދިން ބޯޅައަކުން އަން ޔަރެމްޗުކް އެވެ.\nލޮކޮމޯޓިވް މޮސްކޯ ކޮޅަށް ބަޔާން މިއުނިކް މޮޅުވި ލަނޑުޖަހައިދިނުމަށްފަހު އެ ޓީމުގެ ޖޯޝުއާ ކިމިޗް (ވ) އެހެން ކުޅުންތެރިންނާއެކު އުފާ ފާޅުކުރަނީ. –ފޮޓޯ: ޓުވިޓާ\nއޭގެކުރީން، ދެވަނަ ހާފުގެ މެދުތެރޭން ބަޔާނަށް ލީޑް ފުޅާކުރުމަށް ޕޮލެންޑްގެ ފޯވާޑް ރޮބަޓް ލެވަންޑޯސްކީ އަށް ލިބުނު ފުރުޞަތުގައި މޮސްކޯގެ ތިން ކުޅުންތެރިން ކައިރިން ދެމިގަގަނެ ޕެނަލްޓީއޭރިޔާތެރެއަށް ވަންނަން ކުރި މަސައްކަތުގައި އޭނާ ފައުލްކުރިކަމަށް ނިންމާ ރެފްރީ ޕެނަލްޓީ ދޭން ކަނޑައެޅުމަށްފަހު ވީއޭއާރްގެ އެހީ ހޯދުމަށްފަހު އެ ނިންމުން ވަނީ ބަދަލުކޮށްފައެވެ.\nރޭގެ މެޗުން ބަޔާނަށް ތިން ޕޮއިންޓް ކަށަވަރުކޮށްދިނީ މެޗު ނިމެން 11 މިނެޓަށްވެފައިވަނިކޮށް ޖަރުމަނުގެ އަރަމުންއަންނަ މިޑްފީލްޑަރު ޖޯޝުއާ ކިމިޗް ކާމިޔާބުކުރި ލަނޑުންނެވެ. މިއީ މޮސްކޯގެ ޕެނަލްޓީއޭރިޔާބޭރުން އެއްފަހަރުން ފޮނުވާލައިގެން ގޯލްގެ ތިރީކަނަށް އަމާޒުކޮށްލައިގެން ކިމިޗް ކާމިޔާބުކުރި ރީތި ގޯލެކެވެ.\nގްރޫޕް ބީ ގައި ހިމެނޭ ގްލަޑްބަކްގެ ދަނޑުގައި ގަދަފަދަ ރެއާލާއި ދެކޮޅަށް ކުޅުނު މެޗުގެ ފުރަތަމަ ހާފުގެ 33 ވަނަ މިނެޓާއި ދެވަނަ ހާފުގެ 58 ވަނަ މިނެޓުގައި ކުރީގެ އިތުބާރު ޑިފެންޑަރު ލިލިއަން ތުރާމްގެ ދަރިފުޅު މާކަސް ތުރާމް ވަނީ އެ ޓީމަށް ދެލަނޑުގެ ލީޑެއްނަގައިދީފައެވެ. މިނަތީޖާގައި އޮވެގެން މެޗު ނިމެން ދަނިކޮށް، މެޗުގެ 87 ވަނަ މިނެޓުގައި ކަރީމް ބެންޒެމާ ވައްދާލި ލަނޑާއެކު ރެއާލަށް ކޮންމެވެސް ވަރަކަށް ހިތްހަމަޖެހުން ލިބިފައިވަނިކޮށް އެ ޓީމު ބަލިނުވެ ސަލާމަތްވީ އިތުރުވަގުތުގައި ބްރެޒިލްގެ މިޑްފީލްޑަރު ކަސެމީރޯ ކާމިޔާބުކުރި ގޯލުންނެވެ.\nމެންޗެސްޓާ ސިޓީގެ ކެވިން ޑިބްރޭނާ (ވ) އަތުން ބޯޅަ ހޯދަން އޮލިމްޕިކް މާސޭގެ ކުޅުންތެރިއަކު މަސައްކަތްކުރަނީ. –ފޮޓޯ: ޔުއެފާ.ކޮމް\nޗެމްޕިއަންސް ލީގުގައި ރޭ ކުޅުނު ފާހަގަކޮށްލެވޭ އަނެއް މެޗުގައި ޑެންމާކްގެ ޗެމްޕިއަން މިޓްޔައެލަންޑާ ދެކޮޅަށް އަނިޔާގެ ސަބަބުން ހިޔަނިއެޅިފައިވާ ލިވަޕޫލުން ގިނަ ބަދަލުތަކާއެކު ނިކުމެ މޮޅުވީ 2-0 އިންނެވެ. ރޭގެ މެޗުގައި އެ ޓީމަށް މައްސަލަތައް ދިމާވީ މެޗުގެ ކުރީކޮޅުގައި ފަހަތަށް ކުޅެމުން ދިޔަ ފަބީނިއޯ އަށް އަނިޔާވުމެވެ. ފަބީނިއޯ އަށް ލިބުނު މި އަނިޔާއާއެކު ލިވަޕޫލްގެ ސީނިއާ ސްކޮޑްގައި ހިމެނޭ ޑިފެންޑަރުންގެ ތެރެއިން ފިޓްކޮށް ހުރީ ޖޯ ގޯމޭޒް އެކަންޏެވެ. ވާޖިލް ވެން ޑައިކަށް އަނިޔާވެ އޭނާ އަށް ދެން މި ސީޒަނުގައި ނުކުޅެވޭނެކަމަށް ބެލެވިފައިވާއިރު، ޔޮއެލް މަޓިޕް ވެސް މިވަގުތު ހުރީ އަނިޔާއެއްގައެވެ.\nލިވަޕޫލްގެ ފޯވާޑްލައިންގައި ހިމެނޭ ތިން ކުޅުންތެރިން ކަމަށްވާ މުހައްމަދު ސަލާހާއި ސަޑިއޯ މާނޭ އަދި ރޮބާޓޯ ފިރްމީނޯ ބެންޗުގައި ބައިންދައިގެން ފެށި މި މެޗުގައި އެ ޓީމަށް ލީޑުނަގައިދިނީ ދެ ވަނަ ހާފު ފަށައިގެން 10 ވަނަ މިނިޓްގައި ޕޯޗުގަލްގެ ފޯވާޑް ޑިއޯގޯ ޔޮޓާ އެވެ. މިއީ ލިވަޕޫލްގެ 128 އަހަރުވީ ތާރީހުގައި އެ ކްލަބުން ޖެހި 10،000 ވަނަ ގޯލެވެ. އޭގެފަހުން، މެޗުގެ ފަހުބަޔަށްއައިއިރު ޓީމަށް ގެނައި ބަދަލުތަކާއެކު ލިވަޕޫލްގެ ދެވަނަ ލަނޑުޖަހައިދިނީ ލިބުނު ޕެނަލްޓީއަކުން މިސްރުގެ ފޯވާޑް ސަލާހު އެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު އަމިއްލަ ދަނޑުގައި އޮސްޓްރިއާގެ އާރްބީ ސަލްޒްބާގް އަތުން 3-2 އިން އެތުލެޓިކޯ މެޑްރިޑް މޮޅުވިއިރު، ޕޯޗުގަލްގެ ޒުވާން ފޯވާޑް ޔާއޯ ފެލިކްސް ދެލަނޑުޖެހިއެވެ. އެ ޓީމުގެ އަނެއް ގޯލް ކާމިޔާބުކޮށްދިނީ މާކަސް ލޮރެންޓޭ އެވެ. އެޓަލާންޓާއާ ދެކޮޅަށް ރަށުން ބޭރުގައި އަޔެކްސް އެމްސްޓެޑަމް ކުޅުނު މެޗު 2-2 އިން އެއްވަރުވިއިރު، ޕޯޗުގަލްގެ އެފްސީ ޕޯޓޯ ވަނީ 2-0 އިން ގްރީސްގެ އޮލިމްޕިއާކޯސް ބަލިކޮށްފައެވެ. ޔޫކްރޭންގެ ޝަހުތަރު ޑޮނެސްކާ ދެކޮޅަށް އިޓަލީގެ އިންޓަ މިލާން ކުޅުނު މެޗު ނިމުނީ ދެ ޓީމަށް ލަނޑެއްނުޖެހި އެއްވަރުވެގެންނެވެ.\nރެއާލް މެޑްރިޑްބަޔާން މިއުނިކްކުޅިވަރުމެންޗެސްޓާ ސިޓީދުނިޔެލިވަޕޫލްޗެމްޕިއަންސް ލީގު


LIVE: UN General Assembly Gai Raees Solih Thagreer Kurevvun - Vaguthu\nއދ.ގެ އާއްމު މަޖިލީހުގައި ރައީސް ސޯލިހް ދެއްވި ތަގުރީރު\n4 ހަފްތާ ކުރިން ( ސެޕްޓެމްބަރު 21, 2021 )\nމިއީ އދ.ގެ އާއްމު މަޖިލީހުގައި ރައީސް ސޯލިހް ކުރައްވާ ތަގުރީރުގެ ގެނެސްދޭ ބްލޮގް.\nމިއީ އާއްމު މަޖިލީހުގައި ދިވެހި ބަހުން ރައީސް ސޯލިހް ދެއްވާ ފުރަތަމަ ތަޤުރީރު.\nއާއްމު މަޖިލީހުގެ މިދައުރުގެ ރައީސް އަކީ ރާއްޖޭގެ ފޮރިން މިނިސްޓަރު އަބްދުﷲ ޝާހިދު\nރައީސްގެ ވާހަކަފުޅާއި ގުޅިގެން ފަލަސްތީނުން ރާއްޖެއަށް ހާއްސަ ޝުކުރެއް\nRaees Ge Vaahakafulhaai Gulhigen Palestine In Raajje Ah Haasa Shukureh https://t.co/JxHXwxunvn\n— Vaguthu Online (@VaguthuOnline) September 21, 2021\nރައީސް ސޯލިހްގެ ތަގުރީރު ނިންމަވާލައްވައިފި.\nރައީސް ސޯލިހް: ޢާންމު މަޖިލީހުގެ ރިޔާސަތު ދިވެހިރާއްޖެއަށް ދެއްވުމުގާ ތިޔަ ކުރެއްވި އިތުބާރަށް މުޅި ބައިނަލްއަޤްވާމީ މުޖްތަމަޢަށް އަޅުގަނޑު ޝުކުރު ދަންނަވަން. އަދި މި ޢިއްޒަތްތެރި މަޖިލީހުގެ މަސައްކަތަށް ކާމިޔާބީއަށް އެދެން.\nރައީސް ސޯލިހް: އިންސާނިއްޔަތަށް އަދިވެސް އޮތް އެންމެ ބޮޑު އުންމީދަކީ އަޅުގަނޑުގެ ނަޒަރުގާ އދ. ބައިނަލް އަޤުވާމީ ގުޅުންތަކުން ހާޞިލުވާ ކޮންމެ ކާމިޔާބީ އެއް ރަމްޒު ކޮށްދެނީ އދ. ސުލްހަވެރި ހައްލާ، މަސަލަސްކަމުގެ ސައްލާ އުފެދެނީ މި މަރުކަޒުން.\nރައީސް ސޯލިހް: ދެކުނު އޭޝިއާގެ އަވަށްޓެރި ޤައުމެއްގެ ހައިސިއްޔަތުން އަފްޣާނިސްތާނުގެ މިއަދުގެ ހާލަތާމެދު ދިވެހިން ކަންބޮޑުވޭ. އެޤައުމުގެ ރައްޔިތުންގެ ރައްކާތެރިކަން ކަށަވަރުވުން ބޭނުންވޭ. އަންހެނުންނާ އަންހެން ކުދިންގެ ހައްޤުތަކާ، ސަލާމަތާ ހިމާޔަތް އެޤައުމުގާ އޮތުމަށް އެދެން. މިކަންކަން ހިފެހެއްޓި ކަށަވަރުވެފާ އޮތުމަށްޓަކާ ރައްޔިތުން އިންތިޚާބުކުރާ ސަރުކާރެއް އެޤައުމުގާ އޮތުން މުހިންމު.\nPalestine Balaiganegen Univaa Ehchakee Kobaithoa Raees Suvaal Ufahdhavaifihttps://t.co/G93203BPLe\nރައީސް ސޯލިހް: ދިވެހި ސަރުކާރާ ދިވެހި އެންމެހާ ރައްޔިތުން މިތިބީ ފަލަސްތީނު ރައްޔިތުންނާއެކު. އދ.ގެ އެތައް އަހަރެއްގެ މަސައްކަތުންވެސް އެމީހުންގެ ހައްޤުތައްވަނީ ކަށަވަރުކޮށް ނުދެވި. އިޒްރޭލުން ފަލަސްތީނުގެ އަންހެން، ފިރިހެން، ކުދިބޮޑު އެތައް ބައެއްގެ ހައްޤު ތަކުރާރުކޮށް އެބަ ނިގުޅައިގަނޭ. އަދުގެ ހޭލުންތެރި ޒުވާން ޖީލުގެ އެތައްބަޔަކު އެތައް ޤައުމަކުން ފަލަސްތީނުގެ ހައްޤުގާ އެނުކުންނަނީ ބޭއިންސާފާ ލާއިންސާނިއްޔަތަށް ނޫނެކޭ ބުނަމުން. އދ.ގެ ޢާންމު މަޖިލީހާ ސެކިއުރިޓީ ކައުންސިލުން ފަލަސްތީނުގެ ހައްގާ ނެރުނު ޤަރާރުތަކާ ނިންމުނު ނިންމުންތައް ގިނަ. މަދު އެއްޗަކީ، އަމުދުން ނުވެސް ނެތް އެއްޗަކީ ފަލަސްތީނުގެ ހައްގު. ކުޑަ ދައުލަތެއް ތަމްސީލު ކުރާ މީހެއްގެ ހައިސިއްޔަތުން މިއަދު މިތާހުރެ މިވާހަކަ އަޅުގަނޑަށް ދެއްކޭ ސަބަބެއް އެބަވޭ. އެއީ ދުނިޔެއިން އަޅުގަނޑުމެން ދިވެހިރާއްޖެ ބަލައިގެންފާވުން. މިލިއަނުން އަދަދު މަތި ފަލަސްތީނުގެ ރައްޔިތުން ބަލައިގަތުމުން ދުނިޔެއަށް އުނިވާ އެއްޗަކީ ކޮބައިތޯ. އެބަޔަކު އަޅުގަނޑު މިތާހުރެ ތަމްސީލު ކުރާ ދިވެހިން ބޭނުންވަނީ އދ.ންނާއި މުޅި ދުނިޔެއިން މިނިވަން ޤައުމެއްގެ ގޮތުގާ ފަލަސްތީނު ބަލައިގަތުން. އެމީހުންނަށް އެމީހުންގެ މިނިވަންކަމާ ހައްޤުތަކާ އިމްތިޔާޒާ އިޚްތިޔާރުތައް ދޫކޮށްލަން. ފަލަސްތީނުގެ މިނިވަން ދައުލަތަކަށް ވަކާލާތުކުރުމުގާ ދިވެހިން އަބަދުވެސް ދެމިތިބޭނަން.\nLha Kudhin Ge Sikundee Gai Harukashi Fikurah Jaaga Nudheynan: Raees https://t.co/gA8SPEqQBR\nރައީސް ސޯލިހް: ދުނިޔެއަށް ދިމާވެފައިވާ އެންމެ ބޮޑެތި ނުރައްކާތަކާއި ގޮންޖެހުމުގެ ވާހަކަތަކުން ފަށާނަމަ ލިސްޓްގެ ކުރި ހޯދަނީ ޓެރަރިޒަމް. ހަރުކަށި ފިކުރުން ދީން މާނަކުރުމުގެ ނުރައްކަލަށް ބަލަހައްޓައިގެން ތިބެވޭކަށްނެތް. ދިވެހިރާއްޖެއަކީ ފެށުނީއްސުރެ މެދުމިނުގެ ދީނީ އަޤީދާ ޤަބޫލްކުރާ ޤައުމެއް. ނަމަވެސް ހަރުކަށި ފިކުރުން މި ކުޑަކުޑަ ރާއްޖެވެސް ސަލާމަތެއް ނުވި. މިއަހަރުގެ މޭ މަހުގެ6ވަނަ ދުވަހު ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާއަކީ ދިވެހި ބިމުގާ ދެވުނު ބޮޑު، ނުރައްކާތެރި ޓެރަރިސްޓް ހަމަލާއެއް. މިފަދަ ހަމަލާ ދޭތަން ބަލަން، އަދި ޅަކުދިންގެ ސިކުނޑިތަކުގާ ހަރުކަށި ފިކުރު އަށަގަންނުވާތަން ދެކޭން އަޅުގަނޑުމެނެއް ނުތިބޭނަން. ހުރިހާ މާނައެއްގާ އަދި ހުރިހާ ސިފައެއްގާ އަޅުގަނޑުމެން ޓެރަރިޒަމް ކުށްވެރިކުރަން. ފުރިހަމައަށް އެއްބާރުލުންދީގެން އަދި ބައިނަލްއަޤްވާމީ މުޖުތަމަޢުއާއެކު މިމަސައްކަތްކުރާނެކަމުގެ ޔަޤީންކަން އަރުވަން.\nRaees'ge Inzaaru Dhuniye'ah: Raajje Neiy Dhuniye'aku Bodu Gaumuthah Ves Noavedhaanehttps://t.co/QuJLoGfnAv\nރައީސް ސޯލިހް: ކުދި ޖަޒީރާތައް ނެތި ދަނީ މިއަދު އައި ތިމާވެށީގެ ސަބަބަކުން ކަމުގަވާނަމަ، ބޮޑެތި ބައްރުތަކުގެ ފަހަތުން ހަމަ އެ ސަބަބު މާދަމާ އަންނާނެ. ދިވެއްސަކަށް ދިރިނޫޅެވި - ދިވެހިރާއްޖެއަށް ދެމިނޯވެވުނު ދުނިޔެއަކު އެހެން ޤައުމަކަށް ވަކި އޮވެވޭނެ ކަމުގެ ޔަޤީންކަމެއް ނޯންނާނެ. މިހަޤީގަތްތައް ކިޔައިދީފައިވާ މާސާފު ސާދާ މަޢުސޫމް ކަރުދާސް ތަކެއް އަޅުގަނޑުގެ އަތުގާ އެބަހުރި.\nމިއީ މިވާހަކަތަކުގެ ކަންބޮޑުވުމައިގެން ދިވެހި ތުއްތު ކުދިން އަޅުގަނޑަށް ލިޔެފާހުރި ސިޓީ. އެކުދިންވެސް ހެދި ބޮޑުވެ ހަޔާތުގެ އުންމީދުތައް ފުރިހަމަ ކުރަން އެދޭ ޤައުމުގެ ނާޒުކު ތިމާވެއްޓާ ގުޅޭ ގޮތުން މިމަޖިލިހަށް ހުށަހަޅައިދިނުން އެދި އަޅުގަނޑަށް ލިޔެފާހުރި ސިޓީ. މިއީ ދުނިޔޭގެ ހުރިހާ ޖީލުގެ ނިދާ. ކަންކޮޅުތަކެއްގެ އަންނަންއޮތް އަޅުގަނޑުމެން .ނޑުމެން އެންމެންވެސް މިއަދު މިއަޑު އަހަންޖެހޭ. ސަލާމަތުގެ އައްސޭރި އަށް ވާސިލުވުމުގެ އުންމީދު އަދިމުޅިން ގެއްލިއެއް ނުދޭ. މޫސުމަށް އަންނަ ބަދަލުތަކާ ގުޅޭގޮތުން ޢަމަލު ކުރަމުން އަންނަ ދުވަސްވީ ސިޔާސަތުތަކަށް އިންގިލާބީ ބަދަލެއް ގެނައުން ވަރަށް މުހިންމު.\nރައީސް ސޯލިހް: މިދިޔަ5އަހަރަކީ 19 ވަނަ ޤަރުނުގެ މެދުތެރެއިން ފެށިގެން މިހާތަނަށް ދުނިޔެ ތަހަންމަލުކުރި އެންމެ ހޫނުގަދަ5އަހަރު. 1901 ން 1970 އާ ދެމެދަށް އަޅާބަލާއިރު ކަނޑުގެ ލޮނުގަނޑު އުފުލޭ ނިސްބަތް3ގުނަ އިތުރުވެއްޖެ. އެހެންކަމެއެވެ. އަދި ދުނިޔޭގެ ހޫނުމިނުން 1.1 ޑިގްރީ ސެލްސިއަސް އުފުލިއްޖެ. ކުރަން ޖެހުނު ކަންކަން ނުކޮށް ތިބުމުގެ ސަބަބުން އެއްވެސް ކަމެއް ދެން އިތުރަށް މާދަމައަށް ލަސްކުރެވެން ނެތްކަމުގެ ބިރުވެރި ޚަބަރު. ދުނިޔެ ހޫނުވުން 1.5 ޑިގްރީ ސެލްސިއަސް ގާ ހިފެހެއްޓުމަށްޓަކާ މިހާރު ޖައްވަށް ބޭރުކުރާ ގަނދަބުޅީގެ މިންވަރު 2030 އާ ހަމައަށް 45 އިންސައްތަ ދަށްކުރަންޖެހޭ މިއަމާޒަށް ވާޞިލުވެވޭނީ 2050 ގެ ނިޔަލަށް މުޅި ދުނިޔެ ނެޓްޒީރޯ ހާޞިލުކޮށްގެން. އިންސާނީ ނަސްލު ނެތިދިއުން ނުވަތަ މާހައުލީ ނިޒާމަށް ނިޒާމަށް އަންނަ ބަދަލުން ހާލަތު ނާޒުކުވުން މިއީ އިވޭ އަޑެއް. އަތުރާލެވޭ ބަސްތަކެއް. ގެއްލިދިއުން ނުވަތަ ރެފިއުޖީންނަށް ބަދަލުވުން ނޫނީ އަމިއްލަވަންތަކަން ނެތިދިއުން. މިފަދަ ބަސްމަގަކީ ރާއްޖެއާ ރާއްޖެފަދަ ނާޒުކު ތިމާވެށި ލިބިފައިވާ ޤައުމުތަކުގެ ފަހުމަރުހަލާ ސިފަކޮށްދޭ ގޮތް.\nBodethi Massalathakugai Mulhi Dhuniye Ehthanvaan Jehey: Raeeshttps://t.co/793XQVOGIn\nރައީސް ސޯލިހް: ކޯވިޑް-19 ގެ ބަލިމަޑުކަމުން އަރައިގަތުމަށްޓަކާ ހަމައެކަނި ބަލި ފެތުރުން މައިތިރި ކުރުމަކުން ނުނިމޭނެ. އިޤްތިޞާދާ ފަރުދުންގެ ދިރިއުޅުން އަލުން އާރާސްތުކުރާނެ މަގެއް ހޯދުން މުހިންމު. ޢާންމު ހާލަތަށް އަލުން ރުޖޫޢަވުން އެހާމެ ބޭނުންތެރި.\nރައީސް ސޯލިހް: މިބަލިމަޑުކަމާ ކުރިމަތިލުމަށް އަޅުގަނޑުމެން ފަށަންޖެހުނީ ސުމަކުން. އޭރުއަދި ވެކްސިން އޮތީ ހަމައެކަނި ދެކޭހުވަފެނެއްގެ ގޮތުގަ. މިބަލިމަޑުކަމުގެ ތެރޭން މިހިސާބަށް އާދެވެންދެން އަޅުގަނޑުމެން ކަށަވަރުކުރި ވަކި ކަންތައްތަކެއް ހުރި. އެއީ ކަމާބެހޭ ޞިއްހީ މާހިރުންގެ ލަފައާއި އިރުޝާދުގެ މަތީގާ ދެމިތިބުން. މުވައްޒަފުންނާ މުއައްސަސާތަކާ ވޮލަންޓިއަރުންގެ ސަފުތައް ރުކުރުވާލުން. ކާޑާ، ބޭހާ، ތެލާ، އެނޫންވެސް ޒަރޫރީ ތަކެތީގެ ސްޓޮކް ގުދަން ކުރުން. ނަތީޖާއެއްގެ ގޮތުން އެދުވަހު ޤައުމުލީ ފުންނޭވާއަށް މިވަގުތު ވަނީ ހަމަޖެހުމެއް ލިބިފަ. އަޅުގަނޑު މިއަދު މިތާހުރެ މިވާހަކަ ދައްކާއިރު ވެކްސިން ޖެހޭ ޢުމުރުފުރާގެ 95 އިންސައްތަ އަށްވުރެ ގިނަ ކިޔަވާ ކުދިންގެ ވެކްސިން ފުރިހަމަ ވެއްޖެ. އަދި ރާއްޖޭގާ ދިރިއުޅޭ އާބާދީގެ 85 އިންސައްތަ އަށްވުރެ ގިނަ މީހުން ވެކްސިން ފުރިހަމަކޮށްފި. ސްކޫލްތައް ފެށިއްޖެ. ވިޔަފާރިތައް ހިނގައިގެންފި. ބޯޑަރާއި ރިޒޯޓުތައް ހުޅުވިއްޖެ. ރާއްޖެއޮތީ ދުނިޔެއަށް މަރުހަބާ ކިއުމަށް ޒީނަތްވެ ތައްޔާރަށް. ވަޑައިގަންނަވާ.\nރައީސް ސޯލިހް: މުޅިދުނިޔެ ތަހައްމަލުކުރަން ޖެހުނު ކޯވިޑް-19 ގެ ބަލިމަޑުކަމަކީ ދިވެހިރާއްޖެ ދުށް އެންމެ ބޮޑު ގޮންޖެހު އަޅުގަނޑުމެންގެ އިޤްތިޞާދުގެ ނާރެސް ބަރޯސާވަނީ ފަތުރުވެރިކަމަށް. ކާބޯތަކެއްޗާ، ބޭހާ އަދި ބޯހިޔާވަހިކަމަށް ބޭނުންވާތަކެތި ޖެހެނީ ބޭރުން ގެންނަން. ރާއްޖޭގެ ބޯޑަރުތައް ބަންދުކުރުމާއެކު ފޫނުބެއްދޭވަރުގެ ގެއްލުންތަކެއް ތަހައްމަލްކުރަން ޖެހުނު. ފަތުވެރިކަން މުޅިން ހުއްޓުނު. ބޭރު ފައިސާ ލިބުން ދަތިވެ. ވިޔަފާރިތައް ހުއްޓުމަކަށް އައި. ފުރަބަންދުގެ ސަބަބުން ރައްޔިތުންގެ އިޖްތިމާއީ ދުޅަހެޔޮކަން އެނދުމަތިވި. ދެލޯ ނޭދިއެދޭ އަޅުގަނޑުމެންގެ ދަރީންގެ ތަޢުލީމު އަހަރުތަކަކަށް ފަހަތަށް ޖެހުނު. މިކަންކަމާ ކުރިމަތިލުމުގާ އިހަށް ވިސްނަން ޖެހުނީ، މިކަމުގާ ވިސްނަންވީ ގޮތަކީ ކޮބައިތޯ؟ ބޯޑަރުތައް ބަންދުކުރީ ހިތާ ޒަމީރު ރުހިގެންނެއް ނޫން.\nRaajjeyge 85% Meehun Vaccine Furihama Koffihttps://t.co/xGNKX7jN0H\nރައީސް ސޯލިހް: ދުނިޔޭގެ އާބާދީ އިތުރުވެ މީސްގިނަވަމުންދާއިރު، ބަލިމަޑު ކަމާއި ހައިހޫނުކަމުން އުފައްދާ ބަނަވިލާތައް ބެހިގެނެއް ނުދޭ. އަދި އެންމެ ބޮޑުބެރުގެ ގޮތުގަ އޮތް ބިރުވެރިކަން އިތުރަށްދަނީ ބޮޑުވަމުން. ޓެރަރިޒަމްއަކީ އެންމެ ބޮޑު އެއް ގޮންޖެހުން. މިދެންނެވީ އިންސާނީ ހަޔާތުގެ ރީތިތަސްވީރުގެ ނުފުށުން ފެންނަ މިއަދުގެ މަންޒަރު.\nރައީސް ސޯލިހް: ފާއިތުވި 76 އަހަރުގެ ތެރޭގާ ކޮންމެ އަހަރަކު މިޢިއްޒަތްތެރި މަޖިލިސް އެއްތަންވި. ބައިނަލް އަޤުވާމީ މުޖުތަމަޢަށް ކުރިމަތިވި އެތަކެއް މައްސަލަތަކާ މެދު ބަހުސްކޮށް ގޮތްތައް ނިންމުނު. ހައްލު ހޯދުމުގެ އެތަކެއް މަރުހަލާ ކަޑައްތުކުރެވިއްޖެ. އެހެން ނަމަވެސް ކޯވިޑް 19 ގެ ޢާލަމީ ބަލިމަޑުކަން މިވަނީ މުޅިއިންސާނިއްޔަތު ފަހަށް ޖައްސާފަ. މޫސުމަށް އަންނަ ބަދަލުތަކުން ކުރިމަތިވާ މައްސަލަތައް ދަނީ ގިނަވެ ބޮޑުވަމުން.\nރައީސް ސޯލިހް: ޢިއްޒަތްތެރި ރައީސް މަނިކުފާނުގެ ރިޔާސަތަށް ޕްރެޒިޑެންސް އޮފް ހޯޕް ނުވަތަ އުންމީދީ ރިޔާސަތުގެ ނަމުން ނަންދެއްވީތީ އުފާކުރަން. އިންސާނުން ތަހަންމަލު ކުރަމުންދާ ތަކުލީފާއި، ކުރިމަތިވެފައިވާ ގޮންޖެހުންތަކުން މިންޖުވުމަށް އޮތް ފުރަތަމަ ފަރުވާއަކީ އެކަމަށްކުރާ އުންމީދު. އދ.ގެ އުފެދުމުގާވެސް ވަނީ އުންމީދު. ހަނގުރާމައާއި، ހައިހޫނުކަން ނެތް ދުނިޔެއަކަށް، އޭރުކުރި އުންމީދު. ހަމަހަމަކަން ދުނިޔެއަށް ފަތުރާލުމަށް ކުރި އުންމީދު. އިންސާފާ އިންސާނީ ޤަދަރާ ކަރާމާތާ ޑިމޮކްރަސީއަށްކުރި އުންމީދު. އިސްތިޢުމާރީ އަޅުވެތިކަމުން ވީއްލި، އެބައެއްގެ ގޮތް އެބަޔަކު ނިންމާ، މިނިވަން ކަމާއެކު އިޚްތިޔާރު ކުރުމުގެ ހައްޤު ލިބިގަތުމުގެ އުންމީދު.\nރައީސް ސޯލިހް: މިނިވަން ދައުލަތެއްގެ މަގާމު، ޖަޒީރާ ރާއްޖެއަށް ލިބުނީ މީގެ 56 އަހަރު ކުރިން. ރާއްޖެއަށް އދ.ގެ މެމްބަރުކަން ދިނުމާމެދު ބާރުގަދަ ބޮޑެތި ޤައުމުތަކުގެ ރައުޔަކީ އެދުވަހު ދިވެހިންނާ ކުރިމަތިވި އެންމެ ބޮޑު އެއްސުވާލު. ބައިނަލް އަޤްވާމީ މަސްރަހުގާ ބަސްބުނުމުގެ ޤާބިލިއްޔަތު އަދި އެކަމުގެކުފޫ އަޅުގަނޑުމެންގެ ކިބައިގާ ހަމަވޭތޯ، ނުވަތަ ނޫންތޯ އޮތް ސުވާލު. އޭގެ 56 އަހަރުފަހުން މިއަދު ދިވެހިރާއްޖޭގެ ރައީސުލްޖުމްހޫރިއްޔާގެ ގޮތުގާ މިމަޖިލީހުގެ ރިޔާސަތާ މުޚާތަބްކޮށް އަޅުގަނޑު ވާހަކަ މިދައްކަނީ ދިވެހިންގެ މާދަރީ ބަހުން. ދިވެހީންނަށް އަސަރުގަދަ އަދި އެންމެފޮނި ބަހަކަށްވި ދިވެހިބަހުން. މި މަޖިލީހުގެ ރިޔާސަތަށް އެންމެފަހި، ފަސޭހަ އަދި ފަރިތަ ބަހުން. މިއީ ޤައުމު ކުޑަޔަސް ދިވެހިން ކުޑަ ނޫންކަމަށް މުޅިދުނިޔެ ހެކިވާ ވަގުތު.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އދ.ގެ އާއްމު މަޖިލީހުގައި ތަގުރީރު ކުރައްވަން ފައްޓަވައިފި. އެމަނިކުފާނު ވާހަކަފުޅު ދައްކަވަނީ ދިވެހިބަހުން.\nބައިޑެންގެ ވާހަކަފުޅު ނިންމަވާލައްވައިފި. ދެން ވާހަކަފުޅު ދައްކަވަނީ ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް. އެމަނިކުފާނު ވާހަކަފުޅު ދައްޓަވަނީ ފަސް މިނެޓް ފަހުން.\nއާއްމު މަޖިލީހުގައި ކޮންމެ ގައުމެއްގެ ވެރިއަކަށް ވެސް ވާހަކަ ދައްކަވަން ލިބެނީ 15 މިނެޓްގެ ވަގުތެއް. ނަމަވެސް އެމެރިކާގެ ރައީސް ބައިޑެން ވާހަކަދައްކަވާތާ މިހާރު 30 ވަރަކަށް މިނެޓް ވެއްޖެ.\nބައިޑެން: ފަލަސްތީންގެ މައްސަލައަށް ހައްލެއް ގެނައުމަށް ކުރެވޭ އުއްމީދުތައް އަދި ނެތިގެނެއް ނުދޭ. ސުލްހަވެރި ހައްލެއް ގެނެވޭނެ ކަމުގެ އުއްމީދު އަދިވެސް އަޅުގަނޑަށް އެބައޮތް.\nބައިޑެން: މަސައްކަތްތެރިންގެ ހައްގުތައް ކަށަވަރު ކޮށްދިނުމަކީ ކޮންމެހެން ކުރަން ޖެހިފައި އޮތްކަމެއް.\nޝާހިދު އދ.އާއްމު މަޖިލީހުގައި މިރޭ ވާހަކަފުޅު ދައްކަވަނީ\nބައިޑެން: ވަޒަނާއި، ބޮމުން ކޮވިޑްގެ ނުރައްކަލުން ސަލާމަތެއް ނުވެވޭނެ. ކޮވިޑާޢި ދެކޮޅަށް ކުރެވެން ހުރި މަސައްކަތްތައް އެއްވެސް ލަސްކުރުމެއް ނެތި ކުރަން ޖެހޭ.\nބައިޑެން: އެމެރިކާ އިން އެމެރިކާގެ ދިފާއުގައި މަސައްކަތް ކުރާނަން. ނިރުބަވެރިކަމާއި ދެކޮޅަށް މަސައްކަތް ކުރާނަން. އެމެރިކާގެ އަސްކަރީ ބާރަކީ އެންމެ ފަހުން ބޭނުން ކުރަން އޮތް ބާރު. އެބާރު ބޭނުން ނުކޮށް ކުރެވެން ހުރި ހުރިހާ ކަމެއް ކުރާނަން.\nބައިޑެން: ކާމިޔާބު ލިބޭނީ އެންމެން އެކުގައި މަސައްކަތް ކޮށްގެން. ނޭޓޯގެ ބައިވެރިންނާއިއެކު ވެސް ނުރައްކާތަކާއި ދެކޮޅަށް ގުޅިގެން މަސައްކަތް ކުރާނަން. އީޔޫ އާއިއެކު ކުރަމުންދާ މަސައްކަތް އިތުރަށް ހަރުދަނާ ކުރާނަން. އޮސްޓްރޭލިއާ، އިންޑިއާ އަދި ޖަޕާން ފަދަ ގައުމުތަކާއިއެކު އޮތް ގުޅުން ބަދަހިކުރާނަން. އާޝިއާންގެ ގައުމުތަކާއިއެކު ވެސް މަސައްކަތް ކުރާނަން.\nއެމެރިކާގެ ރައީސް ޖޯއީ ބައިޑެން ވާހަކަ ދައްކަވަނީ.\n“I am truly humbled & deeply proud to stand asasmall islander at this great podium on behalf of our people. Our country may be small, but today we are mighty; today we stand with giants.\nThank you to President @ibusolih & all Maldivians for your support” pic.twitter.com/G5MArodZaS\n— Abdulla Shahid (@abdulla_shahid) September 21, 2021\nA very proud day for the #Maldives. #UNGA #PresidencyOfHope pic.twitter.com/HHqOrp8u6p\n— Shauna Aminath 🎈❓ (@anuahsa) September 21, 2021\nމިހާރު ވާހަކަ ދައްކަވަނީ ބްރެޒިލްގެ ރައީސް.\nޝާހިދު ވަނީ އދ. ގެ ސެކްރެޓަރީ ޖެނެރަލް އާ އެކީގައި މަޝްވަރާ ކުރައްވަން ތައްޔާރަށް ހުންނެވި ކަމަށް ވިދާޅުވެފައި. އަދި ރައީސް އިބްރާހިމް މުހައްމަދު ސޯލިހާއި ރައްޔިތުން އޭނާއާ މެދުގައި ކުރި އިތުބާރަށް ވެސް ޝުކުރު އަދާކުރެއްވި.\nޝާހިދު ވަނީ އދ. ގެ އާންމު މަޖިލިހުގެ ޖަލްސާ އަށް ވަޑައިގެންނެވި ހުރިހާ ބޭފުޅުންނަށް މަރުހަބާ ދަންނަވާފައި.\nއދ. ގެ އާންމު މަޖިލިހުގެ ރައީސް ޝާހިދު ވާހަކަ ދައްކަވަން ފައްޓަވައިފި.\nއދ. ގެ ސެކްރެޓަރީ ޖެނެރަލް ދެންމެ ވާހަކަ ދައްކަވައި ނިންމަވާލައްވައިފި.\nއދ. ގެ 76 ވަނަ މަޖިލިހުގެ ރިޔާސަތުގައި އިންނެވީ ރާއްޖޭގެ ފޮރިން މިނިސްޓަރު އަބްދުﷲ ޝާހިދު. މިއީ އޭނާ ރިޔާސަތުގައި އިންނަވާ ފުރަތަމަ ފަހަރު.\nއދ. ގެ އާންމު މަޖިލިހުގެ ޖަލްސާ ވަނީ ވަނީ ފަށާފައި.\nއދ. ގެ އާންމު މަޖިލީހުގެ ޖަލްސާގައި ގައުމުތަކުގެ ވެރިން މިއަދު ތަގުރީރު ކުރައްވާ އިރު، މިއީ ރާއްޖެ އަށް ތާރީހީ ދުވަހެކެވެ. އެންމެ ބޮޑު ޝަރަފަކާއި ގަދަރެއް ލިބިވަޑައިގަންނަވާނެ އެއް ދިވެއްސަކީ އދ. ގެ 76 ވަނަ މަޖިލިހުގެ ރައީސް ކަން ކުރައްވާ ރާއްޖޭގެ ފޮރިން މިނިސްޓަރު އަބްދުﷲ ޝާހިދެވެ. މިއީ ދިވެހި ތާރީހުގައި އެއްވެސް ދިވެއްސަކަށް ލިބުނު ފުރުސަތެއް ނޫނެވެ. ދުނިޔޭގެ 193 ގައުމުގެ ތެރެއިން މިހާތަނަށް މި ފުރުސަތު ލިބުނީ 74 ގައުމަށެވެ. މިއީ ކުދި ޖަޒީރާ ރަށްތަކެއްގެ މައްޗަށް އެކުލެވޭ މި ކުޑަކުޑަ ރާއްޖޭގެ ހައިބަތު ދައްކުވައިދޭނެ ކަމެކެވެ.\nއދ.ގެ އާންމު މަޖިލީހުގެ ޖަލްސާގައި ރާއްޖޭގެ ރައީސް އިބްރާހިމް މުހައްމަދު ސޯލިހު ތަގުރީރު ކުރައްވާނީ މިރޭ 18:00 އާއި 19:00 އާ ދޭތެރޭގެ ވަގުތެއްގައި ކަމަށް ބެލެވެއެވެ. ރައީސް ވާހަކަފުޅު ދައްކަވާނީ ތިން ވަނަ އަށެވެ. އދ. ގެ އުސޫލު އޮންނަ ގޮތުން އެ ޖަލްސާގައި އެންމެ ފުރަތަމަ އަބަދުވެސް ވާހަކަ ދައްކާނީ ބްރެޒިލްގެ ފަރާތުންނެވެ. އެއީ އދ. ގެ އާންމު މަޖިލީހުގެ ފުރަތަމަ ޖަލްސާގައި ވާހަކަ ދެއްކީ ބްރިޒިލްގެ ފަރާތުން ކަމަށް ވާތީ އަމަލުކުރާ ސަގާފަތެއްގެ ތެރެއިންނެވެ. ދެވަނަ އަށް އަބަދުވެސް ތަގުރީރު ކުރަނީ އެމެރިކާގެ ފަރާތުންނެވެ.\nރައީސް ސޯލިހަށް ތަގްރީރު ކުރެއްވުމުގެ ފުރުސަތު ތިން ވަނަ އަށް ލިބެނީ އދ. ގެ މަޖިލީހުގެ ރައީސް ނުވަތަ ޖަލްސާގެ ރިޔާސަތު ބަަލަހައްޓާ ގައުމަކީ ރާއްޖެ ކަމަށްވާތީއެވެ.\nމި އުސޫލުން އެންމެ ފުރަތަމަ ތަގްރީރު ކުރައްވާނީ ބްރެޒިލްގެ ރައީސް ޖައެތް ބޮލްސޮނާރޯއެވެ. އޭނާ އަށް ފަހު ދެން ތަގުރީރު ކުރައްވާނީ އެމެރިކާގެ ރައީސް ޖޯ ބައިޑެންއެވެ. އެއަށްފަހު ދެން ތަގުރީރު ކުރައްވާނީ ރައީސް ސޯލިހްއެވެ. އެމަނިކުފާނު ދިވެހި ބަހުން ތަގްރީރު ދެއްވުމަށް ހަމަޖެހިފައިވާ އިރު، ގިނަ ދިވެހިންގެ ލޯތައް މިހާރު އަމާޒުވެފައި ވަނީ މި ބައްދަލުވުމަށެވެ.\nމިއީ ރައީސް ސޯލިހް އދ. ގެ އާންމު މަޖިލިހުގައި ތަގްރީރު ކުރައްވާ ދެ ވަނަ ފަހަރެވެ.\nREPORT| Raees Ge Dhathurufulhaa Eku Raajje Emme Uhuga Vidhaalaane! https://t.co/cqpG2jdWLH\nRaees Solih UN Gai Thagreer Kurahvaanee Biden Ah Fahu https://t.co/Vml6GJK0En\nއދ. ގެ މަޖިލީހުގެ 76 ވަނަ ސެޝަންގެ ރައީސަކަށް މިދިޔަ ޖޫން7ވަނަ ދުވަހު ޝާހިދު އިންތިހާބު ކުރީ 143 ވޯޓު ލިބިގެންނެވެ. ޝާހިދާ ވާދަކުރެއްވީ އަފްޣާނިސްތާނުގެ ކުރީގެ ފޮރިން މިނިސްޓަރު ޑރ. ރަލްމައި ރަސޫލް އެވެ. އޭނާ އަށް ލިބިވަޑައިގަތީ 48 ވޯޓެވެ.\nރައީސް، އަރިއަތޮޅަށް ކުރައްވާ ދަތުރުފުޅު ފައްޓަވައިފި\nސެޕްޓެމްބަރު 21, 2021 13:09\nވަގުތު ހާދަ ވަރެއް ތިވަނީ ލޮލް\nސެޕްޓެމްބަރު 21, 2021 13:14\nއަދީބު އަތުން ރައީސް ފައިސާ ނެންގެވި ކަމަށް ބުނާ މައްސަލަ ބަލަން އިިދިކޮޅުން ގޮވާލައިފި ނަމަ އެކަން ޖެހޭނެއޭ ޑެޑް ސީރިއަސް ކަމެއްގެ ގޮތުގައި ބަލަން އަލީ ވަހީދު ބުނީ މިސަރުކާރުން ހިންގި ވަން އެން އޮންލީ ޕްރޮޖެކްޓަކީ އެއީ އައިޖީއެމްއެޗް ގާތު ޓެކްސީ ސްޓޭންޑެއް ހުޅުވުމޭ ހާއްހަހާހާހާ ހާހާހާހާ ހާހާހާހާ ތަމެންގެ ކައްޕަޅި ސަރުކާރަށް ދެން ކިހިނެއްތޭ ބްރިޖް އެއީ ކޯއްޗެއްކަން ވެސް ނުދަންނަ ކަނޑުކޮސް އިންޑިއާ ލައްވާ ޑީޕް ބްލޫ ސީ ގައި ބްރިޖް އެޅޭނީ ތަމެން ދެން ދަގަ އިހު އުޅުނު ގޮތަށް ކަޅު ކަނޑިކި އަނދެގެން ވަލަށް ދަރުހޮވަން ދަގަ ދަގަ ދަގަ ދަގަ ދަރުހޮވަން ދަރުހޮވާދޯ\nސެޕްޓެމްބަރު 21, 2021 14:08\nނޮޓް އިންޓްރެސްޓް... ތިޔައީ މާކުރިން ކޮށްފައޮތްކަމެއް. 35 މިލިޔަންގެ ވާހަކަ މާމާމާމާމާމާ މުހިންމު.\nސެޕްޓެމްބަރު 21, 2021 19:11\nޥަގެއް ވަގެއް ކާކުކަމެއްނޭގޭ ދިރުވާލީ ކަޅުދަބަހެއް މަންޒަރުކުލަނުވާތީފެއްނަނީހުދުކުލައެއްއޭރު މިހާރުއެކުލަވަމުންއައްނަނީސާފުވާވަރައް\nސެޕްޓެމްބަރު 21, 2021 20:44\nރައީސް ސްޕީޗްގެ ވަރަށް މުހިއްމު ތަންކޮޅެއް ނުބައިކޮށް ތަރުޖަމައު ކުރުމުން އަސްލު ނެންގެވި ޕޮއިންޓްގައި އެހާ ބާރެއްނެތް.\nއެމަނިކުފާނު ވިދާޅުވީ ރާއްޖެކަހަލަ ކުޑަގަައުމެއް އދގެ ހުރިހާ ގުނަވަނަކުން ބަލައިގަތް އިރު ކީއްވެތޯ ފަލަސްތީން ކަހަލަ މިލިއަނުން އާބާދީ އޮތް ގައުމެއް ބަލައިނުގަނެ އޮތީ ؟\nދިވެހިބަހުން ހަރުކަށި ....އިނގިރޭސި ތަރުޖަމާ ބިރުން ހުންއައިސްސަ


Thaareehee biya mashroou: Igthisoadhu hehvaa levidhaa netha?\nތާރީހީ ބިޔަ މަޝްރޫއު: އިގްތިސާދު ހެއްވާލެވިދާނެތަ؟\nއާ ވަޒީފާގެ ފުރުސަތުތައް ދެ ގުނަ ވާނެ\nއާ މަޝްރޫއާ އެކު ވިޔަފާރިތަކަށް ބޫސްޓެއް އަންނާނެ\nބޯކޮށް ވިއްސާރަ ވެހިޖިއްޔާ މުޅި އެއާޕޯޓް އެކީ ފެނުން ބަންޑުން ކޮށްލަ އެވެ. ކޮންމެ އަހަރަކު އެތައް މިލިއަން ޓޫރިސްޓުންނެއް ހިދުމަތް ހޯދާ ދިވެހި އެއާޕޯޓް މަޝްހޫރުވަނީ "ބާލިދީ އެއާޕޯޓް"ގެ ގޮތުގަ އެވެ. ވިއްސާރަ ވެއްޖިއްޔާ ވާރޭ ހިޔާވުމަކީ އެއާޕޯޓްގައި އުނދަގޫ ކަމެކެވެ. ފުރާޅުން ފެންތިކި ނުޖަހާ ހިސާބެއް އެއާޕޯޓްގައި ހުރިހެނެއް ހިއެއް ނުވެ އެވެ. މި ހާލެއްގައި ދިވެހި އެއާޕޯޓް އޮންނަތާ ދުވަސްގަނޑެއް ވެއްޖެ އެވެ. ކޮންމެ ސަރުކާރަކުން ވެސް އެއާޕޯޓުން ތަރައްގީ ކުރުމަށް އާ މަންތިރިއެއް ގެންގުޅެ އެވެ.\nރައީސް މުހައްމަދު ނަޝީދުގެ ގެންގުޅުއްވު ވިސްނުމަކީ ޕްރައިވެޓައިޒޭޝަންގެ ދަށުން، އިންޑިއާގެ ޖީއެމްއާރަށް އެއާޕޯޓް ދީގެން ތަރައްގީ ކުރުމެވެ. އެކަމަކު އެތައް ސަތޭކަ ސަބަބަކާ ހުރެ އެ މަޝްރޫއުން އެދެވޭ ނަތީޖާ ނުނިކުމެ މުޅި މަޝްރޫއު ފްލޮޕްވީ އެވެ. ރައީސް އަބްދުﷲ ޔާމީންގެ ސަރުކާރުން އަމާޒު ހިފާފައި މި އޮތީ، އެއާޕޯޓް ބޮޑުކޮށް ޒަމާނީ ފެންވަރަށް ފައްކާ ކުރުމުގައި މިހާތަނަށް ނަގާނެ އެންމެ ބޮޑު ޗެލެންޖާ ކުރިމަތިލުމަށެވެ. އެއާޕޯޓްގެ މެނޭޖިން ޑިރެކްޓަރު، އާދިލް މޫސާ ވިދާޅުވާ ގޮތުގައި މިއީ މުޅި ރާއްޖޭގެ ތާރީހުގައި ވެސް އައިއެންއައިއޭ ބޮޑު ކުރުމަށް ހިންގާ އެންމެ ބިޔަ މަޝްރޫއެވެ.\n"މިވަރުގެ ބޮޑު މަޝްރޫއެއް މިހާތަނަށް އެމްއޭސީއެލްގެ ތާރީހުގައި ވެސް ހިންގާފައެއް ނެތް. މީގެ ކުރިން މުޅިން ވެސް ހުރީ ފަސް އަހަރަށް 10 އަހަރަށް ބަލައިގެން ކަންކަން ކޮށްފައި. އެކަމަކު އަޅުގަނޑުމެން މި ގެންނަނީ 25 ނޫނީ 30 އަހަރަށް ބަލާފައި މުޅި އެއާޕޯޓްގެ ރިނޮވޭޝަނެއް. ޒަމާނީ ޓާމިނަލް ބިލްޑިންގް އާ ރަންވޭ އެންމެ ބޮޑެތި ފްލައިޓްތަކަށް ހިދުމަތްދެވޭނެ ވަރުގެ އެއިރޯ ބްރިޖާއި އެހެން ގޮސް ހުރިހާ ވަސީލަތްތަކެއް އެންމެ ޒަމާނީ ވެގެން މި އަންނަނީ. މި މަޝްރޫއަށް އެއާޕޯޓުން ވާން ޖެހޭ ތައްޔާރީތައް މި އޮތީ ވެފައި. އެކަން ވެސް މި ކުރަނީ ހުސްމިތަނުގެ ސްޓާފުން. މިކަން މި ކުންފުންޏަށް ވާނެ. އެންމެންގެ އަޒުމް މި ހުރީ މި ގޮތަށް. އެ ރޫހު އަޅުގަނޑުމެންގެ މުވައްޒަފުންގެ އެބަހުރި،" އެމްޑީ އާދިލް މޫސާ މި މަޝްރޫއާ މެދު އޮތް ކޮންފިޑެންސް ހާމަކުރެއްވި އެވެ.\nދިވެހިންގެ އެއާޕޯޓް ދިވެހިން ތަރައްގީ ކުރުމުގެ ނަމުގައި ހިންގާ މަޝްރޫއަށް ނަގާ ލޯނަކީ ރާއްޖޭގެ ތާރީހުގައި ވެސް ނަގާ އެންމެ ބޮޑު ލޯނެވެ. ގާތްގަނޑަކަށް 800 މިލިއަން ޑޮލަރުގެ ލޯނުން ތަރައްގީ ކުރާ އެ ބިޔަ ޕްރޮޖެކްޓްގެ މުހިންމު ބައިބައި އެ އޮތީ ފެށިފަ އެވެ. އާ ރަންވޭއެއް އެޅުމަށް ޗައިނާގެ ބީޔޫސީޖީގެ މަސައްކަތްތައް ފަށައިފި އެވެ. ގާތްގަނޑަކަށް 300 މިލިއަން ޑޮލަރުގެ ޓާމިނަލް މަޝްރޫއު މެދުއިރުމަތީގެ އެންމެ ބޮޑު ކޮންސްޓްރަކްޝަން ކުންފުނި ބިންލާދިން ގްރޫޕާ އެ ވަނީ ހަވާލުކޮށްފަ އެވެ. އެ މަޝްރޫއު ފެށުމަށް ގާތްގަނޑަކަށް 10 މިލިއަން ޑޮލަރު ހަރަދުކޮށް އެއާޕޯޓްގެ ހުރިހާ ސްޓާފް ފެސިލިޓީތަކާއި އެހެން ވެސް ޔުނިޓިލިޓީލް އިމާރާތްތައް އެއާޕޯޓްގެ އިރުމައްޗަށް ބަދަލު ކުރުމުގެ މަސައްކަތް ވެސް އޮތީ ނިމިފަ އެވެ. ރާއްޖޭގެ އެންމެ ބޮޑު އެއާޕޯޓް ތަރައްގީކުރަން މީގެ ކުރިން އެމްއޭސީއެލުން ހިންގާފައިވާ އެންމެ މަޝްރޫއެއް ވެސް މިހާރު ފަށައިގެން އުޅޭ މަސައްކަތްތަކާ އަޅާ ވެސް ނުކިޔޭނެ އެވެ. މިއީ އެއާޕޯޓްގެ 50 އަހަރުގެ ތާރީޚުގައި ކުރި ޖުމްލަ ހޭދައާ ވެސް ނުބައްދަލު އަދަދުތަކެކެވެ.\nމި މުޅި މަޝްރޫއުން ނިކުންނާނެ ނަތީޖާ އަކީ ކޮބައި ހެއްޔެވެ؟ މި މަޝްރޫއުން ނިކުންނަން އިގްތިސާދީ މަންފާއަކީ ކޮބައިހެއްޔެވެ؟\nރާއްޖޭގެ އެތައް ސިނާއަތެއް ފުޅާވެގެން އައި އިރުވެސް އެއާޕޯޓް އޮތީ ހަމަ ކުރިން ވެސް އޮތް ގޮތަށެވެ. ނަތީޖާ ނުކުތީ ވަރަށް ވެސް ހިތިކޮށެވެ. ރާއްޖޭގެ ޓޫރިޒަމް ފުޅާވެ ފައްކާވުމަށް އޮތް އެންމެ ބޮޑު ހުރަހަކަށް ބަދަލުވީ އެއާޕޯޓް ކުޑަވުމެވެ. ޓޫރިޒަމްގެ އެންމެ ބާރުބޮޑު ދުވަސްކޮޅު އެއާޕޯޓް ފެންނަނީ ތޮއްޖެހި ހިނގާލާނެ ތަންކޮޅެއް ވެސް ނެތި އެވެ. މިފެންނަނީ އެންމެ ދަށްފެންވަރުގެ މުސްކުޅި އެއާޕޯޓެކެވެ. އިކޮނޮމިކް މިނިސްޓަރު މުހައްމަދު ސައީދު ވިދާޅުވަނީ އެއާޕޯޓް ބޮޑު ނުވެ، އިތުރު އެނދުތަކެއް ޓޫރިޒަމް މާކެޓަށް ނެރެވޭކަށް ވެސް ނެތް ކަމަށެވެ. އެއާޕޯޓް ބޮޑު ނުވެ އޮތުމަކީ ރާއްޖޭގެ ތަރައްގީއަށް އޮތް ހުރަސް ކަމަށް ސައީދު ވެސް ގަބޫލު ކުރައްވަ އެވެ. މިނިސްޓަރު ވިދާޅުވަނީ އެއާޕޯޓްގެ އާ ތަރައްގީއާ އެކު ކުރިއަށް އޮތް 20 އަކަށް އަހަރަށް ވެސް ނޫނީ އެއަށް ވުރެ ދިގު މުއްދަތަށް ވެސް މި އެއާޕޯޓުން ފުދޭނެ އެވެ. މިއީ ރާއްޖޭގެ އިގްތިސާދަށް ޓަކައި ކޮންމެހެން ވެސް ނަގަން ޖެހޭ ރިސްކެއް ކަމަށް މިނިސްޓަރު ވިދާޅުވި އެވެ.\nއެއާޕޯޓްގެ އެމްޑީ އާދިލް ވެސް އެކަމަށް އެއްބަސްވެލައްވަ އެވެ. އޭނާ ވިދާޅުވާ ގޮތުގައި އެއާޕޯޓްގެ ޕްރޮޖެކްޓްތައް ފަށާ ހިސާބުން މުޅި އިގްތިސާދަށް އެނގުންވާނެ އެވެ. އޭނާ ވިދާޅުވީ އެ މަޝްރޫއު ބޭރުގެ ކުންފުނިތަކަކުން ހިންގި ނަމަވެސް އެތައް ހާއްސަ މުވައްޒަފުންނަށް މަޝްރޫއަށް ރާއްޖެ އަންނާނެ އެވެ. އަދި މަޝްރޫއަށް ބޭނުންވާ ބައެއް ތަކެއްޗާއި މުވައްޒަފުން ވެސް ނަގާނީ ރާއްޖެއިންނެވެ. އޭނާ ލަފާކުރައްވާ ގޮތުގައި މުޅި ޕްރޮޖެކްޓަށް މުޅިން އަލަށް 6،000އެއްހާ މުވައްޒަފުން ބޭނުން ކުރާނެ އެވެ. ނަތީޖާއަކަށް ވާނީ ކުދި އަދި މެދު ފަންތީގެ ވިޔަފާރިތަކަށް ބޮޑު ބޫސްޓެއް ލިބުންކަން އޭނާ ފާހަގަ ކުރައްވަ އެވެ.\n"އެ މީހުންގެ ކެއުމަށް ބޭނުންވާ އެއްޗިއްސާ މިކަހަލަ އެއްޗިހި ވެސް ހަމަ މާރުކޭޓުން އެ މީހުން ވެސް ގަންނާނީ. އަނެއްކާ ޕްރޮޖެކްޓަށް ދިވެހިން ނެގުމާއި ބައެއް މަސައްކަތް ވެސް ދިވެހި ކުންފުނިތަކާ ވެސް ހަވާލުުރާނެ. އަޅުގަނޑު ދަންނަވާނީ ޕްރޮޖެކްޓްގެ ފަހުން އުފެދޭ ވަޒީފާގެ އިތުރަށް ޕްރޮޖެކްޓް ފަށާ ހިސާބުން އިގްތިސާދަށް އެނގުންވާން ފަށާނޭ. އެ ހިސާބުން މުޅި އިގްތިސާދުން މީގެ އަސަރުތައް ފެންނަން ފަށާނެ،" އަާދިލް ވިދާޅުވި އެވެ.\nމިހާރު އައިއެންއައިއޭގައި އޮތް ތޮއްޖެހުން އާ ޓާމިނަލާ އެކު ހައްލުވާނެ އެވެ. ބިމުގެ ދަތިކަމާ ހުރެ ބޮޑުނުކުރެވި ނުވަތަ އަލަށް ނުހެދި ހުރި އެތައް ވައްތަރެއްގެ ވިޔަފާރި އަށް ބިން ތަނަވަސްވާނެ އެވެ. އެއާޕޯޓް ބޮޑުވެ ފުޅާވެގެން އަންނަ އިރު، އެއީ އާންމު ވިޔަފާރިތަކަށް ވެސް ހުޅުވޭނެ އާ ފުރުސަތުތަކެކެވެ. އެތައް ހާސް އިތުރު ވަޒީފާތަކެއް އެ މަޝްރޫއުން ކަށަވަރު ކުރެވެނީ އެވެ.\nސަރުކާރުން ލަފާކުރަނީ ތަރައްގީގެ މަޝްރޫއުތައް 2017 ގައި ނިމުމުން މިހާރު އެމްއޭސީއެލް އަށް ވަންނަ އާމްދަނީ އެތައް ތަނަކުން މައްޗަށް ޖެހޭނެ ކަމަށެވެ. ސަރުކާރުން ހިސާބު ޖަހާ ގޮތުން އޭރުން އެއާޕޯޓްގެ އާމްދަނީ،6ބިލިއަން ރުފިޔާ އަށް އަރާނެ އެވެ. އެ ހުރިހާ ވާހަކަތަކަކާ އެކު އެއާޕޯޓްގެ އެމްޑީ އާދިލް ދިވެހިންނަށް ދެއްވަން އޮތީ ވަރަށް ވެސް ބޮޑު އުންމީދެކެވެ.\n"މިސާލަކަށް ޑިއުޓީ ފްރީގައި މިހާރު 300 އެއްހާ މުވައްޒަފުން އެބަ އުޅޭ. އާ އެއާޕޯޓުން އެ އަދަދު ދެގުނަ ކޮށްލާނެ މި އުފެދެނީ ވަރަށް ބޮޑެތި ބައިވަރު ގިނަ ވަޒީފާ. ދެން އޮތީ އެއިރޯ ބްރިޖް ކަހަލަ އެއްޗިހި އައިމާ އިތުރު ޓެކްނީޝަނުން އަޅުގަނޑުމެން ބޭނުންވާނެ. އިތުރު ވަޒީފާތައް އުފައްދަން މަޖުބޫރުވާނެ. އަޅުގަނޑުމެން ދިވެހި އާއިލާތަކަށް މިދޭ ކަށަވަރު ކަމަކީ އާ ވަޒީފާތައް އުފެދޭނެ. އެއީ އެތައް ބަޔަކަށް މަންފާ ކުރާނެއޭ. އެވަރުގެ މަޝްރޫއެކޭ އަޅުގަނޑުމެން މި ފަށަނީ. މިކަމުގައި އަޅުގަނޑުމެން މި ފަހަރު ފެއިލްއެއް ނުވާނޭ،" އާދިލް ވިދާޅުވި އެވެ.\nދެން އޮތް ބޮޑު ސުވާލަކީ އެއާޕޯޓް ތަރައްގީ ކުރަން މިނަގާ ބިޔަ ލޯނުތައް ދައްކާނީ ކިހިނެތް ހެއްޔެވެ؟ ބަޖެޓަށް މިކަމުން ބުރައެއް އައިސްދާނެ ހެއްޔެވެ؟ އެއާޕޯޓްގެ އެމްޑީ އާދިލް ވިދާޅުވަނީ ލޯނުތައް ނަގަނީ ވަރަށް ރަނގަޅަށް ހިސާބު ޖެހުމަށް ފަހުގައި ކަމަށެވެ. އެ ލޯނުތައް ދައްކަން ސަލާން ޖެހުމެއް ނެތި ބަޖެޓަށް ވެސް ބުރައެއް ނެތި ސީދާ އެމްއޭސީއެލް އަމިއްލައަށް ދެއްކޭނެ ކަމުގެ ފުރިހަމަ ޔަގީންކަން އޭނާގެ އެބަ އޮތެވެ. މިހާރު ވެސް އެމްއޭސީއެލް އިން އެވްރެޖްކޮށް އަހަރަކު އެއް ބިލިއަން ރުފިޔާގެ ސާފު ފައިދާ ނެރެ އެވެ. އެމްޑީ ލަފާ ކުރައްވަނީ ބިޔަ މަޝްރޫއު ނިމުމުން އާމްދަނީ ލިބޭނެ އާގޮތްތަކެއް ހޯދި، އެއް ބިލިއަން ޑޮލަރަށް އާމްދަނީ ޖެއްސޭނެ ކަމަށެވެ.\n"މި ނަގާ ލޯނުތައް ދައްކަން ޖެހޭ ހިސާބަކަށް ދާއިރު، އެއްވެސް ލައިބިލިޓީއެއް ކުންފުނީގައި ނެތޭ. އަޅުގަނޑުމެން މި ނަގާ ލޯނުތަކުގައި ވެސް މިބަލަނީ ފީސިބިލިޓީ ހަދާފައި މިވަރުގެ އިންވެސްޓްމަންޓަކަށް އެމްއޭސީއެލް އިން ލިބޭ އާމްދަނީ އިން ލޯނު ދައްކާ ގޮތަކަށް. އެހެންވިއްޔާ ލޯނު ދެއްކުމުގައި ސުވާލެއް އޮތްކަމެއް ނޫން އެއީ. އިންވެސްޓްމަންޓާއި އެ ޕްރޮޖެކްޝަންތަކާ އެކު މި ބަލަނީ މީތި މަސައްކަތް ކުރާނެ ކަމަށް،" އާދިލް ވިދާޅުވި އެވެ.\nއާއެކެވެ! މިފަހަރު ހަގީގަތުގައި ވެސް އުންމީދު އެބަ އޮތެވެ. މިފެންނަނީ ދިވެހިންގެ އެއާޕޯޓުން ޒަމާނީ ކުލަވަރުތަކެއްގެ ތެރެއަށް މިސްރާބު ޖަހާތަނެވެ. އެ އުންމީދޫ ކުލަވަރުތައް އެބަފެނެ އެވެ. ކުރިއަށް އޮތްތަނުގައި އެ ތަރައްގީ ނިއުޅިގެން އަންނަތަން ފެންނާނެ އެވެ. ދެން އޮތް


Android Smartphone thakuge memory 10GB ah | Mihaaru\nއެންޑްރޮއިޑް ސްމާޓްފޯނުތަކުގެ މެމޮރީ 10ޖީބީ އަށް މި އަހަރު މަތިކުރާނެ\nއެންޑްރޮއިޑް ސްމާޓްފޯނުތަކުގެ މެމޮރީ މި އަހަރު 10 އަށް އިތުރުކުރާނެ ކަމަށް ބުނެވޭ\nއަހުމަދު ނިޔާޒް، މިހާރު\n24 ޖެނުއަރީ 2019 - 07:26\nއެންޑްރޮއިޑް ސްމާޓްފޯނުތަކަށް މި އަހަރު އަންނާނެ އެންމެ ބޮޑު ކުރިއެރުމަކަށް ވާނީ މެމޮރީ އިތުރުކުރުން ކަމަށް ބުނެވެ އެވެ. އެ ގޮތުގައި، އެވްރެޖް ފޯނެއްގެ މެމޮރީ 10ޖީބީ އަށް މަތިކުރާނެ ކަމަށް މިހާރު ވާހަކަ ދެކެވެ އެވެ. ސްމާޓްފޯނުތަކުގެ މެމޮރީ 10 ޖީބީ އަށް އިތުރުކުރިއެއް ކަމަކު، އެ ފޯނުތައް ބޭނުންކުރާ މީހުންނަށް ދުވެލިން މާ ބޮޑު ފަރަގެއް ފެންނާނެ ކަމަށް ނުބެލެވޭ ކަމަށްވެ އެވެ.\nސްމާޓްފޯނުތަކުގެ މެމޮރީ މަތިކުރަންޖެހެނީ ފޯނުތަކުގައި އާ ފީޗާތައް ގާއިމުކުރުމަށެވެ. "އާޓިފިޝަލް އިންޓެލިޖެންސް" އަދި ސްމާޓް ކެމެރާތަކަށް އިތުރުކުރެވޭ ލެންސްތައް ފުރިހަމަ އަށް މަސައްކަތްކުރުވުމަށެވެ. އެހެންވެ، ފޯނުތަކުގެ ސްޕީޑް މިހާރު ހުރި ދުވެލީގައި ދެމެހެއްޓުމާ އެކު ބޭނުންކުރާ މީހުންނަށް އާ ޓެކްނޮލޮޖީ ފޯރުކޮށްދިނުމަށްޓަކައި މެމެރޮރީ އިތުކުރުން ނޫން ހައްލެއް އަދި ނެތީ އެވެ.\nފޯނުތަކުގެ ޖާގަ އިތުރުކޮށް އެންމެ އަވަހަށް މެމޮރީ އިތުރުކުރާނެ ކަމަށް ބެލެވޭ ކުންފުނިތަކުގެ ތެރޭގައި ވަންޕްލަސް، ޝޯމީ އަދި ވިވޯ ހިމެނެ އެވެ. ވާވޭ އަދި އެލްޖީ ކަންކުރާނެ ގޮތް އަދި ކަށަވަރު ނުވި ނަމަވެސް، ފޯނުތަކުގެ ދުވެލި އެއް މިނެއްގައި ހިފައްޓާން ގޮތްތަކެއް އެމީހުން ވެސް ކަމަށް ބުނެވެ އެވެ.\nމަސްރަހުގައި ބުނެވޭ ގޮތުގައި، ސެމްސަންގް ފޯނުތަކުގެ މެމޮރީ ބޮޑު ފަރަގަކުން މަތިކުރާނެ ކަމަކަށް ނުބެލެވެ އެވެ. ނަމަވެސް، ވާދަވެރިންނާ އެއް ހަމައެއްގައި ދެމި އޮތުމަށް މަސައްކަތްތަކެއް ކުރާނެ އެވެ. އެއީ އަދި ކޮން ގޮތަކަށް ކަމެއް ނޭނގެ އެވެ.\nމި ގޮތަށް ވާހަކަތައް ހުރި ނަމަވެސް، އެންޑްރޮއިޑް ފޯނުތަކުގެ މެމޮރީ އިތުރުކުރުން އެއީ ވަކި ބަޔަކު ކަނޑައަޅާ މިންގަނޑެއް ނޫނެވެ. އެ ފޯނެއް އުފައްދާ ކުންފުންޏަކުން ބޭނުން ނިސްބަތަކުން މެމޮރީ އިރުރުކުރުމަކީ މުޅި ސިނާއަތުގައި ވެސް އޮންނަ ގޮތެވެ.\nއެންޑްރޮއިޑް ސްމާޓްފޯން މާކެޓްގައި މިހާރު ވެސް ބައެއް ފޯނުތަކުގެ މެމޮރީ 8ޖީބީ އަށް ވަނީ އިތުރުކޮށްފަ އެވެ. އަދި ލެނޮވޯ ފޯނެއްގައި 12ޖީބީ މެމޮރީ ހިމަނަން މަސައްކަތްކުރާ ކަމަށް ބުނާތީ ވެސް އިވެ އެވެ.\nއެންޑްރޮއިޑް ސެމްސަންގް ސްމާޓް ފޯން ވާވޭ


Israel ge avah thakun emergency elhuvee Iran\nއިޒްރޭލުގެ އަވަށްތަކުގައި އެމެޖެންސީ އެޅުވީ އީރާންގެ ހެކަރުން ކަމަށް އިޒްރޭލު ތުހުމަތު ކުރޭ\nއިޒްރޭލުގެ ބައެއް އަވަށްތަކުން އެމެޖެންސީ ބަރުގޮނުއެޅި ސަބަބު ހިލާފެއް ނެތް ވަރަށް އަދިވެސް ދެނެގަނެވިފައެއް ނުވެ އެވެ. އެހެންނަމަވެސް، ޖާސޫސީ މައުމޫމާތަށް ބުރަވެ އިޒްރޭލުން ބުނަނީ އެއީ އީރާނުން ދިން ސައިބާ ހަމަލާއެއް ކަމަށެވެ.\nގިނަ ބައެއްގެ ފުރާނަ ގެއްލިދާ ފަދަ ހާދިސާތައް -- ސުނާމީއެރުން، ބޮންއެޅުން އަދި ބިންގަނޑު ކަނޑައިގެން ދިއުން ފަދަ ކާރިސާއެއް މެދުވެރިވެދާނެ ކަމަށް ބެލެވޭ ގައުމުތަކުގައި "މުނިސިޕަލް ސައިރަން ސިސްޓަމް" ބޭނުންކުރެ އެވެ.\nއިޒުރޭލުގައި އަވަށްތަކުގައި މިފަދައިން ބޭނުންކުރާ އެމެޖެންސީ ބަރުގޮނަކީ ފަލަސްތީންގެ ގާޒާއިން ނުވަތަ ލުބްނާނުން ރޮކެޓް ހަަމާލާއެއް އަންނަކަން އާންމުންނަށް އަންގައި ދިނުމަށް ގޮއްވާލެވޭ ބާރުގަދަ އަޑެކެވެ. އެއާއެކު ހާއްސަ އިމާރާތްތަކަށް ވަދެ ރައްކާތެރިކަން ހޯދަ އެވެ.\nއިޒްރޭލުގެ ރޭޑިއޯއިން ބުނި ގޮތުން އާދީއްދަ ދުވަހު ވީއެއް ނުވީއެއް ނޭނގި އެމެޖެންސީ އަޅަން ފެށުމުން އާންމުން މަގުތަކުގައި ކޮޅުކޮޅަށް ދުވަން ފެށި އެވެ.\nގަޑިއެއްހާ އިރަށް ދެމިގެން ދިޔަ އަޑުފަށްގަނޑުގެ ސަބަބުން އަސްކަރިއްޔާ ހުޝިޔާރުވެ ކުއްލިއަކަށް އަޅަން އޮންނަ އެމެޖެންސީ ފިޔަވަޅުތައް ވަނީ އަޅާފަ އެވެ.\nއިސްރޭލުގެ އަސްކަރިއްޔާގެ އޮފިޝަލަކުން ހަބަރަށް ބުނި ގޮތުގައި އިޒްރޭލުގައި ދެ ގޮތަކަށް އެމެޖެންސީ އަޅަ އެވެ. އެއީ މަދަނީ ކަންކަމުގައި އަދި އަސްކަރީ އިންޒާރުތަކުގަ އެވެ. އާދީއްތަ ދުވަހުގެ ބަރުގޮނަކީ މަދަނީ އަޑުފަށްގަޑެކެވެ. އެކަމަކު އޭނާ ބުނި ގޮތުގައި އާންމުން ބިރުން ތެޅިފޮޅިގަތީ އެވެ.\nއިޒްރޭލަށް ލިބިފައި ހުރި ޖާސޫސީ މައުލޫމާތުންނާއި އިންޓެލިޖެންސަށް ބަލާއިރު އެވަރުގެ ސައިބާ ހަމަލާއެެއް ދެވޭނީ އަދި ދޭން ކެރޭނީ އިރާނަށް ކަމަށް އޮފިޝަލުން ގަބޫލުކުރެ އެވެ.\nއީރާނުން މިކަމާ ބެހޭ ގޮތުން ވަކި އެއްޗެއް އަދި ނުބުނެ އެވެ. އެހެންނަަމަވެސް އިޒްރޭލަށް އުޅެން އުނދަގޫވާ ވަރު ކުރާނެ ކަމަށް އޮތީ ބުނެފަ އެވެ.\nފަލަސްތީން އިޒްރޭލް އީރާން + ގާޒާ ލުބްނާން\nއިޒްރޭލަށް އާ ބޮޑުޒީރެއް، ބާ ސިޔާސަތެއް


SunOnline: Griezman kulheynee Barca ah, Ekan maakurin ves ingey: Athletico ge CEO\nގްރީޒްމަން ކުޅޭނީ ބާސާއަށް، އެކަން މާކުރިން ވެސް އިނގޭ: އެތުލެޓިކޯގެ ސީއީއޯ\nޢަބްދުﷲ އައިމަން 13 Jun 2019, 09:27\nފްރާންސް އަދި އެތުލެޓިކޯ މެޑްރިޑުގެ ފޯވާޑް އެންޓޮއިން ގްރީޒްމަން --- ފޮޓޯ/ރަޔާން ބެންސަން\nފްރާންސްގެ ތަރި އެންޓޮއިން ގްރީޒްމަން އަންނަ ސީޒަނުގައި އެތުލެޓިކޯ މެޑްރިޑްގައި މަޑު ނުކުރާނެ ކަން އޭނާ އިއުލާން ކޮށްފައިވާ އިރު، އޭނާ ޔަގީނުން ވެސް ގުޅޭނީ ސްޕެއިންގެ ބާސެލޯނާއަށް ކަމަށް އެތުލެޓިކޯގެ ސިީއީއޯ މިގުއެލް އޭންޖެލް ޖިލް މަރިން ބުނެފި އެވެ.\nވޭތުވެ ދިޔަ އަހަރުގެ ވޯލްޑް ކަޕް ފްރާންސާ އެކު ކާމިޔާބު ކުރުމަށް ފަހު އެނބުރި އެތުލެޓިކޯ މެޑްރިޑަށް ގޮސް އިތުރު ތިން އަހަރަށް ގްރީޒްމަން ކޮންޓްރެކްޓް އިތުރު ކުރި ނަމަވެސް، ނިމިގެން މިދިޔަ ސީޒަނަށް ފަހު އޭނާ ވަނީ އެތުލެޓިކޯ ދޫކޮށްލަން ނިންމާފަ އެވެ.\nނަމަވެސް އޭނާ ބަދަލު ވަނީ ކޮން ކުލަބަކަށް ކަމެއް އަދި ބުނެފައި ނުވާ އިރު ބައެއް ރިޕޯޓްތަކުން ބުނާ ގޮތުގައި ގްރީޒްމަން ވާހަކަ ދައްކަމުން އަންނަނީ ފްރާންސްގެ ޕީއެސްޖީއާ އެވެ. އަދި ބައެއް ރިޕޯޓްތަކުން އޭނާ މެންޗެސްޓާ ޔުނައިޓެޑަށް ބަދަލުވާން އުޅޭ ކަމަށް ވެސް ރިޕޯޓް ކޮށްފައިވެ އެވެ. އެހެނަސް އެންމެ ގިނަ މީހުން އިއްތިފާގު ވަނީ ގްރީޒްމަން ބަދަލު ވާނީ ސްޕެއިންގެ ބާސެލޯނާއަށް ކަމަށެވެ.\nއެގޮތުން ގްރީޒްމަންގެ އެންމެ ފަހުގެ ކުލަބު ކަމަށްވާ އެތުލެޓިކޯ މެޑްރިޑް ގެ ސީއީއޯ މިގުއެލް އޭންޖެލް ވެސް ބުނީ އޭނާ ބަދަލުވާނީ ބާސެލޯނާއަށް ކަމަށެވެ.\n"އަހަރަމެންނަށް އިނގޭ ގްރީޒްމަން ކުޅޭނީ ކޮން ކުލަބަކަށް ކަން. އެއީ ބާސެލޯނާއަށް. އެކަން އެނގިއްޖެ މިދިޔަ މާޗު މަހު."\nމިގުއެލް އޭންޖެލް މިހެން ބުނި ނަމަވެސް ގްރީޒްމަން ދާދި ފަހުން ދިން އިންޓަވިއުއެއްގައި ބުނީ އެނބުރި ސްޕެއިންއަށް ދިއުމާ ދޭތެރޭ ވިސްނާ ކަމަށެވެ. ފަހަރެއްގައި ދާން ނުޖެހި ވެސް ދާނެ ކަމަށެވެ.\nގްރީޒްމަންގެ އެތުލެޓިކޯ ކޮންޓްރެކްޓުގައި އަދިވެސް ބާކީ ތިން އަހަރު އޮތް އިރު އޭނަގެ ރިލީޒް ކްލޯސެއްގެ ގޮތުގައި 120 މިލިއަން ޕައުންޑް ކަނޑައަޅާފައިވެ އެވެ.\nއެތުލެޓިކޯ ރޮއްވާލައި ލައިޕްޒިގް ފުރަތަމަ ފަހަރަށް ސެމީއަށް\n"ލިވަޕޫލު އަތުން ހޯދި ކާމިޔާބީގެ އަސަރު މިރޭ ނުކުރާނެ"\n25 އަހަރަށްފަހު ޕީއެސްޖީ ޗެމްޕިއަންސް ލީގުގެ ސެމީއަށް


Luthufi Raajje genaumun Raees Nasheed ge thaureef, Raees aai Home minisater aai CP ah\nރައީސް ނަޝީދު މަޖިލިސް ޖަލްސާއެއްގައި\n9 ޖުލައި 2019 1 ކޮމެންޓް\nރައީސް ނަޝީދުގެ ތައުރީފް ރައީސް އާއި ހޯމް މިނިސްޓަރު އަދި ސީޕީއަށް\n3 ނޮވެމްބަރު 1988 ވަނަ ދުވަހު ރާއްޖެއަށް ދިން އުދުވާނީ ހަމަލާގެ ކަންކަމުގައި އެންމެ އިސްކޮށް އުޅުނު ހާޖަރާގޭ ބާގީ އަބްދުﷲ ލުތުފީ ރާއްޖެ ގެނައުމުން، ރާއްޖޭގެ ކުރީގެ ރައީސް އަދި ރައްޔިތުންގެ މަޖިލީހުގެ މިހާރުގެ ރައީސް ރައީސް މުހައްމަދު ނަޝީދު، ރައީސް އިބްރާހިމް މުހައްމަދު ސޯލިހާއި ހޯމް މިނިސްޓަރު އިމްރާން އަބްދުﷲ އާއި ކޮމިޝަނަރ އޮފް ޕޮލިސް މުހައްމަދު ހަމީދަށް ތައުރީފް ކުރައްވައިފިއެވެ.\nލުތުފީ ރާއްޖެ ގެނެސްފައިވަނީ މިރޭ 21:30 ގައި އަންނަ އެމިރޭޓްސްގެ ފްލައިޓުނެވެ.\nރައްޔިތުންގެ މަޖިލީހުގެ އިއްޔެގެ ޖަލްސާގައި ހޯމް މިނިސްޓަރު އިމްރާން އަބްދުﷲ ވަނީ މީގެކުރިން 2014 ވަނަ އަހަރުވެސް ލުތުފީ ހުރިތަން ފުލުހުންނަށް އެނގިގެން ގެންނަން މަސައްކަތް ކުރެއްވި ކަމުގައެވެ. ނަމަވެސް އެކަމަށް އޭރުގެ ހޯމް މިނިސްޓަރު އެއްބާރުލުން ނުދެއްވިކަމަށް އިމްރާން ވިދާޅުވިއެވެ. އެދުވަސްވަރު ހޯމް މިނިސްޓަރަކަށް ހުންނެވީ އުމަރު ނަސީރެވެ.\nނަމަވެސް އެކަން އުމަރު ނަސީރުގެ އިތުރުން ކުރީގެ ތިން ޕޮލިސް ކޮމިޝަނަރުން ދޮގު ކުރައްވައެވެ.\nލުތުފީ މިރޭ ރާއްޖެ ގެނައުމުން ރައީސް ނަޝީދު ކުރެއްވި ޓްވިޓެއްގައި ވިދާޅުވީ މަޖިލީހުގެ ޖަލްސާއެއްގައި ހޯމް މިނިސްޓަރު އިމްރާން އިތުރުފުޅު ހައްދަވާނެކަމަށް ދެކިގެން ނުވާނެކަމަށާއު އެތައް ޕޮލިސް ކޮމިޝަނަރުންނަކާއި އެތައް ހޯމް މިނިސްޓަރުންނެއްގެ ދައުރު ނިމިގެން ދިޔައިރުވެސް ލުތުފީ ރާއްޖެ ގެނެވިފައި ނުވާ ކަމުގައެވެ.\nMajlis thalhumuga Home Minister ithurufulhu hadhavaane kamah dhekigen nuvaane.Ethah police commissionerakai home ministerunge dhauru nimi dhiya iruves Luthfee Raajje genevifaeh nuvey.Ekanvee RJ @ibusolih ge raees kamuga,@ShimranAb ge home minister kamuga, @M_Hameedh ge CP kamuga— Mohamed Nasheed (@MohamedNasheed) July 9, 2019\nމީގެ އިތުރުން ލުތުފީ ރާއްޖެ ގެނެވިފައި މިވަނީ ރައީސް ސޯލިހް ވެރިކަމުގައި ހޯމް މިނިސްޓަރުގެ މަޤާމްގައި އިމްރާން ހުންނަވަނިކޮށް އަދި ސީޕީ ހަމީދުގެ ކޮމިޝަނަރުކަމުގައި ކަމަށް ރައީސް ނަޝީދު ވިދާޅުވިއެވެ.\nހުކުމްތަންފީޒް ކުރަމުން ދަނިކޮށް ލުތުފީ ފިލާފައިވަނީ 2010 ވަނަ އަހަރުގެ ޖެނުއަރީ މަހު ބޭސްފަރުވާއަށް ރާއްޖެއިން ބޭރަށް ފޮނުވުމުންނެވެ.\nލުތުފީ އަލުން ހައްޔަރުކޮށްފައިވަނީ މިދިޔަ މެއި މަހުގެ އެއް ވަނަ ދުވަހު ލަންކާގައި ހުންނަ ރާއްޖޭގެ އެމްބަސީއަށް ދިއުމުންނެވެ. ތުލުފީ ރާއްޖެ ގެންނައިރު އޭނާގެ ހުކުމުގައި ބާކީ ދެންއޮތީ ހަތަރު ވަރަކަށް އަހަރެވެ.\nހޯމް މިނިސްޓްރީ ރައީސް ނަޝީދު ރައީސް ޞާލިޙް\nނަޝީދު ކަލޭ ތީކާކު އަނގަތަޅަން؟ މާ މޮޅު މީހެއް ކަމަށް ހެދިގެން އެބަ އުޅެއެއްނުން. ނަޝީދުގެ ސަރުކާރުގަ ލުތުފީ ފިލައިގެން ދިޔައީ، މިކަލޭގެ ނުވެސްއުޅޭ އެބޮޑު ބާޢީ ހޯދަންވެސް. އަދި ނުވި ތަނަކަށް މި ލުތުފީއަށް ހިމާޔަށް ދީގެން މި ކަލޭގެ އުޅުނީ


Heyo agugai STO in bihaai aluvvai fiya vikkan fashaifi\nރޯދައަށް އެސްޓީއޯއިން ހެޔޮ އަގުގައި ފިޔާ އަލުވި ބިސް ވިއްކަން ފަށައިފި\nބާޒާރުގެ ފިހާރައެއްގެ ބޭރުގައި މީހަކު ބިސް ވިއްކަނީ -- އަވަސް ފައިލް\nރޯދައާ ދިމާކޮށް އެސްޓީއޯއިން އަލުއްވާއި ފިޔާ އަދި ބިސް ރީޓޭލްކޮށާއި ހޯލްސޭލްކޮށް ވިއްކާނެ އަގުތައް އާންމުކޮށްފި އެވެ. މި އަހަރުގެ ރޯދަ މަސް ފަށާނީ މޭ މަހުގެ ހަވަނަ ދުވަހު އެވެ.\nސަރުކާރާއި ރައްޔިތުން ހިއްސާވާ ވިޔަފާރި ކުންފުނި، އެސްޓީއޯ އިން މިއަދު ބުނި ގޮތުގައި، އެ ކުންފުނީގެ ފިހާރަތަކުން ރީޓޭލްކޮށް ފިޔާ ކިލޯއެއް7ރ. އަށް ވިއްކާނެ އެވެ. އަލުވި ކިލޯއެއް 8.50 ރ. ވިއްކާނެ އިރު ބިހެއް 1.50 ރ. ވިއްކާނެ އެވެ.\nސުޕަމާޓް ހޯލްސޭލް ސެންޓަރުން ފިޔާ ބަސްތާއެއް 140 ރުފިޔާއަށް ވިއްކާނެ އެވެ. އަލުވި ބަސްތާއެއް 180 ރުފިޔާއަށެވެ. ބިސް ކޭހެއް 270 ރުފިޔާ އަށެވެ.\nމީގެއިތުރުން، އެސްޓީއޯ ސުޕަމާޓް ހޯލްސޭލް ސެންޓަރުން ގަނޑުކޮއް 25 ކޭހަށްވުރެ މަތިން ނަގާ ފަރާތްތަކަށް ފިޔާ ބަސްތާއެއް 130 ރުފިޔާއަށް ވިއްކާނެ އެވެ. އަލުވި ބަސްތާއެއް 170 ރުފިޔާއަށް ވިއްކާ އިރު ބިސް ކޭހެއް ވިއްކާނީ 260 ރުފިޔާ އަށެވެ.\nއެސްޓީއޯ އިން އިތުރަށް ބުނީ މާލޭގެ އިންޑަސްޓްރިއަލް ވިލެޖްގައި މި ބާވަތްތައް އާންމުންނަށް ފަސޭހަ އިން ލިބޭނެ ގޮތަށް މިފަހަރު ވެސް އިންތިޒާމުކޮށްފައިވާ ކަމަށާއި މިއަދުން ފެށިގެން އިންޑަސްޓްރިއަލް ވިލެޖުން ހެނދުނު 8:30 އިން ހަވީރު 5:00 އަށް ފިޔާ އާއި އަލުއްވާއި ބިސް ލިބޭނެ އެވެ.\nއަދި، އެސްޓީއޯ ޓްރޭޑް ސެންޓަރު ގައި ހުންނަ އެސްޓީއޯ ސުޕަމާޓުން ރީޓެއިލްކުރާއިރު އެސްޓީއޯ ސުޕަމާޓް ހޯލްސޭލް ސެންޓަރުން ހޯލްސޭލްކޮށް ލިބޭނެ އެވެ.\nރޯދަމަހަށް އެންމެ ޑިމާންޑު ބޮޑުވާ ބާވަތްތަކުގެ ތެރޭގައި ފިޔާ އަލުވި ބިސް ހިމެނޭ -- ފޮޓޯ: އަހުމަދު ޝުރާއު\nއެސްޓީއޯ ސުޕަމާޓުން ރޯދައަށް ފިޔާ އާއި އަލުވި އަދި ބިސް ވިއްކަން ފަށާފައި ވާއިރު އެސްޓީއޯ ރީޖަނަލް ފިހާރަތަކުން މި ތަކެތި ވިއްކަން ފަށާނީ މި މަހުގެ 27 އިން ފެށިގެނެވެ.\nއެސްޓީއޯ އިން ބުނި ގޮތުގައި، އެހެނިހެން އަހަރުތަކާ ހިލާފަށް ގިނަ ކަސްޓަމަރުންގެ އެދުމުގެ މަތިން ފިޔަ އާއި އަލުވި އަދި ބިސް ގަތުމުގެ ކުރިން އިންތިޒާމެއް ވެސް މިފަހަރު ހަމަޖައްސައިދީފައި ވާނެ ކަމަށެވެ.\nއެސްޓީއޯ ރޯދަ މަހާ ރޯއްޖާ ރޯދަ މަސް


Haalathu Goas Nuvanees Fiyavalhu Thah Varu Gadha Kuran Jehe: Usham - Vaguthu\nހާލަތު ގޯސް ނުވަނީސް ފިޔަވަޅުތައް ވަރުގަދަ ކުރަން ޖެހޭ: އުޝާމް\nރާއްޖޭގެ ހާލަތު ގޯސް ނުވަނީސް ފިޔަވަޅުތައް ވަރުގަދަ ކުރަން ޖެހޭ ކަމަށް ރައްޔިތުންގެ މަޖިލިހުގެ ވިލިމާލެ ދާއިރާގެ މެމްބަރު އަހުމަދު އުޝާމް ރޭ ވިދާޅުވެއްޖެއެވެ.\nއުޝާމްގެ މައިގަނޑު ކަންބޮޑުވުމަކީ އިންޑިއާގައި ކޮވިޑް-19 ގެ ހާލަތު އިންތިހާ އަށް ގޯސްވެފައިވާ އިރު ވެސް އެ ގައުމުން ރާއްޖެ އަށް ފަތުރުވެރިން އަންނަމުންދާތީއެވެ. ޓޫރިޒަމް މިނިސްޓަރު އަބްދުﷲ މައުސޫމް ކުރެއްވި ޓުވީޓެއް ރީޓުވީޓް ކުރައްވައި އުޝާމް ވިދާޅުވީ އިންޑިއާގައި ކޮވިޑް ފެތުރި ހާލަތު ގޯސްވަމުން އަންނަ އިރު އެ ގައުމުގެ ފަތުރުވެރިން ރާއްޖެ އައުން މަނާ ކުރަން ނުވޭތޯ ސުވާލު އުފައްދަވައިފައެވެ.\n"ރައްކާވެ ތިބިއްޔާ ދަތުރޭ" ވިދާޅުވަމުން އަންނަ އިރުން އެެކަން އަމަލުން ނުފެންނަ ކަމަށާއި ރާއްޖޭގެ ހާލަތު އިތުރަށް ގޯސް ނުވަނީސް ފިޔަވަޅުތައް ވަރުގަދަ ކުރުމަށް އުޝަމް ވަނީ ގޮވާލައްވައިފައެވެ.\nއިންޑިޔާގައި ކޮވިޑްގެ ހާލަތު އިންތިހާއަށް ގޯސްވެފައިވާއިރު، އިންޑިޔާގެ ފަތުރުވެރިން ރާއްޖެއައުން މަނާކުރާކަށް ނުވޭތޯ؟ ރައްކާވެތިބިއްޔާ ދަތުރޭ ވިދާޅުވާއިރު، އަމަލުން އެކަން ނުފެނޭ. ރާއްޖޭގެ ހާލަތު އިތުރަށް ގޯސްނުވަނީސް ފިޔަވަޅުތައް ވަރުގަދަކުރަންޖެހޭކަމަށް ދެކެން. https://t.co/Kql18fvoaA\n— Ahmed Usham (@a_usham) April 23, 2021\nއިންޑިއާއިން މީގެެ ކުރިން ދުވާލަކަށް 10،000 މީހުން ކޮވިޑަށް ފައްސިވަމުން އައި ނަމަވެސް އެ އަދަދު މިހާރު ވަނީ އެގައުމުން ވަރަށް ބޮޑަށް އިތުރުވެފައެވެ. އަދި އެ ގައުމުގައި ރިކޯޑު އަދަދަކަށް މީހުން ކޮވިޑަށް ދަނީ ފައްސިވަމުންނެވެ.\nގިނަ ގައުމުތަކުން އަންނަނީ އިންޑިއާ އަށް ދަތުރު ކުރުން ރައްކާތެރި ނޫން ކަމަށް ބުނެ ޓްރެވަލް އެޑްވައިޒަރީތައް ނެރެމުންނެވެ.\nހޮންގްކޮންގް އިން ވެސް ވަނީ އިންޑިއާއިން އަންނަ ދަތުރުވެރިން އެތެރެވުން މަނާ ކޮށްފައެވެ. އަދި ސިންގަޕޫރުން ވަނީ އިންޑިއާ އިން ދާ މީހުން އިތުރު ހަތް ދުވަސް ކަރަންޓީނުގައި ތިބެން ޖެހޭނެ ކަމަށް ބުނެފައެވެ.\nއިންޑިއާގެ ހާލަތު ދުވަހުން ދުވަހަށް ގޯސްވަމުން އަންނައިރު، އެ ގައުމަކީ ރާއްޖެއަށް އެންމެ ގިނައިން ފަތުރުވެެެރިން އަންނަ އެއް ގައުމެވެ.\nއޭޕްރީލް 24, 2021 12:21\nވ. ވެސް ބޮޑު ތެދެއް.\nޢަދަދު ތައް މިހާ މަތީގައި . ކީއްވެބާ ފަރުވާކުޑަ ކޮށްލީ. ނަތީޖާ ވ. ހިތިވެދާނެ ޒިންމާ ނަންގަވާ ފަރާތްތަކަށް އިހްމާލުވު ތުހުމަތު ނުކުރެވޭނެބާ\nއޭޕްރީލް 24, 2021 13:40\nއިންޑިއާމިހާރުއޮތްހާލަތުން ސަރުކާރުން މަނާނުކުރިނަމަވެސް އިންޑއާގެބުކިންތައްކެންސަލްކޮށް ހުރިހާގެސްޓުހައުސްއަކުންވެސް އެބަޖެހޭ ރައްކާތެރިކަމުގެފިޔަވަޅުއަޅަން އަދިކައުންސިލްތަކުންވެސްއެބަޖެހޭ މިވަގުތައް ރަށުގެރައްޔިތުން ގެރައްކާތެރިކަމަށް ސަމާލުކަންދެއްވަން އިންޑިއާގެ ހާލަތުރަނގަޅުވަންދެން އިންޑިއާގެފަތުރުވެރިންނައް ރައްރަށައްއެރުން މަނާކުރަންއެބަޖެހޭ\nއޭޕްރީލް 24, 2021 13:52\nއިންޑިއާ މީހުނައް ބޭނުން ގަޑިއެއްގަ ރާއްޖެއައް އާދެވޭނެ އެކަމާ އެއްޗެއް ބުނާ މީހާ ގޯސްވާނީ،،،\nއޭޕްރީލް 24, 2021 14:28\nހުސް ބޭކާރުވާހަކަ އަދި މަޖިލިސްގަ ވިލިމާލޭގެ އެއްވެސް ވާހަކައެއް ނުދައްކާ މީނަ ހޮވުނީމަ ހުރިހާ ކަމެއް ހައްލުވީބާ؟؟؟!\nއޭޕްރީލް 24, 2021 19:11\nވިލިމާލޭ މެމްބަރު ޢުޝާމް އަކީ މަޖްލިސްގަ ބޭކާރު\nވާހަކަނުދައްކާ މަދު މެމްބަރުންގެތެރެއިން އެއްބޭފުޅެއް. ވިލިމާލޭ ރައްޔިތުން އުފާކުރުން ހައްޤު ތަޢުލީމީ ޤާބިލް ބޭފުޅެއް. އިންޑިޔާ ޓުއަރިސްޓުން މިދުވަސްކޮޅުމާލެ އަށް އައުން ހުއްޓުމަކަށްގެނައުމަށް ވިދާޅުވެފައިވާ ވާހަކަ އަކީ ވަރަށް ބޮޑުތެދުފުޅެއް.


Male' ge maguthakugai fenboduvumuge massala: hallu hoadhai nudhevunu bodu massala eh!\nމާލޭ މަގުމަތީގައި ފެންބޮޑުވެފައި---ފޮޓޯ:ވަން އޮންލައިން\n21 އޮކްޓޯބަރ 20193ކޮމެންޓް\n"ވިއްސާރަ ވެހިއްޖިއްޔާ މިހާރު އެންމެ ބޮޑަށް ކަންބޮޑު ވަނީ، ދާތަކަށް ދާން މިޖެހެނީ ތެމިގެން، ފެން ގަނޑަށް އެރިގެން، ބައެއް ފަހަރު ނޭނގޭނެ ކިހާ ފުންމިނެއްގައި ކަމެއް އެ ފެން ކޯރު ހެދިފައި އެ ހުންނަނީ ވެސް،" މިއީ ރާއްޖޭގެ އެންމެ ބޮޑު އާނާދީއެއް އޮންނަ މާލޭގެ ރައްޔިތުންގެ ޝަކުވާ އެވެ.\nގާތްގަނޑަކަށް އެއް ލައްކަ ފަސްދޮޅަސް ހާސް މީހުން ދިރިއުޅޭ މާލޭގެ މަގުތަކުގެ ވާހަކައަކީ ދައްކާ ނުނިމޭނެ ވާހަކައެކެވެ. މާލެ ކިތަންމެ ތަރައްގީ ވީނަމަވެސް މިއަދާ ހަމައަށް މާލޭގެ މަގުތަކުގައި ފެން ހިންދިމުގެ ރަނގަޅު ނިޒާމެއް ނެތުމަކީ ވާރޭ ވެހޭ ކޮންމެ ފަހަރު މަގުތަކުގައި ފެން ބޮޑުވާންދިމާވާ މައްސަލަ ވެސް މެއެވެ.\nކޮންމެ ފަހަރަކު ވެސް އެއިރެއްގައި އޮންނަ ސަރުކާރަކަށް މީހުން އެތަކެއް އެއްޗެހި ކިޔައެވެ. ނަމަވެސް ވާކަމެއް ނޯވެއެވެ. އަދި އަނެއްކާ ވެސް އިންތިހާބަށް ކުރިމަތިލާ ފަރާތްތަކުން މަގުތައް ހަދައިދޭނެ ކަމަށް ބުނެ ރައްޔިތުންނަށް ހުވަފެން ދައްކަ އެވެ. އެކަކު ކޮންމެ ފަހަރަކު ވެސް ވަނީ އެއް ގޮތެވެ. ހުވަފެންތައް ވިއްސިވިހާލިކޮށްލަ އެވެ. މިއަދާ ހަމައަށް ވެސް އެއްވެސް ސަރުކާރަކުން އެކަން ހައްލު ކުރެވިފައެއް ނެތެއެވެ.\nމާލޭގެ މަގުތަކުގައި ފެން ބޮޑުވުމުގެ މައްސަލައާ ގުޅޭ ގޮތުން ދައްކާފައިވާ ވާހަކަތަކަށް ބަލާއިރު ފެން ބޮޑުވުމުގެ މައްސަލަ ހައްލު ކުރަން ބޭނުންވާކަން އާންމުންގެ ވާހަކަތަކުން އެނގެއެވެ.\n"ވާރޭ ވެހޭ ދުވަހެއްނަމަ އައިޖީއެމްއެޗު މަގަކީ ސުވިމިން ޕޫލެއް ހަމަ، ކަކުލާ ހަމައަށް ފެން ހުންނާނެ، ކިތައް މީހުން އެ ފެންގަނޑު ތެރެއިންދާނެ، ކިތައް އުޅަނދު އެ ފެންގަނޑު ތެރެއިން ދަތުރު ކުރާނެ، އަސްލު އެއްވެސް ރައްކާތެރިކަމެއް ނެތް، ބަލިތައް އިތުރުވާނީ ހަމަ" މާލޭގައި ދިރިއުޅޭ މީހަކު ސީއެންއެމް އަށް ބުންޏެވެ.\n"ކޮންމެ ސަރުކާރަކުން ވެސް އެތައް ވައުދެއް ވާނެ މިކަން ހައްލު ކުރުމަށް، ވާކަމެއް ނޯވޭ، އޭގެ އުނދަގޫ އަހަރުމެންނަށް މިޖެހެނީ، ދަރިފުޅު ގޮވައިގެން ސުކޫލަށް ދާއިރު ވެސް މިޖެހެނީ ފެންގަނޑު ތެރެއިން ލާފަ ދާން، ކާރެއްގައ ދިޔަސް ފައިބަން މިޖެހެނީ ފެން ކޯރުތެރެއަށް ހަމަ، މިކަމަށް ހައްލެއް ބެނުންވޭ އެބަ" އިތުރު މީހަކު ބުންނެވެ.\n"މާފަންނު، މަގުތަކަކީ ވާރޭ ވެހޭ ކޮންމެ ފަހަރަކު ފެން ބޮޑުވާ ސަރަހައްދެއް، ކާނުތައް ހުންނާނީ ބެދިފައި ހަމަ، ކޮންމެ ފަހަރަކު އެމްއެންޑީއެފް މީހުން މިޖެހެނީ ފެން ހިންދަން ނިކުންނަން. އެބަޖޭ ދޯ މިކަމަށް ހައްލެއް ހޯދަން" އިތުރު މީހަކު ބުންނެވެ.\nމާލޭ މަގުތަކުގައި ފެން ބޮޑުވުމުގެ މައްސަލަ ހައްލުކުރުމަށް ރައީސް ޔާމީން ސަރުކާރުން ވެސް މަސައްކަތް ކުރި އެވެ. ފަސް އަހަރުގެ ވެރިކަމެއްގެ ނިންމާފައި ވަޑައިގެންނެވި އިރު ވެސް މާލޭގެ މަގުތަކުގައި ފެން ބޮޑުވުމުގެ މައްސަލައަށް ދާއިމީ ހައްލެއް ރައީސް ޔާމީނަކަށް ވެސް ހޯއްދަވައިނުދެންވުނެވެ.\nފެން ބޮޑުވުމުގެ މައްސަލަ ހައްލުކުރުމަށް ބޮޑު ޕްރޮޖެކްޓެއް: ސިޓީ ކައުންސިލް\nމާލޭ ސިޓީ ކައުންސިލްގެ މާފަންނު އުތުރު ދާއިރާގެ ކައުންސިލަރު ހުސެއިން ޝަރީފު ސީއެންއެމް އަށް ވިދާޅުވީ މާލޭގެ މަގުތަކުގައި ފެންބޮޑުވުމުގެ މައްސަލަ ހައްލުކުރުމަށް ބޮޑު ޕްރޮޖެކްޓެއްގެ މަސައްކަތް ކުރަމުންދާ ކަމަށެވެ.\nއެގޮތުން އެ ޕްރޮޖެކްޓަކީ ސިޓީ ކައުންސިލުންނާއި ޕްލޭނިން މިނިސްޓްރީ އަދި އެކި އިދާރާތަކާ ގުޅިގެން ކުރިއަށް ގެންދާ ޕްރޮޖެކްޓެއް ކަމަށާއި މިހާރު ރައީސުލްޖުމުހުރިޔާއަށް އެ ޕްރޮޖެކްޓު ފައިނަލް ކުރުމަށް ހުށަހަޅުއްވާފައިވާނެ ކަމަށެވެ.\nހުސެއިން ޝަރީފު ވިދާޅުވިގޮތުގައި އެންމެ ބޮޑަށް މާލޭގައި ފެން ބޮޑުވަނީ މާފަންނު ސަރައްހައްދުތަކުގައި ކަމަށެވެ. އެގޮތުން ވެސްޓު ޕާކު ސަރަހައްދާއި އައިޖީއެމްއެޗު ސަރަހައްދަކީ އާންމުކޮށް ފެންބޮޑުވާ ސަރައްދުތަކެއް ކަމަށް ހުސެއިން ޝަރީފު ވަނީ ފާހަގަކުރައްވާފައެވެ.\n"ޕްލޭން ހަދަމުން ދަނީ، ސީދާ ދުވަހެއް ނޭނގެ މިކަމަށް ހައްލު ލިބޭނެ" ހުސެއިން ޝަރީފު ވިދާޅުވިއެވެ.\nހައްލެއް އަންނާނެ ދުވަހެއްގެ އިންތިޒާރުގައި ތިބި ރައްޔިތުން:\nގިނަ ބައެއްގެ ހިތުގައި އުފެދޭ ސުވާލަކީ ރާއްޖެ އެންމެ ގިނަ ބަޔަކު ދިރިއުޅޭ އަދި ވެރިކަން ކުރާ ރަށަށް ޖެހިފައިވާ މިހާލަތާ މެދު ސީރިއަސްނުވަނީ ބާއްވައެވެ.\nމި ދައުލަތުގައި މިމައްސަލަ ހައްލުކުރުމުގެ ގާބިލުކަން ހުރިހާ ގޮތަކުން ހުންނާނެއެވެ. އެހެންއެކަން އޮތް ނަމަ ސުވާލަކީ މައްސަލައަށް ހައްލުނުލިބި މާލޭގެ މަގުތައް ފެން ކޯރަކަށް ބަދަލުވެ ފެން ބޮޑުވެ އެތައް ގަޑިއިރަކު އޮންނަންޖެހޭ ޖެހުމަށް ނިމުމެއް ނާންނަނީ ކީއްވެހެއެވެ؟\nމިދުވަސް ވަރަކީ ވެސް ވިއްސާރަ ދުވަސްވަރެކެވެ. އެގޮތުން މިދިޔަ ހަފްތާ ވެސް މާލެއަށް ބޯކޮށް ވާރޭ ވެހި ފެން ހިންދުމަށް އެމްއެންޑީއެފް މީހުން ވަނީ ނިކުމެފައެވެ. ނަމަވެސް މިއީ ދާއިީ ހައްލެއް ނޫނެވެ. އާންމުންގެ އުންމީދަކީ މިކަމަށް އަވަހަށް ދާއިމީ ހައްލެއް ލިބިގެން ދިއުންކަން ޔަގީނެވެ.\nމާލެ މަގުތައް ފެންބޮޑުވުން\nކޮންރަށެއްގަތޯ ތިމައްސަލަހައްލު ނުވަނީ ކަލޯ މިހާރަކުނޯނާނެ ސަރުކާރަކަށް ފާޑުކިޔޭކަށް ނީދެފުއްފެންނަ ސަރުރާރު\nޙައްލުހޯދަންބޭނުންމީހުން މިކަމަކާއި ނޫޅޭ! ކަންކުރިމީހުން ކަންކޮށްފައޮތީ އަބަދުވެސް އެމީހުންގެޖީބަށް ވަންނާނެގޮތަށެވެ. ފެންހިންދަން ކާނުހެދިއެވެ. އެކަމަކު އެފަހުން އެކާނުތަކުތެރޭގައި އިންދަންފެށީ ގަހެވެ. އެގަސްތައް ހެދިބޮޑެތިވެ، ކާނުތައް ބައްދާލިއިރު ޙައްލުހޯދަންބޭނުން ރައްޔިތުންތިބީ ނިދީގައެވެ. ހޭލެވެނީ ކޮންމެފަހަރަކުވެސް ފެންބޮޑުވެ، އެނދުންތެދުވާތަނުން ފެނުގައި ފެންޖެހުނީމައެވެ! މިއީ ކަންހިނގިގޮތެވެ! ކޮމެންޓުޖަހާނެކަމާއިމެދު ޝައްކެވެ! ޚިޔާލުފާޅުކުރާގޮޅި ބައިންދަނީ ކޮންކަމަުކަމެއް ނުވިސްނެއެވެ!\nކޮން ރަށެއްގަތޯ ތިމައްސަލަ ހައްލުކޮށްދީފަ އޮތީ؟


Noorul-islam.NET :: އޭނަގެ ކުފުރު އިޢްލާން ކުރުމުގައި...\nއޭނަގެ ކުފުރު އިޢްލާން ކުރުމުގައި...\nތާރީޚް: 31 މޭއި 2010\nއޭނަގެ ކުފުރު އިޢްލާން ކުރުމުގައި...<?xml:namespace prefix = "o" ns = "urn:schemas-microsoft-com:office:office" />\nބްރިޓޭނިއަރ އަށް އުފަން ކްރިސްޓިއަން ދެމަފިރީންގެ ހުރި އެއްމެ ދަރިއެކެވެ. އޭނަވެސް ހުންނަނީ އޭނަގެ މައިން ބަފައިންގެ ދީން މަތީއެވެ. އިސްލާމް ޔުނިވަރސިޓީ އަކުން ބައްދަލުވެގެން އިސްލާމްދީން ޤަބޫލުކުރަން ދިމާވީ ކޮން ސަބަބެއްތޯ އަހާލުމުން ވަރަށް ހައިރާންވާ ފަދަ ޖަވާބެއް ދިނެވެ. ބުންޏެވެ ؛ "އެއްދުވަހަކު ރައްޓެއްސެއްގެ ލައިބްރަރީ އަށް ވަދެ އުޅެނިކޮށް އެތަނުން ފެނުނު ޢަރަބިފޮތެއް އިނގިރޭސި ބަހަށް ތަރުޖަމާ ކޮށްފައި އޮތްވާ، ދެން އެފޮތް ބެލި އިރު އޭގެ2ވަނަ ސަފްހާގައި މިއޮންނަނީ މީ މިފޮތުގައި އެއްވެސް އޮޅުމެއް ޝައްކެއް ނުވާ ފޮތެކެވެ. އެހިސާބުން އެއީ ތެދެއްތޯ ބަލަން ވެގެން ވަރަށް ޝައުގު ވެރިކަމާއެކު އެފޮތޮތްކީމެވެ. އެއަށްފަހު ޢަދުލުވެރި ހައްގު ދީނަކީ އިސްލާމްދީން ކަން ހަމަބުއްދިއަށްވެސް ވިސްނުނެވެ. އެއްމެ ފުރަތަމަ އެއީ ކީރިތި ޤުރުއާންކަމެއް ނުދަނެހުރިން. އާދެ! ބަޤަރާ ސޫރަތުގެ2ވަނަ އާޔަތުގެ ތަރުޖަމާ ފެނުމުގެ ސަބަބުން މިމަތިވެރި ދީނުގެ ހިދާޔަތް ﷲ އޭނަޔަށް ދެއްކެވިއެވެ.\nއިސްލާމް ދީނަކީ ވަރަށް މަތިވެރިވެގެންވާ ފުރިހަމަ ދީނެކެވެ. ދުނިޔެ ދައުރުވަމުންދާ ވަރަކަށް އިސްލާމްދީނުގެ ހަގީގަތް ނޭނގޭ މީހުންނަށް އެދީނުގެ ތެދުކަމާއި މަތިވެރިކަން އޮޅުން ފިލައި ދެއެވެ. ދުނިޔޭގެ ސްޓެޓިސްޓިކަށް ބަލާއިރުގައިވެސް ޢައިރުމުސްލިމުންގެ ތެރެއިން އެތަށް ބަޔަކު ކޮންމެ ދުވަހެއްގެ މައްޗަށް އިސްލާމްދީން ގަބޫލުކުރެއެވެ. މިބައިމީހުންގެ ތެރޭގައި ބާޠިލު ދީންތަކަށް ތަބާވާ މީހުންނާއި ވަކި ދީނެއް ޤަބޫލު ނުކުރާމީހުންވެސް ހިމެނެއެވެ.\nދިވެހި މުޖުތަމަޢުގައި ވެސް ދީނަށް ފުރައްސާރަކޮށް ދީންނާމެދު ޝައްކު އުފައްދަން މަސައްކަތް ކުރާމީހުން މިއަދު މިއަންނަނީ ފާޅުވަމުންނެވެ. އޭގެ ހިތިނަތީޖާ މިއަދު އެވަނީ ފެނިފައެވެ. ދިވެހި ލޮބުވެތި ވަޠަނުގައި މިކަމެއް ފެށިފައިވަނީ މީގެ 19 އަހަރުކުރިންކަން މިކަމާމެދު ވިސްނާލުމުން އެނގެއެވެ. މި ފިތުނައިގައި ޖެހި ދީނާމެދު ޝައްކު އުފެދިފައިވާ މީހުންގެ ތެރޭގައި މިއުޅެނީ މައިގަނޑު އެއް އުމުރު ފުރާއެއްގެ އެކުއެކީގައި ސްކޫލްގައި ކިޔެވި ބައެކެވެ. މިހެން މިކަން ދިމަވާންޖެހޭ ސަބަބެއްވެސް އެބައޮތެވެ. ދީނާ މެދު ސައްހަ މައުލޫމާތު ފޯރުކޮށް ނުދެވުން އެއީ މީގެ މައިގަނޑު އެއް ސަބަބެވެ. ޢިލްމުވެރިން ގެ ދުލުގައި ހިލިހިލާ އެޅުވުންވެސް މި ސަބަބުތަކުގެ ފުރަތަމަ ރޭންކުގައި ހިމެނޭނެކަން ޔަގީނެވެ. އެހެން ނަމަވެސް މިހިނދުވެސް މިމަސައްކަތް ކުރެވެމުން އަންނަނީ "އިސްލާމް" އިޚްތިޔާރީ މާއްދާއަކަށް ހެދުމަށެވެ. ވިސްނައި ފިކުރު ކުރުން ހުއްޓެވެ.\nއިސްލާމް ދީނުގެ ސައްހަ އަގީދާގެ މަތީގައި ހުންނަ މުއުމިނާ އަކީ ދީންދޫކުރާނެމީހެއްނޫނެވެ. މިހެނީ އިސްލާމް ދީނުގެ ސައްހަ އަގީދާ އަކީ ވަރަށްބޮޑަށް ހިތުގައި ބިންވަޅު ނެގިފައިވާ އެއްޗެކެވެ. އެހެން ދީންތަކުގެ މީހުންނާ ޚިލާފަށް މުސްލިމަކު އޭނާގެ މަސް ކޮށާ ކުދިކުދި ކުރިނަމަވެސް ދީން ދޫކޮށެއްނުލާނެއެވެ. ޢައިރު މުސްލިމުންގެ އުސޫލަކީ 1 ބުރި ޢިމާރާތެއްގެ މަތިން މިވައްޓަލަނީއޭބުންޏަސް އޭނަގެ ޢަގީދާ ބަދަލުކުރުމެވެ.\nކޮންމެކަމެއްގައިވެސް ﷲ މަތިވެރި ޙިކުމަތްތަކެއް ލައްވަވާފައި ވާނެކަން ކަށަވަރެވެ. އޭނާގެ ހަގީގަތް އޭނަ ބަޔާން ކުރުމުގައިވެސް ހިކުމަތެއްވާނެއެވެ. ނޫރުލް އިސްލާމުން އުއްމީދު ކުރަނީ އޭނައަށް ހިދާޔަތުގެ އަލިމަގު ލިބުމަށާއި އޭނަގެ ހިތުގައި އުފެދިފައިވާ ބާޠިލު އަގީދާ، ހައްގު ހެޔޮ މަގަށް އެޅުވުމަށްޓަކައި ﷲ މިންވަރު ކުރެއްވި ކަމެއްކަމުގައި އެކަން ލެއްވުމެވެ. އަދި އެކަމުގެ ފަހަތުގައި ތިބި މީހިންނަށް ހިދާޔަތު ދެއްކެވުން އެއީ އަޅުގަނޑުމެންގެ އިޚްލާސްތެރި ދުއާއެވެ. ދިވެހި ގައުމުގެ އުޖާލާ ކަމުގައި އިބަ ﷲ ލެއްވެވި އިސްލާމީ ނޫރު އެތަނުން ނައްތާލުމަށް މަސައްކަތް ކުރާމީހުން ނައްތަވާލައްވާނދޭވެ!


ގެއަކުން ހަފުތާއަކު އެއްފަހަރު ތިން މީހަކަށް ބޭރަށް ދިއުމަށް ހުއްދަ ދޭނެ: އަމީން – Dhen.mv\nގެއަކުން ހަފުތާއަކު އެއްފަހަރު ތިން މީހަކަށް ބޭރަށް ދިއުމަށް ހުއްދަ ދޭނެ: އަމީން\nމާލޭގެ ލޮކްޑައުންއަށް ދޭ ލުއިތަކުގެ ދަށުން ގެއަކުން ހަފުތާއަކު އެއްފަހަރު ތިން މީހަކަށް ބޭރަށް ދިއުމަށް ހުއްދަ ދޭނެ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ.\nމާލޭގެ ލޮކްޑައުން މާދަމާ ހަމަވާތީ، ލުއި ދޭން ނިންމާފައި ވަނީ ފިޔަވަހިތަކަކަށް ބަހާލައިގެންނެވެ. ފުރަތަމަ ފިޔަވަހީގައި ލުއި ދޭން ނިންމާފައި ވަނީ ދެ ހަފުތާ އަށެވެ. އެގޮތުން މާދަމާ އިން ފެށިގެން ކޮންމެ ގެއަކުން ވެސް ބޭރަށް ނުކުމެ އުޅެން ހުއްދަ ދޭ މީހުންގެ އަދަދާއި ބޭރުގައި އުޅުމުގެ ވަގުތު ވެސް އިތުރުކުރަން ވަނީ ނިންމައިފަ އެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަމީން ވިދާޅުވީ ފުލުހުންގެ ހުއްދަ ހޯދައިގެން މާދަމާ އިން ފެށިގެން ކޮންމެ ގެއަކުން ތިން މީހުންނަށް ދެ ގަޑި އިރަށް ނުކުމެ އުޅެވޭނެ ކަަމަށެވެ. އެންމެ ބޮޑު ލުޔެއް ގޭގެ އިން މީހުން ނުކުމެ އުޅެން ދިން އިރު، މި ހާލަތުގައި ސްކޫލްތަކާއި އޮފީސްތައް ނުހުޅުވާނެ އެވެ.\nމިނިސްޓަރު އަމީން ވިދާޅުވީ ލޮކްޑައުން މުޅިން އުވާނުލައި ލުއިދޭން ނިންމީ އަދިވެސް ކޮވިޑް-19 އާއްމުންގެ ތެރެއިން ފިލައިގެން ނުދާތީ ކަމަށެވެ. އެކަމަކު މި ލުއިދެނީ، ދެ ހަފުތާ ތެރޭގައި ބަލީގެ ހާލަތު ވަަރަށް ބޮޑަށް މޮނިޓަކުރާ ގޮތަށް ކަމުގެ ޔަގީންކަން ދެއްވި އެވެ.\nމި މުއްދަތުގައި ފައްސިވާ މީހުންގެ އަދަދު މިހާރަށް ވުރެން އިތުރުވެ ހާލަތު ގޯސްވެއްޖެ ނަމަ ފަރުވާ ދެވޭ ވަރަށް ތައްޔާރުވެފައިވާ ކަމަށް ވެސް މިނިސްޓަރު ވިދާޅުވި އެވެ.


މީލާދީ އައު އަހަރު ފާހަނގަ ކުރުމަށް ބޭއްވި ހަރަކާތް ‘ފެނަށް!’Mikal News\nއަހަރު ފާހަނގަ ކުރުމުގެ ގޮތުން ހޯދަޑުގެ ބައެއް ކުދިން މިއަދު ތޫނޑުގައި. ފޮޓޯ: އިބްރާހިމް ސައީދު\nމީލާދީ އައު އަހަރު ފާހަނގަ ކުރުމަށް ބޭއްވި ހަރަކާތް ‘ފެނަށް!’\n1 ޖެނުއަރީ 2016, 17:07 |\nމީލާދީ އައު އަހަރު، 2016 ފެށުން ފާހަނގަ ކުރުމުގެ ގޮތުން ފުވައްމުލަކު ތޫނޑުގައި އިއްޔެ ހަވީރު ފެށި ހަރަކާތް ކޮޅެއްގައި ނުޖެހި ދިޔައީ ‘ފެނަ’ށެވެ. އިއްޔެ ހަވީރު ތޫނޑުގައި ބޭއްވުމަށް ރޭވި ކުޑަކުދިންގެ ހަވީރަށް ކޮންމެވެސް ވަރަކަށް މީހުން ޒިޔާރަތް ކުރިކަމަށް އެސަރަހައްދުން މައުލޫމާތު ލިބުނެވެ.\nނަމަވެސް 5:45 އެހާކަށް ހައިރު މޫސުން ބަދަލުވެ، ވާރޭ ވެހެން ފެށުމުން، އިންތިޒާމުކުރި ފަރާތުން ތަކެތި އެއްކޮށްލައިގެން ދިޔައީ ކަމަށް ވެއެވެ.\nރޭ އިރާކޮޅުން ފެށިގެން 11:30 ހާއިރަށް ވެސް ފުވައްމުލަކަށް ވާރޭ ވެހުމުގެ ސަބަބުން، އައު އަހަރު ފެށުމުގެ ހަރަކާތް ކުރިޔަށް ގެންދިއުމަށް ރޭވި މިއުޒިކް ޝޯވ އަދި އެހެނިހެން ހަރަކާތްތައް ވެސް ޖެހުނީ ހުއްޓާލާށެވެ.\nރޭ 11:45 އެހާކަށް ހާއިރު މިކަލް ނޫހުގެ ފަރާތުން އައު އަހަރު ފެށުން ފާހަނގަ ކުރުމުގެ ހަރަކާތް ހިނގުމަށް ހަމަޖެހިފައިވާ، ތޫނޑަށް ގޮސް ބެލި އިރު އެހަރަކާތްތަކާ ގުޅެ އެއްވެސް ފަރާތެއް ތޫޑުން ފެންނާކަށް ނެތެވެ. އަދި އެވަގުތު ތޫނޑުގައި އަތޮޅު ކައުންސިލުން ގާއިމުކޮށްފައިވާ ހަޓް ގައި ފުވައްމުލަކު ޑްރަގް ރިހިބިލިޓޭޝަން ސެންޓަރުގެ އައުޓް ޑޯ ބައްދަލުވުމެއް ބާބެކިއުއަކާއެކު ކުރިޔަށް ދިޔައެވެ. އަދި އައު އަހަރު 00:00ން ފެށިގެން ދިޔައިރު ވެސް ތޫނޑު ސަރަހައްދުގައި ހަރަކާތްތެރި ވަމުން ގޮސްފައި ވަނީ ރިހިބިލިޓޭޓަރސްގެ އައުޓް ޑޯ މީީޓިން އެކަންޏެވެ. އައު އަހަރު ފެށުން ފާހަނގަ ކުރުމަށް ތައްޔާރުވި އެއްވެސް ކަމެއް ކުރިޔަށް ގެންދިޔަ ތަނެއް ނުފެނުނެވެ.


Cambodia ga 'bathalehge' dharaja dhevunu meedhaa maruvejje - vNews.mv\nކެމްބޯޑިއާގައި "ބަތަލެއްގެ" ދަރަޖަ ދެވުނު މީދާ މަރުވެއްޖެ\nސައިފް އަޒްހަރު 13 January 2022, 17:26\nކެމްބޯޑިއާގައި "ބަތަލެއްގެ" ދަރަޖަ ދެވުނު މީދާ މަރުވެއްޖެއެވެ.\n"މަގަވާ" ގެ ނަމުން ނަން ދެވިފައިވާ މިމީދާ މަރުވިއިރު އުމުރަކީ 8 އަހަރެވެ.\nމަގަވާ މަޝްހޫރު ވެގެންދިޔައީ ކެމްބޯޑިއާގެ ބިމުން ލޭންޑްމައިނާއި، އެނޫންވެސް ގޮވާތަކެތި ނަގައި ސާފުކުރުމުގެ މަސައްކަތުގައި އޭތި އަދާކޮށްފައިވާ މުހިންމު ދައުރުގެ ސަބަބުންނެވެ.\nމިދިޔަ ހަފްތާ ބަންދުގައި މަރުވި މަގަވާ މީދާލަކީ ވަސް ބެލުމަށްފަހު ލޭންޑްމައިނާއި ގޮވާތަކެތި ދެނެގަތުމުގެ ގާބިލްކަން ލިބިފައިވާ މީދަލެކެވެ. އެގޮތުން، އެ މީދާވަނީ 100 އަށްވުރެ ގިނަ ލޭންޑްމައިން ވަޅުލާފައިވާތަން ހޯދައިދިނުމުގައި އެހީތެރިވެފައެވެ.\nއޭގެ ސަބަބުން އެތައްބައެއްގެ ފުރާނަ ސަލާމަތް ކުރުމަށް މަގުފަހި ވެގެންދިޔައެވެ.\nލޭންޑްމައިން ސާފުކުރުމުގެ މަސައްކަތުގައި މަގަވާ ބޭނުން ކުރަމުންދިޔައީ، ކެމްބޯޑިއާގެ ބިމުގައި ވަޅުލާފައިވާ ލޭންޑްމައިންތައް ސާފުކުރުމުގެ މަސައްކަތުގައި ހަރަކާތްތެރިވާ ހިލޭ ސާބަހަށް މަސައްކަތްކުރާ އެޕޯޕޯ ނަމަކަށްކިޔާ ޖަމާއަތަކުންނެވެ.\nލޭންޑްމައިނާއި ގޮވާތަކެތި ހޯދައި ނަގައި ސާފުކުރުމުގެ މަސައްކަތުގައި އެ ޖަމާއަތުން ގެންދަނީ މަގަވާފަދަ އެފްރިކާގެ ބޮޑެތި މީދާތައް ބޭނުން ކުރަމުންނެވެ.\nއެ ހުރިހާ މީދަލެއްގެ ތެރެއިންވެސް މިހާތަނަށް އެންމެ ކާމިޔާބު މީދަލަކީ މަގަވާކަމަށް ވެއެވެ. އެއީ، މަސައްކަތަށް ކުޅަދާނަކަމުންނެވެ.\nއެޕޯޕޯއިން ނެރުނު ބަޔާނެއްގައި ބުނެފައިވަނީ، މިދިޔަ ހަފްތާ ތެރޭގައިވެސް މަގަވާ އުޅުނީ ފުރިހަމަ ސިއްހަތެއްގައި ކަމަށާއި، ވަރަށް ޖޯޝްގައި ހަރަކާތްތެރިކޮށް ކަމަށެވެ.\nނަމަވެސް ހަފްތާ ބަންދާ ގާތްވިއިރު މަގަވާގެ ހަރަކާތްތައް ވަރަށް ލަސްވެ، ގިނައިރު ނިދުމާއި، ކެއުމަށް ޝައުގުވެރިކަން ނެތުން ފާހަގަ ކުރެވުނު ކަމަށް ބުނެފައި ވެއެވެ.\nމިދިޔަ 2021 ވަނަ އަހަރުގެ ޖޫންމަހުން ފެށިގެން މަގަވާ އުޅުނީ މަސައްކަތުން ރިޓަޔަރކޮށްފައެވެ.\nކެމްބޯޑިއާއަކީ، މުޅި ދުނިޔޭގައިވެސް އެންމެ ގިނަ އަދަދަކަށް ލޭންޑްމައިން ވަޅުލާފައިވާ ގައުމެކެވެ. މިއީ، އެގައުމުގައި ހިނގައިދިޔަ ދިގުލީ ދާޚިލީ ހަނގުރާމައިގެ ތެރޭގައި ކޮށްފައިވާ ކަމެކެވެ.\nލޭންޑްމައިނާއި ގޮވާތަކެތި ނަގައި ކެމްބޯޑިއާގެ ބިންތައް ސާފުކުރުމުގެ މަސައްކަތް ކުރަމުންދާއިރު، އަދިވެސް އެއްހާސް އަކަ ކިލޯމީޓަރުގެ ބިމުގެ ސަރަހައްދެއް ސާފު ނުކުރެވި އެބައޮތް ކަމަށް ވެއެވެ.\nލޭންޑްމައިންތައް ގޮވައިގެން ހިނގާފައިވާ ތަފާތު ހާދިސާތަކުގެ ސަބަބުން ކެމްބޯޑިއާ ވެފައިވަނީ، އާބާދީގެ ނިސްބަތުން އަތް-ފައި ނެތް މީހުން އެންމެ ގިނަ ގައުމަށެވެ.\n"މަގަވާގެ ކޮންމެ ހޯދުމަކުން އެކި ކޮމިއުނިޓީތަކުގެ މީހުން ޒަޚަމްވުމާއި މަރުވުމުގެ ރިސްކް ކުޑަވެގެންދިޔަ. އެމީހުންނަށް ދިރިދުނިޔޭގައި ތިބުމާއި، މަސައްކަތްކުރުމާއި ރައްކާތެރިކަމާއެކު ކުޅިވަރުތައް ކުޅެހެދުމަށް ފުރުސަތުތައް ލިބިގެންދިޔަ"\nމަގަވާގެ ޚާއްސަ މަސައްކަތް ފާހަގަކޮށް އިނގިރޭސިވިލާތުގެ ޕީޕަލްސް ޑިސްޕެންސަރީ ފޮރ ސިކް އެނިމަލްސްއިން 2020 ވަނަ އަހަރު ރަން މެޑަލްއެއްވެސް ދީފައި ވެއެވެ.\nމަގަވާ އުފަންވެފައިވަނީ ޓެންޒޭނިއާގައެވެ. އެމީދާ ކެމްބޯޑިއާއަށް ގެނެވި، ލޭންޑްމައިންތައް ސާފުކުރުމުގެ މަސައްކަތުގައި ބޭނުންކުރަން ފެށީ 2016 ވަނަ އަހަރުއެވެ.


މަސްވެރިންގެ ބަޔަކު މުޒާހަރާކޮށްފި، ޝަކުވާ އަކީ ބިލްތަކަށް ފައިސާ ނުލިބި ލަސްވުން! | Sandhaanu\nމަސްވެރިންގެ ބަޔަކު މުޒާހަރާކޮށްފި، ޝަކުވާ އަކީ ބިލްތަކަށް ފައިސާ ނުލިބި ލަސްވުން!\nކޫއްޑޫއަށް ކިރި މަހުގެ ފައިސާ ނުލިބި ލަސްވަމުންދާތީ މަސްވެރިންތަކެއް މުޒާހަރާކޮށްފި އެވެ.\nބިލްތަކަށް ފައިސާ ނުލިބޭކަމަށް ބުނެ މަސްވެރިންތަކެއް މުޒާހަރާކޮށްފައި ވަނީ ކޫއްޑޫ އޮފީސް ކުރިމަތީގައި ތިބެގެންނެވެ. ސަރުކާރުން މަސްވެރިންނަށް ވެފައިވާ ވައުދުތައް ނުފުއްދޭނަމަ އިސްތޮއުފާ ދިނުމަށް ވެސް މިމުޒާހަރާގައި ވަނީ ގޮވާލައިފައެވެ. މުޒާހަރާ ކުރި މަސްވެރިން އެއްވެސް ކަހަލަ ހަމަނުޖެހުމެއް ހިންގާފައި ނުވާ ކަމަށާއި މައްސަލަ ހައްލުކުރުމަށް ކަމާ ގުޅުންހުރި ފަރާތްތަކާއި ވާހަކަ ދައްކަމުން އަންނަކަމަށް ފުލުހުން މައުލޫމާތު ދެއެވެ.\nދިވެހި މަސްވެރިންގެ ޖަމިއްޔާއިން ކުރި ޓްވީޓެއްގައި ބުނެފައި ވަނީ، މި މަހުގެ ދެ ވަނަ ދުވަހުން ފެށިގެން ނުދެއްކި ހުރި ބިލުތަކުގެ ފައިސާ މާދަމާ އިން ފެށިގެން ދޫކުރާނެ ކަމަށެވެ.\nކޫއްޑުގައި މަސް ގަންނަމުން އަންނަނީ މިފްކޯއިން ކަމށްވާއިރު، އެ ކުންފުނިން އަންނަނީ މުއްދަތުތަކަށް ބަހާލައިގެން، މިހާތަނަށް ނުދެއްކި ހުރި ބިލްތަކަށް ފައިސާ ދައްކަމުންނެވެ. މިދިޔަ ހަފުތާ ތެރޭގައި ވެސް އެ ކުންފުނިން ވަނީ ބައެއް ބިލުތަކަށް ފައިސާ ދޫކޮށްފަ އެވެ.\nމިފްކޯއިން މިދިޔަ މަހުގެ ތެރޭގައި ނެރުނު ބަޔާނެއްގައި ބުނެފައި ވަނީ، މަސްވެރިން ކިރުވާ މަހުގެ ފައިސާ ލަސްނުކޮށް މަސްވެރިންނަށް ދިނުމަށް އެ ކުންފުނިން މަސައްކަތް ކުރަމުން އަންނަ ކަމަށެވެ.


Male' gai Pre School thakaai College thah bandhu kuran angaifi\nމާލެ ސަރަހައްދުގައި ހިންގަމުންދާ ޕްރީ ސުކޫލުތަކާއި ކޮލެޖް/ޔުނިވާސިޓީތަކުގެ ކިޔެވުން ކުރިއަށް އޮތް ދެ ހަފްތާގައި އޮންލައިންކޮށް ކުރިއަށް ގެންދަން ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އަންގައިފި އެވެ.\nރާއްޖެއިން ކޮވިޑް ކޭސްތައް ފެންނަ މިންވަރު އިތުރުވުމާއި ފަހަކަށް އައިސް ރާއްޖޭގައި ކޮވިޑް-19 އަށް ޕޮޒިޓިވް މީހުންގެ ތިން ބައި ކުޅަ އެއް ބައި މީހުންނަކީ ދުނިޔޭގެ އެކި ކަންކޮޅުތަކުން މިހާރު ފެންނަމުންދާ އެ ބަލީގެ އާ ބާވަތް ނުވަތަ ވޭރިއަންޓް ޖެހިފައިވާ މީހުންކަމަށް ލަފާކުރެވޭތީ ރައްކާތެރިކަމުގެ ފިޔަވަޅުތައް ވަނީ ވަރުގަދަ ކޮށްފައެވެ.\nއެތަށް މަސްތަކެއް ވަންދެން ސުކޫލުތައް ބަންދުކޮށްފައި ބެހެއްޓުމަށްފަހު ސުކޫލުތައް ހުޅުވީ ޖަނަވަރީ ހަވަނަ ދުވަހުއެވެ. އެޗްޕީއޭއިން މިއަދު ބުނީ ރައްކާތެރިކަމުގެ ފިޔަވަޅެއްގެ ގޮތުން މާލެ ސަރަހައްދުގައި ހިންގަމުންދާ ޕްރީ ސުކޫލުތަކާއި ކޮލެޖް/ޔުނިވާސިޓީތަކުގެ ކިޔެވުން ކުރިއަށް އޮތް ދެ ހަފްތާގައި އޮންލައިންކޮށް ނިންމާފައިވާ ކަމަށެވެ.\nމި ނޫންވެސް ގިނަ ފިޔަވަޅުތަކެއް މިއަދު ވަނީ އަޅާފައެވެ. ބަލި ޖެހޭ މީހުންގެ ނިސްބަތް އިތުރުވާން ފެށުމުން އެޗްޕީއޭއިން ފިޔަވަަޅުތައް ވަރުގަދަ ކޮށް، މާލެ، ހުޅުމާލެ އަދި ވިލިމާލޭގައި ރޭގަނޑު 12 އިން ފެށިގެން ފަތިހު ހަތަރަކަށް އެއްގަމު އުޅަނދުފަހަރު ދުއްވުމާއި މަގުމައްޗާއި އާންމު ތަންތަނަަށް ނިކުމެ އުޅުން ވަނީ މަނާކޮށްފަ އެވެ. ނަމަވެސް، އެ ފިޔަވަޅު އިތުރަށް ހަރުކަށިކޮށް، އެޗްޕީއޭ އިން މިއަދު ވަނީ މާލެ ސަރަހައްދުގައި އެއްގަމު އުޅަނދުފަހަރު ދުއްވުން ރޭގަނޑު 8.30 އިން ފެށިގެން ފަތިހު 4.30 އަށް މަނާކޮށްފަ އެވެ.\nއަދި ރޭގަނޑު 11:00 އިން ފެށިގެން ފަތިހު 4:30 އަށް ކުރިއަށް އޮތް ދެ ހަފްތާއަށް ކާފިއު އިއުލާނުކުރަން ނިންމައިފަ އެވެ.\nކަސްރަތު ކުރާ މީހުންނާއި އުމުރުން ދުވަސް މީހުންނަށް ފިޔަވައި، ޕާކުތައްވެސް ވަގުތީ ގޮތުން ބަންދުކުރަން އަންގާފައިވާއިރު، ގިނަ ބަޔަކު އެއްވެގެން ކުރިއަށް ގެންދާ ކުޅިވަރު ހަރަކާތްތަކާއި ޓީމު ކުޅިވަރުތައް ވެސް މިހާރު ވަނީ މަނާކޮށްފަ އެވެ. މީގެ އިތުރުން، ކުރު މުއްދަތަކަށް ޒަރޫރީ ބޭނުމެއްގައި އަތޮޅު ތެރެއަށް ދަތުރުކުރާ ފަރާތްތަކަށް ކޮވިޑް-19 އިގެ ނެގެޓިވް ޕީސީއާރު ނަތީޖާއެއް ބޭނުންވާނެކަމަށް އެޗްޕީއޭއިން އުސޫލަށް ގެނައި ބަދަލުގައި ބުންޏެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19\nސުކޫލުތައް ބަންދު، ކިޔެވުން އޮންލައިންކޮށް\nސްކޫލުތަކުން ބަލި ފެތުރިފައެއް ނުވޭ: އެޑިއުކޭޝަން


SunOnline: Idhdhain nukendey gotheh hoadhijje kamah science verin bunefi\nއިއްދައިންނުކެނޑޭ ގޮތެއް ހޯދިއްޖެ ކަމަށް ސައިންސްވެރިން ބުނެފި\nމާހިލް މުހައްމަދު 24 Jul 2016, 13:12\nއަންހެނާ ވަކި އުމުރަކަށް ވުރެ ދޮށީ ވުމުން އޭނާގެ ރަހިމުގެ ވަރަށް ބޮޑު މަސައްކަތެއް ހުއްޓެ އެވެ. އެއީ ހައިޟުވުމާއި ދަރިން ލިބުން ހުއްޓުމެވެ. މި ހާލަތް ދިމާވަނީ އަންހެނާއަށް އޭނާގެ އުމުރުން 45 އަހަރާއި 55 އަހަރާ ދެމެދު އެވެ. މި ހާލަތަށް އިނގިރޭސި ބަހުން ކިޔަނީ މެނޮޕޯޒް އެވެ. ނުވަތަ އިއްދައިން ކެނޑުމެވެ.\nމި ހާލަތް މެދުވެރިވުމުން، އަންހެނާގެ ރަހިމުން ދަރިމައި ވުމުގެ ބިސް އުފެއްދުން ހުއްޓޭނެ އެވެ. އެހެންކަމުން ހައިޟުވުން ހުއްޓޭނެ އެވެ.\nއެހެން ނަމަވެސް ގްރީސްގެ ސައިންސްވެރިންގެ ޓީމަކުން ދާދި ފަހުން ބުނީ އެކަން ބަދަލު ކުރާނެ ގޮތް އެމީހުން ހޯދައިފި ކަމަށެވެ. ދަރިމައިވުމުގެ މަސައްކަތް ހުއްޓިފައިވާ ރަހިމަކަށް "ދިރުން" ގެނެސްދެވޭނެ ކަމަށް އެ ސައިންސްވެރިން ބުނެ އެވެ.\nގްރީސްގެ ކްލިނިކެއް ކަމުގައިވާ ޖެނެސިސް އެތެންސްގެ ރީސާޗަރުން ބުނާ ގޮތުގައި، އިއްދައިން ކެނޑިފައިވާ އަންހެނާގެ ރަހިމުން ދަރިމައިވުމުގެ މަސައްކަތް ފެށުމަށް ބޭނުންވާނީ އޭނާގެ އަމިއްލަ ލެއެވެ.\nމި އާ "ފަރުވާ"ގެ ފަހަތުގައި ވަނީ ޕްލޭޓްލެޓްސް ގިނަ އަދަދަކަށް ހުރި ޕްލަސްމާ އެވެ.\nޕީއާރުޕީ ކިޔާ މި ލޭގެ ފަރުވާއަކީ މަސްގަނޑާއި ކަށީގެ ޓިޝޫ އުފެދުމުގެ އިތުރުން އެހެނިހެން އިންޖަރީތަކަށް ދެވޭ ފަރުވާ އެކެވެ. ޖެނެސިސް އެތެންސްގެ ޓީމުން ބެލީ، އިއްދައިންކެނޑިފައިވާ އަންހެނެއްގެ ރަހިމަށް މިފަދައިން ލޭ އިންޖެކްޓުކޮށް، ގޮތެއް ވޭތޯ އެވެ.\nއެ ސައިންސްވެރިން ބުނާ ގޮތުގައި، އިއްދައިންކެނޑިފައިވާތާ ފަސް އަހަރު ވެފައި ހުރި އަންހެނެއްގެ ރަހިމަށް ލޭ އިންޖެކްޓު ކުރުމުން ރަހިމު އަނެއްކާވެސް "މަސައްކަތް ކުރަން ފެށި" އެވެ. އަދި އެ އަންހެން މީހާ ހައިޟުވެ، އޭނާގެ ރަހިމުން ބިސް ވެސް އުފައްދަން ފެށި ކަމަށް ގްރީސްގެ ސައިންސްވެރިންގެ ޓީމުން ބުނެ އެވެ.\nއެހެން ނަމަވެސް އެ ސައިންސްވެރިން ބުނާ ގޮތުގައި މިކަން އިތުރަށް ކުރުމަށް އިތުރު ދިރާސާތަކެއް ކުރަން ޖެހެ އެވެ.\nޒަކަބާގް އާއި ސޭންޑްބާގް ފޭސްބުކް ދޫކޮށްލަން ގޮވާލައިފި\nބަަރަހަނާ ފޮޓޯތައް ބްލޮކްކުރާ ފިލްޓާއެއް ތައާރަފްކޮށްފި\nކޮރޯނާ ވައިރަސް ދެނެގަންނާނެ އެޕެއް ތައާރަފުކޮށްފި